Covid gai jehi Kulhivaru bali vejje!\nކޮވިޑްގައިޖެހި ކުޅިވަރު ބަލި ވެއްޖެ!\nސްޕޯޓްސް މިނިސްޓަރު އަހްމަދު މަހްލޫފް\nކޮވިޑްގައި ޖެހި "ކުޅިވަރު ބަލިވީ" އެވެ؛ މިދިޔަ 2019 ވަނަ އަހަރު ދިވެހިން ފާހަގަ ކުރީ ރާއްޖޭގެ ކުޅިވަރުގައި އައި އެންމެ ކާމިޔާބު އަހަރުގެ ގޮތުގަ އެވެ. ބައިނަލްއަގްވާމީ ކުޅިވަރު ގޭމްސްތަކުގައި އެންމެ އުހަށް ރާއްޖޭގެ ދިދަ އުފުލި ކާމިޔާބުގައި ދިވެހި ގައުމީ ސަލާމް ގަދައަޑުން ގުގުމާލި އެވެ.\nޑިސެމްބަރު މަހު ނޭޕާލްގައި ބޭއްވި ސައުތު އޭޝިއަން ގޭމްސް ނިންމާފައި އެނބުރި ގައުމަށް އައިސް ހަމަޖެހިލިއިރު، އިރުމަތީ އޭޝިއާއިން ކޮވިޑް-19 ބިރުވެރި ވިލާގަނޑު އޮތީ ބޯމަތި ކޮށްފަ އެވެ. ފެބްރުއަރީ ފަސްދީ، މާރިޗް މަހާ ބައްދަލުވި އިރު ކޮވިޑްގެ ވިލާގަނޑުން ބައްދާލި އެވެ. ބަލި މަޑުކަމުގެ މި ވަބާގެ ސަބަބުން ކުރިމަތި ވެފައި އޮތް ހާލަތު އިތުރަށް ސިފަ ކޮށްދޭކަށް ނުޖެހޭނެ އެވެ. އެންމެ އާދައިގެ މީހާއިން ފެށިގެން އެންމެ ތަނަވަސް މީހާއަށް އަސަރު ކުރި އެވެ. އެންމެ ކުޑަ އިންޑަސްޓްރީން ފެށިގެން އެންމެ ބޮޑު އިންޑަސްޓްރީއަށް ފޫނުބެދޭވަރުގެ ބޮޑެތި ގެއްލުންތައް މިވަނީ ކުރިމަތިވެފަ އެވެ.\nބަލިމަޑުކަމާއި ކާރިސާގެ ވަގުތުގައި އިގްތިސޯދު ސަލާމަތް ކުރުމަށްޓަކައި އެންމެ ފުރަތަމަ ކުޑަ ކޮށްލަނީ ކުޅިވަރާއި އެންޓަޓައިމެންޓްގެ ބަޖެޓެވެ. ވަކި ގައުމެއް އިސްތިސްނާ ވުމެއް ނެތި އަމަލު ކުރާ އުސޫލަކީ އެއީ އެވެ. ރާއްޖޭގެ ސަރުކާރު ފިޔަވައި ޖަމާއީ ގޮތެއްގައި ކުޅިވަރަށް ހޭދަ ކުރާ އެހެން ސެކްޓާއެއް ނެތެވެ. ކުޅިވަރުގެ ހުރިހާ އެސޯސިއޭޝަންތަކެއްގެ ބަޖެޓް ސަޕޯޓް ދެނީ ސަރުކާރުންނެވެ. ވަކިވަކި ކުންފުނިތަކުން ސްޕޮންސާޝިޕްގެ ގޮތުގައި މިންވަރެއް ހިއްސާ ނުކުރާ ވާހަކައެއް ނޫނެވެ. އެ ޕަސެންޓަކީ ކުޑަ މިންވަރެކެވެ. ކުޅިވަރުގެ މައިގަނޑު ސްޕޮންސާޝިޕް ތަކަކީ ސަރުކާރު ހިއްސާވާ ކުންފުނިތަކެވެ. ޕްރައިވެޓް ޕާޓީތަކުގެ ހިއްސާ ކުޅިވަރުގައި ވަރަށް ކުޑަ އެވެ.\nއައިއޯއައިޖީ ގައި ރާައްޖޭގެ ގައުމީ އަންހެން ޓީޓީ ޓީމް ވަނީ މޮރިޝަސް ބަލިކޮށް ރަންމެޑަލް ހޯދައި ދިންމެޗް ކުޅުނު އިރު ރައީސް އިބްރާހިމް މުހައްމަދު ސޯލިހު މެޗް ބައްލަވަން ވަޑައިގެން ކުޅުންތެރިންނަށް ހިތްވަރު ދެއްވި -- ފޮޓޯ: އެމްއޯސީ\nމިދިޔަ އަހަރުގެ އިންޑިއަން އޯޝަން އައިލެންޑް ގޭމްސްއަށް ރާއްޖޭގެ ކޮންޓިންޖެންޓް ދިޔައީ، މެޑަލްގެ އިތުރުން އެހެން އުންމީދަކާއެކު އެވެ. ދެން ޖެހިގެން އޮންނަ ގޭމްސް ރާއްޖޭގައި ބާއްވަން ލިބޭނެ ކަމުގެ ޔަގީން ކަމާއެކު އެވެ. ރާއްޖެއަށް ބިޑް ކާމިޔާބު ވި އެވެ. ކުޅިވަރުގެ ވަޒީރު އަހްމަދު މަހްލޫފް ކުރިން ވިދާޅުވެފައި ވަނީ، ގޭމްސްއަށް ތައްޔާރުވުމަށް މިއަހަރު ގިނަ މަސައްކަތްތަކެއް ފެށުމަށް ހަމަޖެހިފައިވާ ކަމަށެވެ. އުމްރާނީ ވަސީލަތްތައް ގާއިމު ކުރަން ފެށުމުގެ އިތުރަށް އެތުލީޓުންނާއި ޓީމުތަކުގެ ތައްޔާރިތަކަށްވެސް ގިނަ ކަންތައްތަކެއް ކުރަން އޮތީ ރާވާފަ އެވެ.\nމިހާރު އެ ހުރިހާ ކަމެއް އޮތީ މަޑު ޖެހިފަ އެވެ. ސަރުކާރުގެ ވިސްނުން ގެންގުޅެނީ، 2023 ގައި ރާއްޖޭގައި ބާއްވަން ފުރުސަތު ލިބުނު ގޭމްސް ފަސް ކުރުމަށެވެ. ވަސީލަތް ގާއިމު ކުރުމަށާއި އެހެނިހެން ތައްޔާރީތަކަށް ވަގުތާއި ފައިންނޭޝިއަލް ސްޓެބިލީޓީ ވެސް ނެތުމުންނެވެ.\nރައީސް އިބްރާހިމް މުހައްމަދު ސޯލިހް ވެރިކަމާ ހަވާލުވެ ވަޑައިގެން ސަރުކާރުން ނިންމެވި އެންމެ ފުރަތަމަ ނިންމެވުމަކީ، ގައުމީ ޓީމުތަކުގެ އަންހެން ފިރިހެން ކުޅުންތެރިންގެ މުސާރަ ހަމަހަމަ ކުރުމެވެ. އަނެއް ނިންމެވުމަކީ އެސޯސިއޭޝަންތަކުގެ ބަޖެޓް މަދުވެގެން 500،000 ރުފިޔާ ކަމުގައި ހަމަޖެއްސުމެވެ. އެހެން ނަމަވެސް ދެ ކަންތައްވެސް ކޮވިޑްގައި ޖެހި މަޑު ޖެހުނީ އެވެ. "ރާއްޖެ ޓީވީ" ގައި ވާހަކަ ދައްކަމުން މިނިސްޓަރު މަހްލޫފް ވިދާޅުވީ އެސޯސިއޭޝަންތަކުގެ ބަޖެޓް ކުޑަ ކުރަން ޖެހިފައިވާ ކަމަށެވެ.\nކޮވިޑާ ޖެހި ތާށިވަމުން ގޮސް، ގައުމީ ޓީމުތަކުގެ ކުޅުންތެރިން ދޭން ޖެހޭ މުސާރަ ވެސް ވަނީ ތާށި ވެފަ އެވެ. މިހާލަތުގައި ޕްރެކްޓިސް ނުކުރާތީ މިނިސްޓަރު ފުރަތަމަ ވިސްނުން ގެންގުޅުއްވީ މުސާރަ ނުދިނުމަށެވެ. އެސޯސިއޭޝަންތަކާއި ގައުމީ ޓީމުތަކާއި ވަކިވަކިން ކުރި މަޝްވަރާތަކަށް ފަހު އަލުން މުސާރަތައް ދޭން ނިންމި އެވެ. އެހެންނަމަވެސް މުސާރަތައް މަޑު ޖެހިޖެއެވެ. ކުޅުންތެރިންނަށް ތާށި ވެއްޖެ އެވެ. އެކެޑެމީތަކުގެ ޓްރެއިނިން ހުއްޓި ކޯޗުންގެ އާންމުދަނީ ހުއްޓިއްޖެ އެވެ.\nރާއްޖޭގެ ގައުމީ ވޮލީ ޓީމުގެ ކޯޗް ބިއާގެ މިލޯރާޑް ކިއާޗް، ސައުތު އޭޝިއަން ގޭމްސްގައި -- ފޮޓޯ: އަބްދުﷲ އަބީދު: އެމްއޯސީ\nފުޓްބޯޅައިގެ ފުރަތަމަ ޑިވިޝަން ކުލަބުތަކުގައި މުސާރަ ހިނގަނީ ކުޅުންތެރިން ޕްރެކްޓިސް ކުރާނަމަ އެވެ. އޭހާލަތެއް މިހާރު ނެތެވެ. އެހެންވެ ގައުމީ ޓީމުގައި ނުހިމެނޭ ކުޅުންތެރިންގެ އާންމުދަނީ ހުއްޓުނީ އެވެ. އަނެއް ކަމަކީ ބައިނަލްއަގްވާމީ ކުޅިވަރު މުބާރާތްތަކުން ވަނަ ހޯދާ އެތުލީޓުންނަށާއި ޓީމުތަކަށް ދޭ އިނާމު ފައިސާ އެވެ. މިދިޔަ އަހަރު ވަނަ ހޯދި ބައެއް ޓީމުތަކަށްވެސް އަދިވެސް އިނާމު ފައިސާ ނުދެ އެވެ.\nއެކެޑެމީތަކުގެ ޓްރެއިނިން މެދުކަނޑާލަމުން، ޒުވާން އެތުލީޓުންނާއި ކުޅުންތެރިންގެ ޑިވްލަޕްމެންޓަށް އަސަރު ކުރާނެ އެވެ، ގައުމީ ފުޓްބޯޅަ ޓީމުގެ 12 އަހަރުން ދަށުގެ ޓީމުގެ ކޯޗް އިސްމާއީލް އާސިފް (ކުޑަ ހީނާ) ބުނީ އަލުން ޕރެކްޓިސް ފެށޭ ހާލަތައް ދިޔަސް ގިނަ ދުވަސްތަކެއް މެދުކެނޑިގެން ދިއުމަކީ ކުޅުންތެރިންގެ ޑިވްލަޕްމެންޓަށް އަސަރު ކުރާނެ ކަމެއް ކަމަށެވެ. ގައުމީ ފެންވަރުގެ ގިނަ ކުޅިވަރުތަކެއް ޖަމާވެފައި މިއޮތީ މާލެ އަށެވެ. ޓްރޭނިން ޕްލޭން ދިނަސް ގިނަ ކުޅުންތެރިން ދިރިއުޅެން ޖެހިފައިވާ ހާލަތުގެ ގޮތުން ގޭގައި އެކަން ކުރެވޭކަށް ނެތެވެ.\nކޮވިޑާ ގުޅިގެން ހުރިހާ ދާއިރާއަކަށް އަސަރު ކުރި އެވެ. ކޮންމެ ދާއިރާއެއް އަލުން ކޮޅަށް ނަގަން ކުރަން ޖެހޭ މަސައްކަތް ގިނަ ވެފައި ބުރަ އެވެ.


ސައުދީއަށް ދަތުރުކުރާ ދިވެހިންނަށް އޮން އެރައިވަލް ވިސާ ލިބޭނެ އިންތިޒާމް ސައުދީ ސަރުކާރުން ފަހި ކޮށްދެއްވަނީ | Jazeera\tސައުދީއަށް ދަތުރުކުރާ ދިވެހިންނަށް އޮން އެރައިވަލް ވިސާ ލިބޭނެ އިންތިޒާމް ސައުދީ ސަރުކާރުން ފަހި ކޮށްދެއްވަނީ - Jazeera\nސައުދީއަށް ދަތުރުކުރާ ދިވެހިންނަށް އޮން އެރައިވަލް ވިސާ ލިބޭނެ އިންތިޒާމް ސައުދީ ސަރުކާރުން ފަހި ކޮށްދެއްވަނީ\nއައިމިނަތު ޔުމްނާ February 12, 2020 89 views0\nސައޫދީ އަރަބިއްޔާއާށް ދަތުރުކުރާ ދިވެހި ފަތުރުވެނިނަށާޢި ، އުމްރާގެ މަތިވެރި އަޅުކަމަށް ވަޑައިނަވާ ދިވެހިރައްޔިތުންނަށް އޮންއެރައިވަލް ވިސާ ލިބޭނެގޮތް ސަޢޫދީ އަރަބިއާގެ ސަރުކާރުން ފަހިކޮށްދެއްވާފައިވާ ކަން މިނިސްޓަރއޮފް ފޮރިން އެފެއަރޒް އަބްދްﷲ ޝާހިދު މިއަދު އިޢުލާން ކުރައްވައިފިއެވެ.\nމިއަދު މެންދުރު ފޮރިންމިނިސްޓްރީގައި ބޭއްވުނު ޕްރެސްކޮންފަރަންސްގައި ވާހަކަފުޅު ދަައްކަވަމުން މިނިސްޓަރ ޝާހިދު ވިދާޅުވެފައިވަނީ އޮންއެރައިވަލް ވިސާގެ ހިދުމަތްތައް ފެށުމުން ދިވެހިން ސަޢުދީއަށް ދަތުރުފެށުމުގެ ކުރިން އޮންލައިންކޮށް އީ-ވިސާއަށް އެޕްލައި ކުރުމުގެ ފުރުސަތު ނުވަތަ ވިސާއާނުލާ ސަޢޫދީއަށް ދަތުރުކޮށް އެއަރޕޯރޓުން ވިސާއަށް އެޕްލައި ކުރުމުގެ ފުރުސަތު ހުޅުވިގެންދާނެއެވެ.\nމިނިސްޓަރ ޝާހިދު ވިދާޅުވީ އޮންއެރައިވަލް ވިސާލިބޭ ގައުމުތަކުގެ ލިސްޓުގައި ރާއްޖެ ހިމެނުމުން ދިވެހިރައްޔިތުންނަށް މިވިސާގައި ސިންގަލް އެންޓްރީނަމަ 1 މަސްދުވަހުގެ މުއްދަތަކަށް ހުރެވޭނެކަމަށާއި ، މަލްޓިޕްލް އެންޓްރީކޮށް 1 އަހަރުދުވަހުގެ ވިސާއެއްގައި 90 ދުވަސް ހޭދަކުރެވޭގޮތަށް މަގުފަހިވެގެންދާނެއެވެ. މިވިސާ ބޭނުންކުރެވޭނީ އުމްރާގެ މަތިވެރި އަޅުކަން އަދާކުރުމަށާއި ، ފަތުރުވެރިކަމަށެވެ. ޙައްޖުގެ އަޅުކަން އަދާކުރުމަށާ ، ކިޔެވުމާ ، ސިއްޙީ ފަރުވާއަށް އަދި ސަޢޫދީ އަރަބިއްޔާގައި މަސައްކަތްކުރުންފަދަ ބޭނުންތަކަށް މިވިސާ ބޭނުމެއް ނުކުރެވޭނެއެވެ.\nމިނިސްޓަރ ޝާހިދުގެ ވާހަކަފުޅުގައި ސަޢޫދީއަރަބިއްޔާ އަކީ ދިވެހިން ވަރަށްމުހިންމު ބޭނުންތަކެއްގައި ދަތުރުކުރާ ޤައުމެއްކަން ފާހަގަކުރައްވާ ،ސަޢޫދީ ރަސްގެފާނުގެ މިމުހިންމު ނިންމެވުމަކީ ސަޢޫދީއަށް ދަތުރުކުރާ ދިވެހިރައްޔިތުންނަށް އެތަކެއްލުއިފަސޭހަ ވެގެންދާނެކަން ހާމަކުރެއްވެވިއެވެ.\nދިވެހިރާއްޖެއާޢި ސަޢޫދީ އަރަބިއްޔާއާ ދެޤައުމުގެ ދެމެދުގައިވާ ގާތް އަޚްވަންތަކަމާއި ، ސަޢޫދީ ލީޑަރޝިޕް ދިވެހި ރައްޔިތުންނަށާއި މިހާރުގެ ސަރުކާރަށް ބަހައްޓަވާ ޙާއްސައަހައްމިއްޔަތުކާމާއި ދެޤައުމުދެމެދުގައި އޮންނަ ގުޅުން އިތުރު ހަރުފަތަކަށް ހިނގައްޖެކަމުގެ ހެކި މިކަމުން ދައްކުވައިދޭކަމުގައި މިނިސްޓަރ ޝާހިދު ވިދާޅުވިއެވެ.\nމީގެއިތުރުން ރައީސުލް ޖުމްހޫރިއްޔާ އިބްރާހިމް މުޚައްމަދު ޟާލިޙުގެ ޚާރިޖީ ސިޔާސަތަށް އަލިއަޅުއްވާލައްވަމުން ، ބައިނަލް އަޤްވާމީ މަސްރަޙްގައި ސާބިތުކަމާއިއެކު އިސްއުފުލައި ،ރާއްޖޭގެ ހައިބަތުއުފުލައިދޭން ކެނޑިނޭޅި ކުރައްވާ މަސައްކަތުގައި މިސަރުކާރުން ގިނަކާމިޔާބީތަކެއް ހޯދާފައިވާކަން މިނިސްޓަރ ޝާހިދު ފާހަގަކުރައްވަމުން އިތުރަށް ވިދާޅުވެފައިވަނީ އޭގެ ނަތީޖާއެއްގެގޮތުން ދިވެހި ޕާސްޕޯޓަކީ އޭގައިވާ ސަލާމަތީ ސިފަތަކާއިއެކު މިވަގުތު ދެކުނު އޭޝިއާގެ އެންމެ ބާރުގަދަ ޕާސްޕޯރޓްކަމަށެވެ.


Fuvahmulaku Karantu Ge Massala Ah Vaguthee Hahlleh ފުވައްމުލަކު ކަރަންޓު މައްސަލައަށް ވަގުތީ ހައްލެއް – Huvadhoo News Fuvahmulaku Karantu Ge Massala Ah Vaguthee Hahlleh Huvadhoo News\nފުވައްމުލަކު ކަރަންޓު މައްސަލައަށް ވަގުތީ ހައްލެއް\nފުވައްމުލަކު ސިޓީއަށް ދިމާވެފައިވާ ފެނާ ކަރަންޓުގެ މައްސަލައަށް ވަގުތީ ހައްލެއް ގެނެވިފައިވާ ކަމަށް ފެނެކަ ކޯޕަރޭޝަނުން ދެންމެ ބުނެފި އެވެ.\nމައި ޓްރާންސްފޯމަރަށް ދިމާވި މައްސަލައަކާއި ގުޅިގެން ފުވައްމުލަކުގައި ރޭ ފަތިހު 4:45 ހާއިރުން ފެށިގެން ވަނީ ފެނާ ކަރަންޓުގެ ހިދުމަތް މެދުކެނޑިފައެވެ.\nއެރަށުގެ 80 ޕަސެންޓް ގޭބިސީއިން ފެނާ ކަރަންޓު ކެނޑުނު ނަމަވެސް ފެނަކައިގެ ފުވައްމުލަކު ބްރާންޗުން ބުނެފައި ވަނީ އެ މައްސަލަތަކަށް ހައްލު ވަގުތީ ގޮތުން ހޯދައިދީފައިވާނެ ކަމަށެވެ. ފުރިހަމަ ހައްލެއް ހޯދައިދެވެން ދެން ކޮންމެހެން ބޭނުން ކުރަން ޖެހޭ ކަންކަމަށް ކަރަންޓް ބޭނުން ކުރުމަށް ފުވައްމުލަކު ރައްޔިތުންގެ ކިބައިން ވަނީ އެދިފައެވެ.\nއައްޑޫ ސިޓީއިން ޓްރާންސްފޯމަރެއް ގެނައުމުގެ މަސައްކަތް މިހާރު ކުރަމުން ދާއިރު މައްސަލަ ހައްލުކޮށް ކުރިއެކޭ އެއްގޮތަށް އަލުން ކަރަންޓާއި ފެނުގެ ހިދުމަތް ދޭން 24 ގަޑިއިރަށް ވުރެ ގިނަ ވަގުތު ހޭދަވާނެ ކަމަށް ފެނަކަ ކޯޕަރޭޝަނުން ވަނީ ލަފާކޮށްފައެވެ.


ވިސާ ހައްދަން ދިޔަ އަންހެނުންތަކެއްގެ ބުރުގާ ނަންގުވައި ފަލީހަތްކޮށްލައިފި | Jazeera\tވިސާ ހައްދަން ދިޔަ އަންހެނުންތަކެއްގެ ބުރުގާ ނަންގުވައި ފަލީހަތްކޮށްލައިފި - Jazeera\nވިސާ ހައްދަން ދިޔަ އަންހެނުންތަކެއްގެ ބުރުގާ ނަންގުވައި ފަލީހަތްކޮށްލައިފި\nއާމިނަތު އަޙުމާ April 30, 2019 125 views0\nމި ދިޔަ ހަފްތާގެ އާދިއްތަ ދުވަހު ސްރީލަންކާއަށް ދިން ނިރުބަވެރި ބޮމުގެ ހަމަލާތަކުން މުޅި އެ ގައުމު އޮތީ ފުން ހިތާމައެއްގެ ތެރޭގައެވެ. ލަންކާއަކީ ރާއްޖެއާއި އެންމެ ކައިރީގައި އޮތް އަވައްޓެރި ގައުމެއްކަމަށްވުމާއެކު އަދި ދިވެހި އެތައް އާއިލާއެއް ލަންކާގައި ވަޒަންވެރިވެފައިވާތީވެ، މި ހަމަލާވެގެން ދިޔައީ ދިވެހިންނަށްވެސް ލިބުނު ޝޮކަކަށެވެ. ސިއްހީ ބޭނުންތަކަށާއި، ތައުލީމީ ބޭނުންތަކަށް ދިވެހިން ވަރަށް ގިނައިން ގޮސް އުޅޭ ގައުމެއް ކަމުން ސްރީ ލަންކާއަށް ލިބިގެން ދިޔަ މި ބޮޑު ހިތާމައިގައި ދިވެހިންވެސް ދިޔައީ ދެވެން އޮތް މިންވަރަކުން އެއްބާރުލުންދީ އެހީތެރިކަން ފޯރުކޮށްދެމުންނެވެ.\nދިވެހިރާއްޖެއަކީ ސައްތައިންސައްތަ މުސްލިމް ގައުމެއް ކަމުން ކޮންމެ ގައުމެއްގެ ބަޔަކަށްވެސް ދިމާވާ މުސީބާތާއި ހިތާމައެއްގައި ބައިވެރިވެ، އެފަދަ މީހުންނަށް ހެޔޮ ދުޢާކޮށްދިނުމަކީ ދިވެހިންގެ ތެރެއިން އަބަދުވެސް ފެންނަމުން އައި ރީތި އާދައެކެވެ. މުޅި ދިވެހި އުންމަތް އެ ހަމަލާ ކުށްވެރިކުރިއެވެ\nމިހާރު އެ ހަމަލާތައް ނިމުމުން ނުވަތަ ހަމައަކަށް އެޅުމުން ލަންކާގެ ސަރުކާރާއި އެގައުމުގެ ރައްޔިތުންނާއި ހުރިހާ އިދާރާތަކެއްގެ ބޮލުގައިވެސް ބޮޑު ޒިންމާއެއް އެޅިފައިވެއެވެ. އެއީ ދެވަނަ ފަހަރަށް އެފަދަ އަމަލެއް ހިނގުމުގެ ފުރުސަތު ކުޑަކުރުމަށް އެޅެންހުރި ފިޔަވަޅުތައް އެޅުމާއި، ހަމަލާތައް ދިން މީހުންނާއި ދޭތެރޭ ހިންގަން އޮތް ގާނޫނުތައް ހިންގައި އުސޫލުތައް ގާއިމުކުރުމެވެ. އެކަންތައް ކުރުމަށްޓަކައި ލަންކާއިން އަންނަނީ ތަފާތު އެކި ފިޔަވަޅުތައް އަޅައި އެ ގައުމުގެ ރައްކާތެރިކަން އަލުން އިއާދަ ކުރުމަށްޓަކައި ގެންނަން ޖެހޭ ބަދަލުތައް ގެންނަމުންނެވެ.\nސްރީލަންކާ އިން ވިސާގެ ކަންކަމަށް ގެނައި ބަދަލުގެ ސަބަބުން ދިވެހިންނަށް އުނދަގޫތަކެއް ވާކަމަށް ގިނަ އަދަދެއްގެ ދިވެހިންއަންނަނީ ޝަކުވާ ކުރަމުންނެވެ. ދިވެހިންނަކީ ގިނައިން ލަންކާއަށް ގޮސް އުޅޭ ބައެކެވެ. އެތާގައި ވަޒަންވެރިވެ އުޅޭ ދިވެހިންވެސް ވަރަށް ގިނައެވެ. އެތާގެ ވިސާ ޖެހުމަށް ގެންނަ ކޮންމެ ބަދަލަކީ ދިވެހިންނަށް އެއިން އަސަރުތަކެއް ކުރާނެ ކަމެއްކަން ކޮންމެ މީހަކަށްވެސް ވިސްނައިލުމުންވެސް އެނގިގެންދާނެއެވެ. މައްސަލަ އުފެދިގެންއައި ހިސާބަކީ މިއީއެއް ނޫނެވެ. އެ ގައުމުގައި ހިނގައި ދިޔަ ހާދިސާތަކުގެ ސަބަބުން އެ ގައުމުގެ ސަލާމަތީ ރައްކާތެރިކަމަށްޓަކައި ގެންނަން ޖެހޭ އިސްލާހުތައް ގެނައުމުގެ ހައްގު އެމީހުންނަށް އޮންނާނެއެވެ. ނަމަވެސް އެހެން މީހެއްގެ އަބުރަށް އަރައިގަންނަ ފަދަ އަމަލެއް ހިންގުމަކީ ސްރީ ލަންކާގެ މީހުންނަށްވެސް ކުރެވިގެންވާނެ ކަމެއް ނޫނެވެ. އަދި ވަކިން ޚާއްސަކޮށް އެ ގައުމުގެ ސަރުކާރީ އިދާރާގެ ތަނެއްގައި މަސައްކަތް ކުރަމުން އަންނަ މުވައްޒަފުން މިފަދަ ކަމެއް ކުރުން ވެގެންދާނީ ވަރަށް ދަށު ދަރަޖައިގެ އަމަލަކަށެވެ.\nސްރީލަންކާގެ އިމިގްރޭޝަނަށް ގޮސް ވިސާ ހެއްދުމުގައި އުޅުނު ދިވެހިންތަކަކަށް ދިމާވި ހާދިސާތަކެއްގެ ވާހަކަ އިވިފައި ދިވެހިންގެ ހިތްތަކަށްވެސް ލަންކާގެ މީހުންނާ ދޭތެރޭ ނުބައިގޮތަކަށް ހީކުރެވެން ފަށާނެއެެވެ. ލަންކާގައި ދިރިއުޅޭ ދިވެހި އަންހެންކު "ޖަޒީރާ ނިއުސްއަށް" މައުލޫމާތު ދެމުން ބުނީ، ވިސާ ހައްދަން އިމިގްރޭޝަނަށް ދިޔަ ދިވެހި އަންހެނުންތަކެއްގެ ބުރުގާ ހިލޭ ފިރިހެނުން ތިބި ތަނެއްގައި ނަގަން ޖެއްސިކަމަށެވެ. އެއަމުރަށްވެސް ދިވެހި އަންހެނުންތައް ކިޔަމަންގަތެވެ. ބުރުގާއަކީ ޣައިރު މުސްލިމުންނަށް މުހިންމު އެއްޗަކަށް ނުވިޔަސް އެއީ މުސްލިމުންގެ އައުރަ ނިވާ ކުރަން އަޅާ އެއްޗެއް ކަމުން އެފަދައިން މީހެއްގެ އަގު ވައްޓައިލުމުގެ ހައްގު އެއްވެސް މީހަކަށް ނޯންނާނެވެ.\nއެ އަންހެންމީހާ އިތުރަށް ބުނީ، އެންމެ ހިތާމަހުރި ކަމަކީ ބުރުގާ ނެގުމަށް މަޖުބޫރުކޮށް ބުރުގާ ބޭލުމަށްފަހު ބުރުގާ އަޅާލަން ކުޑަވެސް ވަގުތުކޮޅެއް ނުދިނުންކަަމަށެވެ. ވަގުތުން އެތަނުން ފޮނުވައިލުމުން އެ އަންހެނުންތައް ޖެހުނީ ގިނަ ފިރިހެނުންގެ ބެލުންތަކުގެ އަމާޒަކަށްވެ ފަލީހަތްވާންކަމަށްވެސް އޭނާ މަޢުލޫމާތުދިނެވެ. އެ ކަންތައްތައް ކުރިއިރު އެމީހުން ގެންގުޅުނީވެސް މަލާމާތުގެ އުސޫލުތަކެއްކަން ފާހަގަކުރެވޭ ކަމަށްވެސް އޭނާ ބުންޏެވެ.\nމި ހާދިސާ ހިނގައި ދިޔައީ ލަންކާއަށް ދިން ބޮމުގެ ހަމަލާތަކަށް ފަހުންނެވެ. އެތަނުގެ ސެކިއުރިޓީ ވަރުގަދަ ކުރީއެވެ. މީހުންވެސް ހަރުކަށިވީއެވެ. މީހުންގެ ހިތްތައްވެސް ހިލައަށް ވީއެވެ.ލަންކާގައި ދިރިއުޅޭ މުސްލިމު ދިވެހިންގެ ކުށަކީ ކޮބައިހެއްޔެވެ؟ ސްރީ ލަންކާއަށް ހަމަލާ ދިނީ އައިއެސް ޖަމާއަތުގެ ބައެއް ކަމަށް އެ ޖަމާޢަތުން އެއްބަސްވެއެވެ. އެ މީހުންނަކީ މުސްލިމުން ކަމަށް ދައުވާކޮށްގެން އުޅޭ ބަޔަކަށް ވިނަމަވެސް މުސްލިމު އިލްމުވެރިންނާއި އެ ނޫންވެސް ކަމާއި ބެހޭ ފަރާތްތަކުންވަނީ އެ މީހުންނަކީ މުސްލިމުން ނޫންކަމަށް ނިންމައި އެ މީހުންގެ އަމަލުތައް ހުންނަނީ މުސްލިމުންގެ އަމަލުތައް ހުންނަހެނެއް ނޫންކަމަށް ނިންމާފައެވެ.\nސްރީލަންކާއަށް ލިބޭ ކޮންމެ ހިތާމައަކީ ދިވެހިރާއްޖެއަށް ލިބޭ ހިތާމައެކެވެ. އޭގެ ސަބަބުތައް ބައިވަރުކަން އެންމެންނަށްވެސް އެނގޭނެއެވެ. ނަމަވެސް ދިވެހިންގެ ކުށެއް ނެތްއިރު ދިވެހިންނާއި ދޭތެރޭ ބޭއިންސާފުން، އަދި ލާއިންސާނީ އަމަލު ހިންގުމަކީ ދިވެހިންވެސް ބަލައިގަނެގެން ވާނެ ކަމެއް ނޫނެވެ. މި ފަދަ ކަންކަމަކީ ދެ ޤައުމުގެ ސަރުކާރުން ވާހަކަދައްކައިގެން ހައްލުކުރަން ޖެހޭ ކަމެކެވެ


Salman aai Sonakshi ge fake photo thakeh!\nސަލްމާނާއި ސޮނާކްޝީ ކައިވެނި ކުރިކަމަށް ބުނެ ދައުރުވި ފޮޓޯ (ކ) އަދި ދެ މީހުން އެކުގައި ސްޓޭޖެެއްގައި\nސަލްމާން ޚާނާއި ސޮނާކްޝީ ސިންހާގެ "ސިއްރު ކައިވެނީ" ގެ ފޮޓޯތައް ކަމަށް ބުނެ ފާއިތުވީ ދެ ދުވަހުއްސުރެ ސޯޝަލް މީޑީއާގައި ފޮޓޯތަކެއް ވަނީ ދައުރުވެފަ އެވެ. މި ފޮޓޯތައް ފެނުމުން ސަލްމާންގެ ފޭނުންނަށް ލިބުނީ ބޮޑު ޝޮކެކެވެ. ނަމަވެސް މިއީ ބަޔަކު ހަދައިގެން އުޅޭ ފޭކް ފޮޓޯތަކެއްކަން އެނގުމުން އެންމެންނަށް ވެސް ހަމަޖެހުމުގެ ނޭވާއެއް ލެވުނެވެ.\nސަލްމާން އާއި ސޮނާކްޝީ އަދި ބައެއް ފިލްމީ ތަރިން ޑުބާއީގައި ކޮންސެޓެއް ބޭއްވުމަށް ފަހު އެނބުރި މުމްބާއީއަށް އައީ މީގެ ދެ ދުވަހެއް ކުރިންނެވެ.\nސޮނާކްޝީއަށް ބޮލީވުޑުން ފުރަތަމަ ފުރުސަތު ހޯދައި ދިނީ ވެސް ސަލްމާނެވެ. ސަލްމާންގެ "ދަބަންގް" ގެ ބަތަލާގެ ރޯލު ދީގެންނެވެ. އޭގެ ފަހުން ވެސް ސަލްމާން ކުޅުނު "ދަބަންގް" ސީރީޒްގެ ފިލްމުތަކުގައި ސޮނާކްޝީ ބައިވެރިކޮށްފައި ވެއެވެ. އަދި އޭނާގެ "ދަ-ބަންގް" ކޮންސެޓު އެކި ގައުމުތަކުގައި ބާއްވަމުންދާއިރު ކޮންމެ ދަތުރެއްގައި ވެސް ސޮނާކްޝީ ބައިވެރިވެ އެވެ. ނަމަވެސް ސަލްމާންގެ ގާތް މީހުން ބުނަނީ ސަލްމާނާއި ސޮނާކްޝީ އަކީ ވަރަށް ގާތް ދެ އެކުވެރިން ކަމަށެވެ. އެއަށް ވުރެ ބޮޑު ގުޅުމެއް ނޯންނަ ކަމަށެވެ.\nމި ފޭކް ފޮޓޯތައް ތައްޔާރުކޮށްގެން ސޯޝަލް މީޑިއާގައި ވައިރަލް ކޮށްލީ މި ދެ އެކްޓަރުން ގުޅެން އެދޭ ބައެއް ފޭނުންކަމަށް ވެސް ބައެއް ޚަބަރުތައް ބުނެ އެވެ. ސަލްމާން މިހާރު ތައްޔާރުވަމުންދަނީ އޭޕްރީލް ފުރަތަމަ ހަފުތާގައި ފަށަން ހަމަޖެހިފައިވާ "ކަބީ އީދު ކަބީ ދިވާލީ"ގެ ޝޫޓިންގް އަށެވެ.\nއިންޑިއާ ސަލްމާން ހާން ވަރި ކައިވެނި + ސޮނާކްޝީ ސިންހާ\nސަލްމާން ބުނަނީ ކައިވެނި ކުރެވިއްޖޭ!\nސަލްމާންގެ އެކަނިވެރިކަން އިހްސާސްވޭ: މަހޭޝް


ޓިއުޝަން އަދި ޤުރްއާން ކްލާސްތައް މެދުކަނޑާލަން އަންގައިފި | Jazeera\tޓިއުޝަން އަދި ޤުރްއާން ކްލާސްތައް މެދުކަނޑާލަން އަންގައިފި - Jazeera\nޓިއުޝަން އަދި ޤުރްއާން ކްލާސްތައް މެދުކަނޑާލަން އަންގައިފި\nއައިމިނަތު ޔުމްނާ March 16, 2020 162 views0\nއެޑިއުކޭޝަން މިނިސްޓްރީން މިއަދު ރާއްޖޭގެ ހުރިހާ ސްކޫލުތަކަށާއި، ޓިއުޝަން ކްލާސްތަކާއި ގުރްއާން ކްލާސްތަކާއި ހުރިހާ ކައުންސިލްތަކަށް ފޮނުވި ސާކިއުލާއެއްގައި ކޮވިޑް19 އާ ގުޅިގެން ޓިއުޝަން ކްލާސްތަކާއި ވަކި މާއްދާ ކިޔަވައިދޭ ކްލާސްތައް މެދުކަނޑާލަން އެޑިއުކޭޝަން މިނިސްޓްރީން އަންގައިފިއެވެ.\nއެ ސާކިއުލާގައި އެޑިއުކޭޝަން މިނިސްޓްރީއިން ވަނީ ޓިއުޝަން ކްލާސްތަކާއި ވަކި މާއްދާ ކިޔަވައިދޭ ކްލާސްތައް ފަދަ އެއްވެސް ކަލާހަކަށް ދަރިވަރުން ނުފޮނުވުމަށް ބެލެނިވެރިންނަށް އިލްތިމާސް ކޮށްފައެވެ. މީގެއިތުރުން ސްކޫލް ބަންދުކޮށްފައިވާ މުއްދަތުގައި މުދައްރިސުން ވެސް ފޭސް-ޓު-ފޭސްކޮށް އެފަދަ ކިލާސްތައް ނުނެގުމަށް ވެސް އެޑިއުކޭޝަނުން ވަނީ އިލްތިމާސްކޮށްފައެވެ.\nމީގެ ތެރޭގައި ރާއްޖޭގައި ހިންގާ ޓިއުޝަން ސެންޓަރުތަކާއި، ގޭގައާއި އެހެނިހެން ގޮތްގޮތުން ހިންގާ ޓިއުޝަން ކްލާސްތަކާއި، ޤުރްއާން ކްލާސްތަކާއި އެހެނިހެން ތައުލީމުދޭ ކްލާސްތަކުގައި ކިޔަވައިދިނުން ހުއްޓާލަން ވަނީ އަންގައިފައެވެ.\nރާއްޖެއިން މިހާތަނަށް 13 މީހަކު ކޮވިޑް19 އަށް ޕޮޒިޓިވް ވެފައިވާއިރު، ރާއްޖޭގައި ވަނީ 30 ދުވަހަށް ސިއްހީ ކުއްލި ނުރައްކަލުގެ ހާލަތު ވަނީ އިއުލާނުކޮށްފައެވެ.


ދަރިޔަކު ހޯދަން ތައްޔާރު ވެއްޖައިންތަ؟ | ބަލިވެއިނުމުގެކުރިން | މަންމާއިދަރިފުޅު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް މަންމާއިދަރިފުޅު ބަލިވެއިނުމުގެކުރިން ދަރިޔަކު ހޯދަން ތައްޔާރު ވެއްޖައިންތަ؟\nބަލިވެ އިނުމަކީ ހަށިގަނޑަށް އަންނަ ޠަބީއީ އެންމެ ބޮޑު ބަދަލެވެ. ވުމާއެކު ބަލިވެ އިނުމުގެ ކުރީން ތިމާމިހުރީ އެކަމަށް އެންމެ އެކަށީގެންވާ ހާލަތުގައިތޯ ބެލުމަކީ ވަރަށް މުހިއްމު ކަމެކެވެ. މިކަމުގައި ފިރިމީހާގެ އެހީތެރިކަމަކީވެސް ވަރަށް ބޭނުންތެރި ކަމެކެވެ. ކައިބޮއި ހަދަނީ ކޮންކޮން އެއްޗިއްސެއްތޯ ސިއްހީ ހާލަތަކީ ކޮބައިތޯ ބެލުމަކީ ވަރަށް މުހިއްމު ކަމެކެވެ. އެއީ މިކަންތަކަކީ މައިމީހާގެ ހަށިގަނޑުގައި އުފެދޭ ބިހާ ފިރިމީހާގެ ހަށިގަޑުގައި އުފެދޭ ދަރިފައްޏަށް އަސަރު ކުރާ ކަންތައްތަކެވެ. ބަލިވެ އިނުމަށް ތައްޔާރުވެފައި ވަނީ ކިހާވަރަކަށްތޯ ބެލުމަށް ތިރީގައިވާ ސުވާލުތަކަށް ޖަވާބު ދޭށެވެ.\n1- ހަށިގަނޑަށް ބޭނުންވާ ވިޓަމިން ކާންފެށުން އެންމެ ރަނގަޅީ:-\nހ- ބަލިވެ އިނުމުގެ ކުރީން\nށ- ބަލިވެ އިންކަން އެނގުނުހާ އަވަހަކަށް\nނ- ބަލިވެ އިދެ ފުރަތަމަ3މަހަށް ފަހު\n2- ބަލިވެ އިނުމުގެ ކުރީން ކޮފީބުއިން ހުއްޓާލާންޖެހޭނީ ދެމަފިރީންގެތެރެއިން ކާކު؟\nރ- ހުއްޓާލާކަށް ނުޖެހޭ\n3- ބައްޕައަކަށްވާން ބޭނުން ފިރިމީހާއަށް ދުވާލަކަށް ކިހާ ޒިންކެއް ބޭނުންވޭ؟\nހ- 5-7 މިލިގުރާމް\nށ- 8-10 މިލިގުރާމް\nނ- 12- 15 މިލިގުރާމް\nރ- ވަކިވަރެއް ބޭނުމެއް ނުވޭ\n4- ދޭތެރެ ދުރުކުރާ ވަސީލަތް ބޭނުން ކުރާ މީހަކު ބަލިވެ އިންނަން ރަނގަޅުވާނީ ކިހާ ދުވަހެއް ފަހުން؟\nހ- ހުއްޓާލަ ގޮތަށް\nށ- 2-3 މަސް ފަހުން\nނ- ހަމަސް ފަހުން\nރ- އަހަރެއް ފަހުން\n5- ބަލިވެ އިންނަން ބޭނުންވާމީހާ ޑޮކުޓަރަށް ދެއްކުމުން ޑޮކުޓަރު ބަލާނީ:-\nހ- ކުޑަކަމުދާ ނިޒާމުގެ ބައްޔެއް ހުރިތޯ.\nށ- ލޭމައްޗަށް ދޭތޯ (ލޭގެ ޕްރެޝަރ)\nނ- ޖިންސީގުޅުމުގެ ޒަރިއްޔާއިން ޖެހޭ ބައްޔެއް ހުރިތޯ\nރ- އިސްވެ ދެންނެވުނު ހުރިހާ ކަމެއް\n6- ރުބެއްލާ ވެކުސިން ޖެހުމަށްފަހު ކިހާ ދުވަހެއްވަންދެން ބަލިވެ ނުއިދެ މަޑުކުރަން ޖެހޭނެ؟\nށ- އެއްމަސް ދުވަސް\nނ- ދެމަސް ދުވަސް\nރ- ތިންމަސް ދުވަސް\n7- ބަލިވެ އިނުމުގެ ކުރީން ލޭމައްޗަށް ދާ މީހުން ފަރުވާ ހޯދުމަކީ ވަރަށް މުހިއްމު ކަމެކެވެ. އެއީ ފަރުވާ ނުހޯދައިފިނަމަ ބަލިވެ އިދެ:-\nހ- ހަކުރުބަލި ޖެހިދާނެތީ\nށ- ދުޅަވެ ފޮއްސި ވެދާނެތީ\nނ- ޕްރީއެކުލެމްޕްސިއާ ޖެހިދާނެތީ\nނ- އެކަން ރަނގަޅުވާނެތީއެވެ.\n1- ރަނގަޅު ޖަވާބަކީ (ހ)\nބަލިވެއިންނަން ގަސްދުކުރާ މީހާ ބަލިވެ އިނުމުގެ ކުރީން ހަށިގަނޑަށް ބޭނުންވާ ވިޓަމިން ނެގުމަކީ ވަރަށް ރަނގަޅު ކަމެކެވެ. ހާއްސަކޮށް ފޮލިކު އެސިޑު ދުވާލަކަށް މަދުވެގެން 400މައިކުރޯ ގުރާމު ނެގުމަކީ ވަރަށް ރަނގަޅު ކަމެކެވެ. އެއީ ބަލިވެ އިނުމުގެ އެއްމަސް ކުރީންފެށިގެން ފޮލިކު އެސިދު ނަގާނަމަ ދަރިފުޅު ބައިގެން ދިޔުން ފަދަ ކަންކަމުގެ ފުރުޞަތު ވަރަށް ކުޑަވާނެއެވެ.\n2- ރަނގަޅު ޖަވާބަކީ (ށ)\nއަންހެނުން އާއްމުކޮށް ކޮފީ ބުއިމަކީ ބަލިވެ އިނުމުގެ ފުރުޞަތު ކުޑަކުރާ ކަމެކެވެ.\n3- ރަނގަޅު ޖަވާބަކީ (ނ)\nކުރުމުއްދަތަކަށް ނަމަވެސް ހަށިގަނޑުން ޒިންކު މަދުވުމަކީ ދަރިފަނި، މަނި އަދި ފިރިހެން ހޯމޯން ޓެސްޓިސްޓްރޯން ހަށިގަނދުން މަދުވާ ކަމެކެވެ. ވީމާ މަހުގެ ބާވަތްތައް (ކުކުޅުމަސް، ގެރިބަކަރި މަސް އަދި ކަނޑުމަސް) ބޭކެޑް ބިންސް ފަދަ ޒިންކު ގިނަ ކާނާ ކެއުން ވަރަށް މުހިއްމެވެ.\n4- ރަނގަޅު ޖަވާބަކީ (ހ)\nދޭތެރެ ދުރުކުރާ ވަސީލަތް ހުއްޓާލާ ގޮތަށް ދަރިޔަކު ހޯދަން މަސައްކަތް ކުރިޔަސް ރަނގަޅުވާނެއެވެ. ނަމަވެސް ވިސްނާށެވެ ބައެއް އަންހެނުން މައްސަރުކަންތައް ދެމަސް ތިންމަސް ވަރު ލަސްވުމަކީ އެކަށީގެންވާ ކަމެކެވެ.\n5- ރަނގަޅު ޖަވާބަކީ (ރ)\nބަލިވެއިންނަން ބޭނުންވާ މީހާ ޑޮކުޓަރަށް ދެއްކުމުން ޑޮކުޓަރު ބަލާ ކަންތަކުގެ ތެރޭގައި ކުޑަކަމުދާ ނިޒާމުގެ ބައްޔެއްް ހުރިތޯއާއި، ލޭމައްޗަށް (ޕްރެޝަރ) ދޭތޯއާއި، ޖިންސީ ގުޅުނުމުގެ ސަބަބުން އަރާ ބައްޔެއް ހުރިތޯއައި، އަދިވެސް އެބައްޔެއްގެ ސަބަބުން މަބަނޑު މީހުންނަށް ނުރައްކާވެދަނެ ބައްޔެއް ހުރިތޯ ބެލުން ހިމެނެއެވެ. އެއީ ބަލިވެ އިނުމަށް ފަހު ދޭންޖެހޭ ހާއްސަ ފަރުވާ ދިނުމަށް ޑޮކުޓަރަށް ފަސޭހަ ވާނެތީއެވެ. އަދި ބަލިވެ އިނުމަށް އެކަށީގެންވަނީ ކިހާވަރަކަށްތޯ ބެލުމަށެވެ. އިތުރު މަޢުލޫމާތު ހޯއްދެވުމަށް ބަލިވެ އިނުމުގެ ކުރިން ބަލަންޖެހޭ ބައެއް ކަންތައްތައްް ބައްލަވާލައްވާސެވެ.\n6- ރަނގަޅު ޖަވާބަކީ (ށ)\nރުބެއްލާ ނުވަތަ ޖާރމަން މީސަލްސް ވެކުސިން ޖަހާނަމަ އެއްމަސް ނުވަނީސް ބަލިވެ އިނުމަކީ ރައްކާތެރި ކަމެއް ނޫނަވެ. އެއީ އެފަދަ ހާލަތުގައި ދަރިފުޅުބައިގެންދިޔުން އަދި ބައިގެން ނުދާނަމަ މަންމަނުވުން، ހިތުގެ އުނިކަން އުފެދުން ސިކުޑީގެ އުނިކަން އުފެދުން ފަދަ ބަލިތައް ޖެހުމަކީ ވަރަށް ފުރުބަތު ބޮޑުކަމެކެވެ. ގިނަފަހަރަށް ޑޮކުޓަރުން ނަސޭހަތްތެރި ވެލައްވަނީ3މަސް ނުވަނީސް ބަލިވެ ނުއިނުމަށެވެ. އެހެނަސް މަސްދުވަހަސް ފަހު ބަލިވެ އިނުމުން އިސްވެ ދެންނެވުނު ބަލިތައް ޖެހުމުގެ ފުރުޞަތު ވަރަށް ކުޑަވާނެއެވެ. ވުމާއެކު މިހާރުގެ ފަހުގެ ހޯދުން ތަކާއެކު މަސް ދުވަސް ލަސްކުރުން ފުދޭނެއެވެ.\n7- ރަނގަޅު ޖަވާބަކީ (ނ)\nބަލިވެއިނުމަށްފަހު ފައިދުޅަވެ ފޮއްސިވުމަކީ ޠަބީޢި ކަމެކެވެ. ލޭމައްޗަށްދާމީހާ ބަލިވެ އިނުމުން އެކަމުގެ ސަބަބުން ޖެހޭ ބައްޔަކީ ޕްރީއެކުލެމްޕްސިއާ ކިޔާ ބައްޔެކެވެ. މިބަލީގެ ސިފަތަކަކީ ލޭމައްޗަށް ދިއުން، ދުޅަވަ ފޮއްސިވުން ހާއްސަކޮށް ދެވަނަ ތިން މަހުގައި އަދި ކުޑަކަމުދާއެއސޗެތީގައި އާދަޔާ ޚިލާފަށް ޕްރޮޓީން ގިނަވުމެވެ. ނަމަވެސް އޭގެ މާނައަކީ ލޭމައްޗަސްދާ މީހާ ބަލިވެ ނުއިންނާށެކޭނޫނެވެ. އެކަމަކު އެފަދަ މީހާއަށް ހާއްސަ ފަރުވާ ބޭނުންވާނެއެވެ.\nދަރިޔަކު ހޯދުމަށް ތިބާ އަދި ތައްޔާރެއް ނުވަމުއެވެ. މަންމައަކަށް ނުވަތަ ބައްޕައަކަށް ވުމަކީ ތޯތޯ ކަމެއްނުނެވެ. ދުޅަހެޔޮ ދަރިޔަކުހޯދުމަކި ދުރާލާ ތައްޔާރުވާން ޖެހޭކަމެކެވެ. ދުޅަހެޔޮ ދަރިޔެއްގެ މަންމައަކަށް ވުމަށްޓަކައި ކުރަންޖެހޭ ބައެއް ކަންތައް ބަލާ ޗެކުކުރާށެވެ. އަދި ދުޅަހެޔޮ ދަރިޔެއްގެ ބައްޕަޔަކަށް ވުމަށްޓަކައި ކުރަންޖެހޭ ބައެއް ކަންތައް ބަލާށެވެ.\nދަރިޔަކު ހޯދުމަށް ތިބާ އަދި އެކަށީގެންވާވަރަށް ތައްޔާރެއް ނުވަމުއެވެ. އިތުރަށް އެގެންޖެހޭ ކަންތައްތައް އެބަހުއްޓެވެ. ވުމާއެކު ދުުޅަހެޔޮ ދަރިޔެއްގެ މަންމައަކަށް ވުމަށްޓަކައި ކުރަންޖެހޭ ބައެއް ކަންތައް ބަލާ ޗެކުކުރާށެވެ. އަދި ދުޅަހެޔޮ ދަރިޔެއްގެ ބައްޕަޔަކަށް ވުމަށްޓަކައި ކުރަންޖެހޭ ބައެއް ކަންތައް ބަލާށެވެ.\nތިބާ ދަރިޔަކު ހޯދުމަށް އެކަށީގެންވާވަރަށް ތައްޔާރު ވެއްޖައީމުއެވެ. ޔަގީންކޮށްލުމަށް ދުޅަހެޔޮ ދަރިޔެއްގެ މަންމައަކަށް ވުމަށްޓަކައި ކުރަންޖެހޭ ބައެއް ކަންތައް ބަލާ ޗެކުކުރާށެވެ. އަދި ދުޅަހެޔޮ ދަރިޔެއްގެ ބައްޕަޔަކަށް ވުމަށްޓަކައި ކުރަންޖެހޭ ބައެއް ކަންތައް ބަލާށެވެ.


Drug Etherekurun Huttuvan Strategy Badhalu Kuran jehey: Shareef - Vaguthu\nހުޅުމާލެ އިންޓަނޭޝަނަލް ޓާމިނަލް ހުޅުވުމަށް ބޭއްވި ރަސްމިއްޔާތު - ވަގުތު އިމޭޖްސް: އަހުމަދު އަޝްހާދު އަބްދުﷲ\nރާއްޖެއަށް މަސްތުވާތަކެތީ އެތެރެކުރުން ހުއްޓުވަން ސަރުކާރުން މިހާރު ކުރާ މަސައްކަތްތައް އިތުރަށް ވަރުގަދަ ކުރަން ޖެހޭ ކަމަށް ކޮމިޝަނާ ޖެނެރަލް އޮފް ކަސްޓަމްސް އަބްދުﷲ ޝަރީފް މިރޭ ވިދާޅުވެއްޖެއެވެ.\nހުޅުމާލެ ވިޔަފާރި ބަނދަރުގައި ބޭއްވި ހާއްސަ ޖަލްސާއެއްގަައި ޝަރީފް ވިދާޅުވީ ފާއިތުވި ހަފްތާއެއްހާ ދުވަސް ތެރޭގައި ރާއްޖެއަށް އެތެރެކުރި ގިނަ އަދަދެއްގެ މަސްތުވާތަކެތި އަތުލައިގެންފައިވާ މި ދަނޑިވަޅުގައި، މަސްތުވާތަކެތި އެތެރެކުރުން ހުއްޓުވުމަށްޓަކައި ތަފާތު ގޮތް ގޮތަށް މަސައްކަތްތަކެއް ކުރަން ޖެހޭ ކަމަށެވެ.\nދުނިޔޭގެ އެހެނިހެން ކަންކޮޅުތަކުގައި އެފަދަ ކަންތައްތައް ހިނގަމުންދާ ގޮތް ބަލައި ރާއްޖޭގެ ބަނދަރުތަކުގައި އެންމެ ފަަހުގެ ވަސީލަތްތައް ބޭނުންކުރަން ޖެހޭ ކަމަށް، ހުޅުމާލޭގައި އަަލަތް އިމާރާތް ކުރި މުދާ ބަނދަރުގެ ސެކިއުރިޓީ އިމާރާތް ހުޅުވުމުގެ ރަސްމިއްޔާތުގައި ވާހަކަ ދައްކަވަމުން އޭނާ ވިދާޅުވިއެވެ.\n"ޕޯޓްތަކުގައި އެންމެ ފަހުގެ ވަސީލަތްތައް ގާއިމްކޮށް ޓެކްނޮލޮޖީގެ ބޭނުންކޮށްގެން މިކަންތައްތައް ދެނެގަނެވޭނެ ވަސީލަތްތައް ގާއިމްކުރަން ޖެހޭ" ޝަރީފް ވިދާޅުވިއެވެ.\nޝަރީފް ވިދާޅުވި ރާއްޖޭގެ ހުރިހާ ބޯޑަރުތަކެއްގެ ގޭޓް ބެލެހެއްޓެމުގެ ޒިންމާ ގާނޫނުން މަތިކޮށްފައިވަނީ ކަސްޓަމްސްއަށް ކަމަށްވާއިރު އަލަށް ހުޅުވުނު ސެކިއުރިޓީ އިމާރާތަކީ ލިބުނު ބޮޑު ކުރިއެރުމެއް ކަމަށެވެ.\nނަމަވެސް އިތުރަށް ހަރުދަނާކުރަން ކުރަން ޖެހޭ މަސައްކަތްތަކެއް ހުރި ކަމަށް އޭނާ ވިދާޅުވިއެވެ. އެކަންތައްތައް ވިހާވެސް އަވަހަސް ފުރިހަމަކޮށް ދެއްވުމަށް އެމްޕީއެލްގެ ސީއީއޯ ޝާހިދު އަލީގެ ފަރާތުން ޝަރީފް އެދިވަޑައިގެންނެވިއެވެ.\nމަސްތުވާތަކެއްޗާ އެތެރެކުރުން ހުއްޓުވަން ކުރާ މަސައްކަތް ވަރުގަދަކުރަން ޖެހޭ ކަމަށް ޝަރިފް ވިދާޅުވެފައިވާއިރު މަސްތުވާތަކެތީގެ ވަބާ މުޅި ރާއްޖޭގައި ވަނީ ފެތުރިފައެވެ. އަދި އެ ތަކެތި އެތެރެކުރެވޭ މިންވަރުވެސް ދަނީ ދުވަހެއް އިތުރުވަމުންނެވެ. އެކަމަށް ހައްލެއް ގެނައުމަށްޓަކައި އެކި ސަރުކާރުންތަކުން މަސައްކަތްތަކެއް ކުރިއަސް މާބޮޑު ކުރިއެރުމެއް ނުލިބެއެވެ.\nރާއްޖޭގައި މަސްތުވާތަކެތީގެ ހާލާތު ގޮސްފައި އޮތް ހިސާބަށް ބަލާއިރު "މަގުމަތިން" ވެސް މިހާރު މަސްތުވާތަކެތި ލިބެއެވެ. އެކަން ހުއްޓުވަން ފުލުހުންވެސް ދޭތެރެ ދޭތެރެއިން، ބޮޑެތި އޮޕަރޭޝަންތައް ހިންގައެވެ. މި ފަހުން މާލޭގައި، ކެފޭ އުސޫލުން މަސްތުވާތެކެތީގެ ހިދުމަތްދެމުންދާ ގިނަ ތަންތަނެއް ބަންދުކޮށް ފުލުހުން ދަނީ 24 ގަޑިއިރު ފޯރިވެސް މަރަމުންނެވެ.\nއެކަމަކު ހައްޔަރުކުރާ މީހުން ކޯޓުން ދޫވުންވެސް ވަނީ އާއްމު ކަމަކަށް ވެފައެވެ. މަސްތުގެ ވަބާގައި ޖެހިފައިވާ މީހުންނަށް އެންމެ އެކަށީގެންވާ ފަރުވާ ނުދެވޭ ކަމަށް ބުނެ އެންޑީއޭއަށްވެސް ފާޑުކިޔުންތައް ވަނީ އިންތިހާއަށް އަމާޒުވެފައެވެ. މަސްތުގެ ވަބާގައި ޖެހިފައިވާ މީހުން އަނބުރާ މުޖުތަމައުއަށް ގެނައުމަށް މަސައްކަތްތަކެއް ކުރެވެމުންދާ ކަމަށް ސަރުކާރުން ދަނީ ތަކުރާރުކޮށް ވިދާޅުވަމުންނެވެ.\nއޮކްޓޯބަރ 23, 2021 09:45\nމި މިމީހުން ބޭނުން ވެގެން ކުރާކަމެއް\nއޮކްޓޯބަރ 23, 2021 10:12\nކަސްޓަމް މީހުންނަކައް ނުހުއްޓުވޭނެ.!!!!!ތިޔައިގެ ޒިއްމާ އާ ކާރިނުވެ ވަޒީފާ ވަކިވަންދެން ހުރެލާފަ ގެޔަެްވަޑައިގަންވާ. !!!!\n.......ޑުރަގު ވިޔަފާރިއަށް ކުޑަވެސް ބަދަލެއް ގެންނާކަށް ސިޔާސީ ފަރާތްތަކުން ބޭނުމެއް ނުވާނެ.\nއޮކްޓޯބަރ 23, 2021 11:25\nނަޝީދު ރާއްޖެއިން ބޭރުގައި އުޅެފައި އަންނަ ކޮންމެފަރަކު ރަށު ތެރެއިން ދެ ތިން ސަތޭކަ ކިލޯ ޑްރަގް އެބަ ފެނޭ. ފަޅަށް ލައްޓި އައިނު ވަންނަނީޔޯ އެސޮރު ކިޔަނީ.\nއޮކްޓޯބަރ 23, 2021 15:32\nޑުރަގު ހުއްޓުވޭނީ ޑުރަގު އިސްތިހާރުކުރުން ހުއްޓުވިގެން. އެއީ ޑުރަގާއި ރާ ބޯ މަންޒަރުތައް ޓީވީތަކުންނާއި ޑުރާމާތަކުން ހުއްޓުވައިގެން ކުޑަކުދީންނައް ދެއްކުން ހުއްޓުވިގެން. އަދި ޖިނާއީ ކުށްކުރާ މަންޒަރުތައް ކުޑަކުދީންނަށާއި ޒުވާނުންނައް ފެންނަމިންވަރު މަދު ކުރެވިގެން.


28 މާޗް 2020 - 09:06\nއަންނަ އެޕްރީލް މަހުގެ 10 ގައި ރިލީޒްކުރަން ކުރިން ނިންމާފައި އޮތް ރަންވީރު ސިންގްގެ ފިލްމު "83" އަންނަ ޖޫން މަހުގެ 25 ގެނެސްދޭން ނިންމާފައިވާ ކަމަށް ރިޕޯޓްތައް ބުނެފި އެވެ.\nބޮލީވުޑް ހަންގާމާ އިން ބުނިގޮތުގައި އެ ތާރީހަކީ "83" ގައި ކިޔައިދޭ ވާހަކައިގެ ތާރީހާ ގުޅޭ ވަރަށް ހާއްސަ ދުވަހެކެވެ. ސަބަބަކީ ޖޫން 25 އަކީ އިންޑިއާ އިން 1983 ގެ ކްރިކެޓް ވޯލްޑް ކަޕް ކާމިޔާބުކުރި ދުވަހެވެ. އެހެންވެ އެއީ މުބާރާތް ކާމިޔާބުކުރިތާ 37 އަހަރު ފުރޭ ދުވަހެވެ.\nކަބީރް ޚާން ޑައިރެކްޓްކޮށްފައިވާ ފިލްމުގައި ދައްކަނީ އިނގިރޭސިވިލާތުގައި ބޭއްވި މުބާރާތަށް އިންޑިއާ އިން ވި ތައްޔާރީތަކާއި މުބާރާތް ކާމިޔާބުކުރަން ހިތްވަރުގެ ވާހަކަ އެވެ.\nއޭރު އިންޑިއާ ޓީމްގެ ކެޕްޓަނަކަށް ހުރި ކަޕިލް ދޭވްގެ ރޯލް "83" ގައި ކުޅެފައި ވަނީ ރަންވީރެވެ. އަދި އޭނާގެ އަންހެނުން ރޯމީ ބާޓިއާގެ ރޯލުން ދީޕިކާ ޕަދްކީން ފެންނާނެ އެވެ.\nމި ފިލްމު އެޕްރީލްގައި ގެނެސް ނުދޭން ނިންމީ ކޮރޯނާވައިރަހާ ގުޅިގެންނެވެ. ޖޫން މަހަށް ފިލްމަށް ތާވަލުކުރި ކަމަށް މީޑިއާތަކުން ބުނި ނަމަވެސް އެކަން އަދި ފިލްމުގެ ޓީމުން ކަށަވަރެއްނުކޮށް ދެ އެވެ.\nއަނެއްކާ ވެސް ޖެކްލީންގެ އާ ލަވައެއް\nދާދި ފަހުން "މެރޭ އަގްނޭ މޭ" ކިޔާ ވީޑިއޯ ލަވައަކުން ފެނުނު ބަތަލާ ޖެކްލިން ފެނަންޑޭޒްގެ އާ ވީޑިއޯ ލަވައެއް އަނެއްކާ ވެސް ބެލުންތެރިންނަށް ދައްކާލައިފި އެވެ.\nHitmaker @its_badshah redefines soundscape with his latest single #GendaPhool - song out now!@Asli_Jaqueline @sonymusicindia @sneha_shetty_k#Badshah2020 #Aaglagegi#Badshah #JacquelineFernandeshttps://t.co/67jiZAcib0\n— Komal Nahta (@KomalNahta) March 26, 2020\nމި ފަހަރުގެ ލަވަ އަކީ "ޖެންޑާ ޕޫލް" އެވެ. މި ލަވައިން ޖެކްލިންއާ އެކު ފެނިގެން ދަނީ ލަވައިގެ މިއުޒިކް ހަދައި، ލަވަކިޔާފައިވާ ބާދްޝާ އެވެ.\nސިޑްނާޒްގެ ލަވަ ދައްކާލައިފި\n"ބިގް ބޮސް 13" އިން ހާއްސަ ގުޅުމެއް އުފެދުނު ދެ ބައިވެރިން ކަމަށްވާ ސިދާތު ޝުކްލާ އާއިު ޝެހެނާޒް ގިލް (ސަނާ) އެކީގައި ކުޅުނު ވީޑިއޯ ލަވަ ދައްކައިލުމާ އެކު ބެލުންތެރިންގެ ބޮޑު ތަރުހީބެއް ލިބެން ފަށައިފި އެވެ.\n"ބުލާ ދޫނގާ" ގެ ނަން ދީފައިވާ މި ލަަވައިގެ މިއުޒިކް ހަދައި ލަވަ ކިޔާފައި ވަނީ ދަރުޝަން ރަވަލް އެވެ. މި ލަވައިން ސިޑްނާޒްގެ ކެމިސްޓްރީ ވަރަށް ބޮޑަށް ދައްކުވައިދެ އެވެ.\n"ބުރައްމަސްތުރާ" އަންނަ އަހަރަށް؟\nއެންމެ ފުރަތަމަ މިދިޔަ އަހަރު ގެނެސްދޭން ނިންމި ކަރަން ޖޯހަރުގެ ދަރުމާ ޕްރޮޑަކްޝަންގެ ފެންޓަސީ ސުޕަހީރޯ ފިލްމު "ބުރައްމަސްތުރާ" މި އަހަރަށް ތާވަލުކޮށްފައި ވަނިކޮށް އަނެއްކާ ވެސް އެ ފިލްމު ފަސްވެދާނެ ކަމަށް ރިޕޯޓްތައް ބުނެފި އެވެ.\nފިލްމީ ޚަބަރުތައް ގެނެސްދޭ ބައެއް ނޫސްތަކުން ބުނިގޮތުގައި ކޮރޯނާވައިރަހުގެ ސަބަބުން މަސައްކަތްތައް މި ވަގުތު މެދުކަނޑާލަން ޖެހުމުން، ފިލްމު ނިންމަން ބުރޫއަރާފައިވާތީ މިހާރު ތާވަލުކޮށްފައި އޮތް ތާރީހުގައި ފިލްމު ރިލީޒެއް ނުކުރާނެ އެވެ.\nއެގޮތުން މި އަހަރުގެ ޑިސެމްބަރު4ގެ ބަދަލުގައި އަންނަ އަހަރަށް ފިލްމު ފަސްކޮށްފައިވާ ކަމަށްވެ އެވެ. ނަމަވެސް މިކަން އަދި ކަށަވަރެއް ނުވެ އެވެ.\n"ބުރައްމަސްތުރާ" އަކީ އަޔާން މުކަރްޖީ ލިޔެ، ޑައިރެކްޓްކުރާ ޓްރިލޮޖީއެއްގެ ފުރަތަމަ ބައެވެ. މީގެ ލީޑް ކާސްޓުންނަކީ އާލިއާ ބަޓާއި ރަންބީރު ކަޕޫރެވެ. އިތުރު ކާސްޓުންގެ ތެރޭގައި އަމީތާބު ބައްޗަނާއި ޑިމްޕަލް ކަޕާޑިއާ އާއި ނާގުރްޖުނާ އަކިނޭނީގެ އިތުރުން މޯނީ ރޯއި ހިމެނެ އެވެ.\nއިތުރު ލިޔުންތައް ބޮލީވުޑް އަމީތާބް ބައްޗަން ދީޕިކާ ރަންބީރް ކަޕޫރު ޑިމްޕަލް ކަޕާޑިއާ ޖެކްލީން ފެނާންޑެޒް ބިގް ބޮސް


Raajjey Ge3Sarahaddheh Gai India Ge 200 Sifain Ulheyne - Umar - Vaguthu\nރާއްޖޭގެ ތިން ސަރަހައްދެއްގައި އިންޑިއާ 200 ސިފައިން އުޅޭނެ - އުމަރު\nރާއްޖޭގެ ތިން ސަރަހައްދެއްގައި އިންޑިއާގެ 200 އަށް ވުރެ ސިފައިން ހަރަކާތްތެރިވަމުންދާ ކަމަށް ކުރީގެ ހޯމް މިނިސްޓަރ އުމަރު ނަސީރު ވިދާޅުވެއްޖެއެވެ.\nމިއަދު ފާހަގަކުރާ ރާއްޖޭގެ ގައުމީ ދުވަހުގެ މުނާސަބަތުގައި އުމަރު ނަސީރު ފޮނުއްވި މެސެޖެއްގައި ވިދާޅުވީ، މި ޒަމާނުގައި ދުނިޔޭގެ ބާރުތަކުން ގައުމުތައް އަޅުވެތި ކުރަނީ ކުރީގައި އާންމު ގޮތެއްގައި ހަނގުރާމަ ކުރާ އުސޫލަކުން ނޫން ކަމަށެވެ.\nމި ޒަމާނުގައި އަޅުވެތިކަމުގެ ދަށަށް ގެންދިއުމުގައި ތަފާތު އުކުޅުތައް ބޭނުން ކުރާ ކަން ފާހަގަކުރައްވައި އުމަރު ވިދާޅުވީ އިންޑިއާގެ އަސްކަރިއްޔާގެ ސިފައިން ރާއްޖޭގައި ގާއިމްވެ ތިބުމަކީ މިނިވަންކަމަށް އޮތް ގޮންޖެހުމެއް ކަމަށެވެ.\n"އިންޑިއާގެ އަސްކަރިއްޔާގެ 200 ސިފައިން ރާއްޖޭގެ ތިން ސަރަހައްދެއްގައި ރުކުރުވާލާފައިވޭ، މިއީ ރާއްޖޭގެ މިނިވަން ކަމަށް އޮތް ވަރަށް ބޮޑު ގޮންޖެހުމެއް، މިއީ ހުއްޓުވަން ޖެހޭ ކަމެއް،" އުމަރު ވިދާޅުވިއެވެ.\nއުމަރު މިހެން ވިދާޅުވިއިރު، ރާއްޖޭގައި އިންޑިއާ ސިފައިން ތިބި އަދަދުގެ މައުލޫމާތު ޑިފެންސް މިނިސްޓްރީން ހާމަނުކުރި މައްސަލައެއްގައި އިންފޮމޭޝަން ކޮމިޝަނަރުގެ އޮފީހުގައި އަޑުއެހުމެއް ވެސް ބޭއްވިއެވެ.\nއެ އަޑުއެހުމުގައި ދިވެހި އަސްކަރިއްޔާގެ އިސް ބޭފުޅުން ވިދާޅުވީ އެއީ ދިވެހި ދައުލަތުގެ ސަލާމަތާ ގުޅުން ހުރި ސިއްރެއް ކަމަށެވެ.\nރާއްޖެއަށް އިންޑިއާއިން ހަދިޔާކުރި ހެލިކޮޕްޓަރުތައް ދުއްވަން އިންޑިއާ ސިފައިން ރާއްޖޭގައި ތިބުމާ ދެކޮޅަށް "އިންޑިއާ އައުޓް" ޝިއާރުގައި އިދިކޮޅު ފަރާތްތަކުން ދަނީ ހަރަކާތެއް ވެސް ހިންގަމުންނެވެ.\nއިންޑިއާގެ ސަރުކާރާއި ދިވެހި ސަރުކާރުން ރާއްޖޭގެ މިނިވަންކަމަށް އަސަރުކުރާ ގޮތަށް އެތައް އެއްބަސްވުމެއް ގާއިމް ކުރަމުންދާ ކަމަށް ވެސް އިދިކޮޅު ފަރާތްތަކުން ތުހުމަތު ކުރެއެވެ. އެކަމަކު ދެ ގައުމުގެ ސަރުކާރުން ވެސް މި ކަން ދޮގުކުރެއެވެ.\nއޮކްޓޯބަރ 18, 2020 18:54\nއޮކްޓޯބަރ 18, 2020 19:35\nއުމަރުމެން ތިހެން ވިދާޅުވެފައި ދެން އަޅައެއް ނުލައި ހިތާމައަކީ އިދިކޮޅާގުޅިގެންވެސް މިޤައުމުން އިންޑިއާ އަސްކަރިއްޔާ އައުޓް ކުރަންޖެހޭ ޤައުމު އޮޔާދިޔަދީގެންނުވާނެ\nއޮކްޓޯބަރ 18, 2020 21:12\nހެހެ ދުވަސް ކޮޅަކަޢް ފަހު އައީ މޮޔަ\nކައްދެ ގެ ރެއްކާ\nއޮކްޓޯބަރ 19, 2020 00:24\nރާއްޖެ އޮންނަނީ އިންޑިޔާ ކަނޑު ގައި! އުމަރު ލަފާ ކުރާ ފޭ ކު ކަލް ކިއުލޭޝަނަށް ވުރެ އިންޑިޔާ ސިފައިން ގިނަވާނެ\nއޮކްޓޯބަރ 19, 2020 00:37\nރާއްޖޭ ގައި ޗައިނާ ސިފައިން ސުޕައިން ގެ ގޮތުގައި ހަރަކާތް ތެރިވާ އަދަދު ހާމަކުރަށް އުމަރައް ކެރޭނެތަ؟ ހެލިކޮޕުޓަރު ބޭރު ކުރެވުނުތަ؟ސިޔާސީ ވާހަކަ ތިޔައީ.


Dr. Jameel, Siyam ah: "Fethemundhaa odhin, avahah salaamaiytherikan hoadhaa"! | Mihaaru\nއެމްޑީއޭގެ ޖަލްސާއެއްގައި، ރައީސް ޔާމީންގެ ދެކަނބަލުންނާ އެކު ސިޔާމް ބައިވެރިވެވަޑައިގަންނަވަނީ: އޭނާ އިދިކޮޅު ޕާޓީތަކާ ގުޅިވަޑައިގަންނަވާނެ ކަމަށް ވާހަކަ ދައްކަމުން ދަނިކޮށް، ޕާޓީ ހިންގެވުމުން ވަނީ އެއްފަރާތްވެވަޑައިގެންފައި.\nޑރ. ޖަމީލް، ސިޔާމަށް: "ފެތެމުންދާ އޮޑިން އަވަހަށް ސަލާމަތްތެރިކަން ހޯދާ"!\n29 އޯގަސްޓް 2018 - 21:13 14 comments\nރައީސް އަބްދުﷲ ޔާމީނަކީ ސިޔާސީ ގޮތުން "ފެތެމުންދާ އޮޑިއެއް" ކަމަށް ސިފަކުރައްވައި، އެ އޮޑިން އެމްޑީއޭގެ ލީޑަރު އަހްމަދު ސިޔާމް ސަލާމަތްކަން ހޯއްދަވައި އިދިކޮޅު ފަރާތްތަކާ ގުޅިވަޑައިގަތުމަށް ކުރީގެ ނައިބު ރައީސް ޑރ. މުހައްމަދު ޖަމީލް އަހްމަދު އެދިވަޑައިގެންފި އެވެ.\nއެމަނިކުފާނު ކުރެއްވި ޓުވީޓަކުން މިގޮތަށް މި އެދިވަޑައިގަތީ، ރައީސް ޔާމީނާއި ސިޔާމާ ދެމެދު އުފެދިފައިވާ ޚިޔާލުތަފާތުވުންތަކާ ހެދި، ރައީސް ޔާމީންގެ ކޯލިޝަނުން ވަކިވެވަޑައިގެން އިދިކޮޅު ޕާޓީތަކާ ސިޔާމް ގުޅިވަޑައިގަންނަވާނެ ކަމުގެ އަޑުތައް ގަދަވެފައި ވަނިކޮށެވެ.\nރައީސް ޔާމީނާއި ސިޔާމަކީ ވަރަށް ގާތް ދެ އެކުވެރިންނަށް ވި ނަމަވެސް، އަންނަ މަހުގެ 23 ގައި އޮންނަ ރިޔާސީ އިންތިޚާބުގައި ތާއީދު ކުރައްވާނީ ރައީސް ޔާމީނަށް ކަމެއް ސީދާ ވިދާޅެއް ނުވެ އެވެ. ކެމްޕޭންގެ އެއްވެސް ހަރަކާތަކުން ވެސް ސިޔާމް ނުފެންނައިރު، ޕީޕީއެމާ އެކު ހަދާފައިވާ ކޯލިޝަންގެ އެއްބަސްވުން އާ ކުރުމާ މެދު ވެސް މިހާތަނަށް ގޮތެއް ނުނިންމަ އެވެ.\nމި މައްސަލަ އަށް އިޝާރާތް ކުރައްވައި ކުރެއްވި ޓުވީޓުގައި ޖަމީލް އެދިވަޑައިގަތީ، ރައީސް ޔާމީން ދޫކުރައްވައި، ރަނގަޅު މަގަށް ރުޖޫއަވެވަޑައިގެން، ވިޔަފާރި ވެސް ސަލާމަތް ކުރެއްވުމަށެވެ. އެ ފުރުސަތު އޮތް ކަން ފާހަގަކުރައްވަމުން ޖަމީލް ވިދާޅުވީ، ކުރިއަށް ރާއްޖޭގެ ރައްޔިތުންނަށް މިނިވަން އިންސާފުވެރި އިންތިޚާބެއް ހޯދައި ދިނުމަށް ކުރަން ޖެހޭ ހުރިހާ ކަމެއް ކުރަން، ޔޫރަޕިއަން ޔޫނިއަންގެ ކައުންސިލާއި ބައިނަލްއަގުވާމީ ޖަމާއަތްތަކުން ވެސް އޮތީ ތައްޔާރަށް ކަމަށެވެ.\nސިޔާސީ ކަންކަމާ ދުރުގައި، ސިޔާމް ހުންނެވީ އީޔޫގެ ކައުންސިލުން ފިޔަވަޅު އަޅާނެ ސަރުކާރުގެ އިސް ވެރިންގެ ތެރޭގައި އޭނާ ހިމެނިވަޑައިގަންނަވާ ކަމަށް ތުހުމަތުކޮށްފައި ވަނިކޮށެވެ. ސަރުކާރުގެ އިސް ވެރިންނާ މެދު ފިޔަވަޅު އަޅަން ނިންމައި އޮނިގަނޑެއް އީޔޫ އިން ފާސްކޮށްފައިވީ ނަމަވެސް އޭގައި ވަކި ބައެއްގެ ނަން ހިމަނާފައެއް ނުވެ އެވެ. އެކަމަކު ރާއްޖޭގެ ހާލަތު ގޯސްވާނަމަ، ފިޔަވަޅު އަޅާނެ ކަމުގެ އިންޒާރު ދީފައިވާއިރު، އެއްވެސް މީހަކާ ދޭތެރޭގައި ފިޔަަވަޅު އެޅިޔަ ނުދޭނެ ކަމުގެ ޔަގީންކަން ސަރުކާރުން އޮތީ ދީފަ އެވެ.\nMy request to Sun Siyam: the ship is sinking; still have time to salvage yourself & business. Don't be fooled by YAG & ruin your lifelong achievemens. @EUCouncil & rest of the world ready to do all to ensure free/fair election for people of #Maldives. Hurry up & come to safety. pic.twitter.com/1SXbDhMxYu\n— Mohamed Jameel Ahmed (@MJameelAhmed) August 28, 2018\nޖަމީލް ކުރެއްވި ޓުވީޓް\nރައީސް ޔާމީނާއި ސިޔާމާ ދެމެދު މައްސަލަތަކެއް އުޅޭ ކަމަށް އިދިކޮޅު ފަރާތްތަކުން ތުހުމަތު ކުރަމުން ދަނިކޮށް، ރައީސް ޔާމީން ވިދާޅުވެފައި ވަނީ އެމްޑީއޭ އޮތީ ޕީޕީއެމާ އެކުގައި ކަމަށާއި ކުރިއަށް އޮތް ތަނުގައި ވެސް ކޯލިޝަން އެގޮތުގައި ދެމިއޮންނާނެ ކަމަށެވެ. އެކަމަކު މި ވާހަކަ އަށް ސިޔާމް، އަދި އެމްޑީއޭގެ އިސް ބޭފުޅުން ވެސް ސީދާ ޖަވާބެއް ދެއްވަން ބޭނުމެއް ނުވެ އެވެ.\nއެމްޑީއޭ އާއި ޕީޕީއެމްގެ ކޯލިޝަން އެއްބަސްވުމާ މެދު ގޮތެއް ނިންމަން އިއްޔެ ކައުންސިލް ބައްދަލުވުމެއް ބޭއްވި އެވެ. އެކަމަކު، އެ ބައްދަލުވުމުގައި އެކަމާ މެދު ގޮތެއް ނުނިންމައި، ކައުންސިލުން ފާސްކުރީ ޕާޓީ ހިންގުން ނައިބު ރައީސް، އަލީ މައުރޫފްއާ ހަވާލުކުރާށެވެ.\nއެހެންކަމުން، ޕީޕީއެމާއި އެމްޑީއޭގެ ގުޅުމާ ދޭތެރޭ ސުވާލު އުފައްދަން ޖާގަ ވެސް އޮތީ، އެ ބައްދަލުވުމަށް ފަހު ހުޅުވާލެވިފަ އެވެ.\nއިތުރު ލިޔުންތައް އިދިކޮޅު ފަރާތްތައް ޑރ. މުހައްމަދު ޖަމީލް އަހުމަދު މެމްބަރު އަހުމަދު ސިޔާމް މުހައްމަދު (ދ. މީދޫ) ޕީޕީއެމް ރައީސް އަބްދުﷲ ޔާމީން އެމްޑީއޭ


Dhivehi Anhenun Ge Medhugai Ves Magubool "Sarahah" Aai Dhekolhu Petition Eh - Vaguthu\nދިވެހި އަންހެނުންގެ މެދުގައި ވެސް މަގުބޫލް "ސަރަހަ" އާއި ދެކޮޅަށް ޕެޓިޝަނެއް\nދިވެހި ޒުވާން އަންހެނުންގެ މެދުގައި ވެސް މަގުބޫލު އެޕްލިކޭޝަނެއް ކަމަށްވާ "ސަރަހަ" ގެ ސަބަބުން 13 އަހަރުގެ ދަރިފުޅު ހަނގާ ކުރުމުގެ ޝިކާރައަކަށްވެ މަރުވުމުން، އެޕަލް އެފްސްޓޯ އަދި ގޫގަލް ޕްލޭގައި އެ އެޕްލިކޭޝަން މަނާ ކުރުމަށް އޮސްޓްރޭލިއާގެ މަންމައަކު ޕެޓިޝަނެއް ފަށައިފިއެވެ.\nކެޓްރީނާ ނަމަކަށް ކިޔާ އެ އަންހެން މީހާ، "ސަރަހަ" ފަދަ، ކާކުކަން ނޭނގޭ ގޮތައް މެސެޖު ކުރެވޭ އެޕްތައް މަނާ ކުރުމަށް އޮންލައިން ކެމްޕެއިންއެއްވެސް ފައްޓާފައި މިވަނީ ދާދި ފަހުން، އޭމީ ޖޭން އެވަރެޓް ކިޔާ އަންހެން ކުއްޖަކު އިންޓަނެޓުގެ ޒަރީއާއިން ލިބުނު ހަނގާ ކުރުމުގެ ސަބަބުން އަމިއްލަ ފުރާނަ ނަގާލާފައި ވަނިކޮށެވެ.\nކެޓްރީނާ ބުނީ އޭނާ އެ މަސައްކަތް ފަށާފައި ވަނީ އޭނާގެ 13 އަހަރުގެ އަންހެން ދަރިފުޅަށްވެސް އިންޓަނެޓުގެ ޒަރީއާއިން ހަނގާ ކުރުމަާ ކުރިމަތިލާން ޖެހިފައިވާތީއެވެ. އޭނާ ބުނި ގޮތުގައި އޭނާގެ ދަރިފުޅަށް ހަނގާ ކޮށްފައި ވަނީ "ސަރަހަ" އެޕް ބޭނުން ކޮށްގެންނެވެ. އަދި އެފަދަ އެޕްތަކުގައި މެސެޖު ފޮނުވާ މީހާ އަކީ ކާކު ކަމެއް ނޭނގޭތީ ހަނގާ ކުރުމަށް ފަސޭހަވާ ކަމަށް އޭނާ ބުންޏެވެ.\nއޭނާ ބުނީ އެ އެޕް މެދުވެރިކޮށް ބަޔަކު މީހުން އޭނާގެ އަންހެން ދަރިފުޅަށް އަމިއްލައަށް މަރުވުމަށް ހިތްވަރު ދިން ކަމަށެވެ. އެގޮތުން އޭނާގެ ދަރިފުޅު އަމިއްލައަށް މަރުވުމަށް ހިތްވަރުދީ، އޭނާ އެކަން ކުރިއަސް އެއްވެސް މީހަކު އަޅާ ނުލާނެ ކަމަށް ބުނެ "ސަރަހަ" މެދުވެރިކޮށް މެސެޖު ކުރި ކަމަށް ބުންޏެވެ.\nއޮސްޓްރޭލިއާގެ ބޮޑުވަޒީރު މެލްކޮމް ޓާންބުލްގެ އިތުރުން އެޕަލް އަދި ގޫގަލް އަށްވެސް ހުށަހަޅަން ނިންމާފައިވާ ކެޓްރީނާގެ ޕެޓިޝަނަށް ގިނަ ބައެއްގެ ތަރުހީބު މިހާރު ދަނީ ލިބެމުންނެވެ. އޭނާގެ ޕެޓިޝަނުގައި މިހާތަނަށް 30000 އަށް ވުރެ ގިނަ މީހުން ވަނީ ސޮއި ކޮށްފައެވެ.\nޖެނުއަރީ 12, 2018 - 13:40\nވަޓްސް ވިތް ވަގުތު އެންޑް އަންހެނުން؟ ކަލޭމެން އަދިވެސް 80 ގެ އަހަރުތަކުގަތަ؟ އަންހެނުންނާ އަޅައިގަނެގެން ނުނެއްޓިގެން! ޝޭމް! ސޯ އަން ސިވިލައިޒްޑް. ކޮންމެ ދޭތެރެއަކަށް އަންހެނުން އެބަ ކޮއްޕާ!


އައްނަބީލާ އަމީނާގެ ހަޔާތްޕުޅަށް ވުރެ ވަކިން ދިވެހިންނާ ގުޅިފައިވާ އެހެން އެއްވެސް ފަރާތެއް ނުވޭ: ނަޝީދު – Dhen.mv\nއައްނަބީލާ އަމީނާގެ ހަޔާތްޕުޅަށް ވުރެ ވަކިން ދިވެހިންނާ ގުޅިފައިވާ އެހެން އެއްވެސް ފަރާތެއް ނުވޭ: ނަޝީދު\nMay 6, 2020 - 3:28 pm\nއައްނަބީލާ އަމީނާ މުހައްމަދު އަމީންގެ ހަޔާތްޕުޅަށް ވުރެ ވަކިން ދިވެހިންނާ ގުޅިފައިވާ އެހެން އެއްވެސް ފަރާތެއް ނުވާ ކަމަށް ކުރީގެ ރައީސް އަދި މިހާރު ރައްޔިތުންގެ މަޖިލީގުގެ ރައީސް މުހައްމަދު ނަޝީދު ވިދާޅުވެއްޖެއެވެ.\nއަމީނާ އަވަހާވަރަވީ މިއަދު ހެނދުނު މާލޭގަ އެވެ. އަވަހާރަވީ އިރު އުމުރުފުޅަކީ 85 އަހަރެވެ. އެކަމަނާ އަވަހާރަވީ މިފަހުން އާލާސްކަންފުޅާ އުޅުއްވުމަށް ފަހު އެވެ.\nއެކަމާ ގުޅިގެން ނަޝީދު ކުރެއްވި ޓްވީޓެއްގައި ވިދާޅުވީ އަމީނާގެ ބައްޕާފުޅު އަވަހާރަވުމުގެ ހާދިސާއިން އެކަމަނާއަށް ލިބިވަޑައިގެންނެވި ހިތާމަ އާއި އަސަރު، ފަހުންވީ މުޅި ދިވެހި އުންމަތުގެ އުގޫބާތަކަށް އަދި ލިބު ވަރަށް ބޮޑު ފިލާވަޅަކަށް ކަމަށެވެ.\n"ހަމަގައިމުވެސް7ފެބްރުއަރީ 2012 ގައި އަޅުގަނޑު ބަނޑޭރިގެއާ ހަމައަށް އެ އަނބުގަސްދޮށުގައި ނުހުރެ ބޭރަށް ނުކުތީ އަމީނާ އެވާހަކަ އެގޮތަށް ވިދާޅުވެފައި ވާތީ. މާތްﷲ އަލް މަރްހޫމާ އަށް ސުވަރުގެ މިންވަރު ކުރައްވާ އާއިލާއަށް ކެތްތެރިކަން ދެއްވާށީ. އާމީން" ނަޝީދު ވިދާޅުވިއެވެ.\nAnnabeela Ameena Mohamed Ameen ge mulhi hayaipulhah vure vaki Dhivehinnai gulhifaiva ehen evves faraatheh nuvey. Bappafulhu avahaaravumuge haadhisa in Ameena ah libivadaigennevi hithaama ai asaru, fahunvee mulhi Dhivehi ummathuge ugoobathakah. Adhi libunu varah bodu filaavalhakah pic.twitter.com/wSsD74G7zJ\n— Mohamed Nasheed (@MohamedNasheed) May 6, 2020\nއަމީިނާ އަކީ 23 ފެބުއަރީ 1980 އިން ފެށިގެން 15 ޖެނުއަރީ 1989 އަށް ރައީސުލްޖުމްހޫރިއްޔާގެ މެންބަރުކަން ކުރައްވާފައިވާ ބޭފުޅެކެވެ.\nއަމީނާ އަހަވާރަވުމާ ގުޅިގެން، މިހާރު ވަނީ ތައުޒިޔާގެ ދަފްތަރެއް ހުޅުވައިފައެވެ. ތައުޒިޔާގެ ދަފްތަރުގެ ކަންކަން ކުރިއަށް ގެންދަނީ ވާޗުއަލް ކޮށެވެ.


America ge Vaccine Raajje ah Foarukoddhinumah Nimmumun Raees Salih ge Shukuru Americage Raees ah | Atoll News\nއެމެރިކާގެ ވެކްސިން ރާއްޖެއަށް ފޯރުކޮށްދިނުމަށް ނިންމުމުން ރައީސް ސޯލިހުގެ ޝުކުރު އެމެރިކާގެ ރައީސްއަށް\nޝާއިޢުކުރީ: އިބްރާހީމް ރަމީޒް ޖޫން 4, 2021, 12:11\nއެމެރިކާއިން ކޮވިޑް ވެކްސިން ފޯރުކޮށްދޭ ފުރަތަމަ ގައުމުތަކުގެ ތެރޭގައި ރާއްޖެ ހިމެނުމާއިގުޅިގެން އެމެރިކާގެ ރައީސް ޖޯ ބައިޑަންއަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު، ޝުކުރު އަދާކުރައްވައިފި އެވެ.\nރައީސް ސޯލިހު ކުރައްވާފައިވާ ޓްވީޓެއްގައި ވިދާޅުވީ އެމެރިކާއިން ކޮވިޑް ވެކްސިން ފޯރުކޮށްދިނުމުގެ ޕްރޮގްރާމުގައި ރާއްޖެ ހިމެނިގެންދިއުމަކީ އުފާކުރައްވާ ކަމެއް ކަމަށެވެ. އަދި އެކަމަށްޓަކައި ރާއްޖޭގެ ރައްޔިތުންގެ ފަރާތުން އެގައުމުގެ ރައީސް ބައިޑަން އާއި އެގައުމުގެ ރައްޔިތުންނަށް ޝުކުރު އަދާކުރައްވާ ކަމަށެވެ.\nމީގެއިތުރުން އެމެރިކާއިން ކޮވިޑް ވެކްސިން ފޯރުކޮށްދިނުން ވެގެންދާނީ، ކޮވިޑުގެ ބައްޔާއިދެކޮޅަށް ކުރެވޭ ހަނގުރާމައަށް ލިބިގެންދާނެ ވަރަށް ބޮޑު ލުޔަކަށް ކަމަށް ވެސް ރައީސް ސޯލިހު ވިދާޅުވެފައި ވެއެވެ.\nއެކަމާ ގުޅިގެން ރާއްޖޭގެ ފޮރިން މިނިސްޓަރު އަބްދުﷲ ޝާހިދުވެސް ވަނީ ވަނީ ޓުވީޓެއް ކުރައްވާފަ އެވެ.\nމިނިސްޓަރު ވިދާޅުވީ އެމެރިކާއިން ކޮވިޑް ވެކްސިން ފޯރުކޮށްދޭ ފުރަތަމަ ގައުމުތަކުގެ ތެރޭގައި ރާއްޖެ ހިމެނުމަކީ ދެގައުމުގެ ދެމެދުގައި އޮތް ގާތް ގުޅުމުގެ ރަމްޒެއް ކަމަށެވެ.\nއެމެރިކާގެ ކޮވިޑު ވެކްސިން ރާއްޖެއަށް ފޯރުކޮށްދޭނެކަން އިއުލާންކޮށްފައިވާ އިރު، އެގައުމުން ހަދިޔާކުރި ޕީޕީއީ އާއި މެޑިކަލް އިކުއިޕްމަންޓް ރަސްމީކޮށް ރާއްޖެއަށް ހަވާލުކުރުން މިއަދު އޮންނާނެ ކަމަށް ވަނީ މަޢުލޫމާތު ލިބިފަ އެވެ.\nއެމެރިކާއިން ދުނިޔޭގެ ގައުމުތަކަށް ވެކްސިން ފޯރުކޮށްދޭން ނިންމެވިކަން އެގައުމުގެ ރައީސް ބައިޑަން މިއަދު ވަނީ އިއުލާން ކުރައްވައިފައެވެ. އެގޮތުން ރާއްޖެ ހިމެނޭހެން އޭޝިޔާ ސަރަހައްދަށް ހަތް މިލިއަން ޑޯޒްގެ ވެކްސިން ފޯރުކޮށްދޭނެކަމަށް އެމެރިކާއިން ވަނީ އިއުލާންކޮށްފައެވެ.


LaLiga: Barca adhi Real ves balivejje | Jazeera\tލަލީގާ: ބާސާ އަދި ރެއާލް ވެސް ބަލިވެއްޖެ - Jazeera\nލަލީގާ: ބާސާ އަދި ރެއާލް ވެސް ބަލިވެއްޖެ\nސާއިފް ޝިޔާދު October 18, 2020 49 views0\nސްޕެނިޝް ލަލީގާގައި ކުޅުނު މެޗުތަކުން އެންމެފަހުގެ ޗެމްޕިއަން ރެއާލް މެޑްރިޑް އަދި ވާދަވެރި ބާސެލޯނާ ވެސް ބަލިވެއްޖެއެވެ.\nއަލަށް ޕްރޮމޯޓްވި ކަޑިޒްއާ ދެކޮޅަށް އަމިއްލަ ދަނޑުގައި ކުޅުނު މެޗުން ރެއާލް ބަލިވީ 1-0 ގެ ނަތީޖާއަކުންނެވެ. މި މެޗުގައި ކާޑިޒްއިން ޖެހި ހަމައެކަނި ލަނޑު މެޗުގެ 16 ވަނަ މިނެޓުގައި އެޓީމަށް ޖަހައިދިނީ އެންތަނީ ލޮޒާނޯއެވެ. ދެ ޓީމުގެ ފަރާތުން ވެސް ރަނގަޅު ކުޅުމެއް ފެނިގެންދިޔަ މި މެޗުގައި ގިނަ ވަގުތު ބޯޅަ ހިފަހައްޓައިގެން ކުޅެފައިވަނީ ރެއާލްއިންނެވެ އެހެން ނަމަވެސް އެޓީމަށް މި މެޗުން މޮޅުވެވިފައެއް ނުވެއެވެ.\nބާސާ ވާނީ 1-0 އިން ގެޓާފޭ އަތުން ބަލިވެފައެވެ. މިއީ އެޓިމުގެ އައު ކޯޗު ރޮނާލްޑް ކޯމަންގެ އިރުޝާދުގެ ދަށުން އެޓީމު ކުޅުނު މެޗަކުން ބަލިވި ފުރަތަމަ ފަހަރެވެ. ދެ ޓީމުގެ ފަރާތުން ހަމަހަމަ ކުޅުމެއް ފެނިގެންދިޔަ މި މެޗުގައި ގެޓާފޭއިން ޖެހި ހަމައެކަނި ލަނޑު އެޓީމަށް ޖަހައިދިނީ ލިބުނު ޕެނަލްޓީއަކުން ހައިމޭ މާޓާއެވެ. މި މެޗުގައި ލަނޑު ޖަހާނެ މާ އެދެވޭ ފުރުސަތުތަކެއް ބާސާއަށް އުފެއްދިފައެއް ނުވެއެވެ.\nއެޓުލެޓިކޯ މެޑްރިޑް ވަނީ އެޓީމު ކުޅުނު މެޗު 2-0 އިން ކާމިޔާބުކޮށްފައެވެ. މި މެޗުގައި އެޓްލެޓިކޯގެ ލަނޑުތައް އެޓީމަށް ޖަހައިދިނީ ލުއިސް ސުއަރޭޒް އާއި ޔަނިކް ކަރަސްކޯއެވެ.\nމި މެޗުތަކާއެކު 10 ޕޮއިންޓާއެކު ތާވަލުގެ އެއްވަނައިގައި އޮތީ ރެއާލް މެޑްރިޑްއެވެ. ދެވަނައިގަައި ލަނޑުގެ ތަފާތުން ގެޓާފޭ އޮތްއިރު ތިންވަނަ އަދި ހަތަރުވަނަ ލިބެނީ ކާޑިޒް އާއި ގްރަނޑާއަށެވެ. އެޓްލެޓިކޯ ހަވަނައިގައި އޮތްއިރު ބާސާ އޮތީ ނުވަ ވަނައިގައެވެ.


Kokilabenge character ah nimun gennanee | Mihaaru\nރޫޕަލް ޕަޓޭލް ކުޅޭ ކޮކީލާބެން މޯދީގެ ކެރެކްޓާ އަށް މި މަހު ނިމުން ގެންނަނީ\n02 ނޮވެމްބަރ 2020 - 08:11\nފިލްމީ ޚަބަރުތައް ގެނެސްދޭ ނޫސްތަކުން ބުނި ގޮތުގައި ރޫޕަލް މި ފަހަރު ސިލްސިލާ އަށް ސޮއިކުރީ ވެސް 20 ވަރަކަށް އެޕިސޯޑަށެވެ. މިދިޔަ މަހުގެ 19 ގައި ދައްކަން ފެށި ސިލްސިލާ 13 އެޕިސޯޑް މިހާތަނަށް ގެނެސްދީފައިވާ އިރު، ރޫޕަލްގެ ރޯލަށް ނިމުން އަންނާކަށް މާ ގިނަ ދުވަހެއް ނެތެވެ.\nނޫސްތަކުން ބުނި ގޮތުގައި"ސާތު ނިބާނާ ސާތިޔާ 2" އަށް ރޫޕަލް ސޮއިކުރީ ވެސް އޭނާގެ ކެރެކްޓާ އަކީ އޭގައި މާ ބޮޑަށް ދިގުދެމިގެން ނުދާނެ ރޯލެއްކަން އެނގިހުރެ އެވެ. އެކަމަކު މި ސިިލްސިލާ ބަލާ މީހުންނަށް ހަމަ ޔަހީނުން ވެސް ރޫޕަލް ކުޅޭ ކޮކީލާބެންގެ ކެރެކްޓާ ނެތުމުގެ ފަޅުކަން އިހުސާސްކުރަން ޖެހޭނެ އެވެ. އާ ސިލްސިލާ ފެށިގެން މިހާތަނަށް އައި އިރު ވެސް ގިނަ އެޕިސޯޑްތަކުގައި ހުރީ ކޮކީލާ ލީޑްކުރި ހާދިސާތެކެވެ.\nA post shared by Saathiya-2 (@saath.nibhana.saathiya.2) on Oct 14, 2020 at 9:45am PDT\nކޮކީލާބެންގެ ރޯލް ނިމުމަކަށް ގެންނަން އުޅޭ ވާހަކަ މީޑިއާތަކުން ފަތުރަމުން ދިޔަ ނަމަވެސް، "ސާތު ނިބާނާ ސާތިޔާ 2" ގެ ޓީމުން އަދި އެކަމާ ބެހޭ ގޮތުން އެއްވެސް ވާހަކައެއް ނުދައްކަ އެވެ. އެކަމަކު ފާހަގަކޮށްލެވޭ ކަމަކީ މި ފަހަރު ސިލްސިލާގެ މައިގަނޑު ވާހަކަ އެނބުރޭނީ ގޯޕީ ބަހޫ (ޑެވޮލީނާ ބަޓަޗަރަޖީ) އާއި ގެހެނާ (ސްނޭޖާ ޖެއިން) ގެ ކެރެކްޓާތަކަށްކަމެވެ.\nރޫޕަލް "ސާތު ނިބާނާ ސާތިޔާ 2" ކުޅެން ފެށީ އޭނާ މުހިއްމު ރޯލެއް ކުޅެމުން ދިޔަ ސްޓާ ޕްލަސްގެ "ޔޭ ރިޝްތޭ ހޭ ޕިޔާރު ކޭ" ވެސް ނިންމައިލުމަށް ފަހު އެވެ.\nA post shared by Saathiya-2 (@saath.nibhana.saathiya.2) on Oct 14, 2020 at 9:52am PDT\n"ސާތު ނިބާނާ ސާތިޔާ 2" އަކީ ސްޓާ ޕްލަސްް އިން 2010-2017 އަށް ގެނެސްދިން "ސާތު ނިބާނާ ސާތިޔާ" ގެ ދެވަނަ ސީޒަނެވެ. ރޫޕަލް އާންމުންގެ ތެރޭގައި މަޝްހޫރުވެގެން ދިޔައީ އެ ސިލްސިލާގައި ކުޅުނު ގޮތުގައި ހިފަހައްޓާ ނުފޫޒު ގަދަ މައިދައިތަ ކޮކީލާބެން މޯދީގެ ރޯލުންނެވެ. އަދި އެ ރޯލްވެގެން ދިޔައީ އިންޑިއާގެ ސިލްސިލާއަކުން ފެނުނު ކެރެކްޓާތަކުގެ ތެރެއިން ބެލުންތެރިން އެންމެ ގަޔާވި އެއް ކެރެކްޓާއަށެވެ.\nއޭގެ އެއް ހެއްކަކީ ސިލްސިލާގައި ރޫޕަލް ކިޔާފައި ހުރި ބައެއް ޑައިލޮގްތައް ވެސް މި ފަހުން ރެޕަށް ހަދައިގެން ސޯޝަލް މީޑިއާގައި އާންމުކުރުމުން ވައިރަލްވުމެވެ.\nKokilabege role inn Rupal Patel alun fennaane\n1 ކޮމެންޓް, 25 ރިއެކްޝަންސް\nނެހީ... މާރޯ މުޖޭ، މުޖޭ މާރޯ


Lanka kaireegai ufedhifaivaa kolhigandehgge asarukuran fashaifi, kuriyah oiy3dhuvahuves moosun goas - One Online\n26 ސެޕްޓެމްބަރު 2021: މޫސުން ގޯސް ވެފައި ވާތީ ދަތުރުފަތުރުކުރުމުގައި ސަމާލު ވުމަށް ކަމާ ބެހޭ އިދާރާތަކުން ވަނީ އަންގާފައި --- ވަން ފޮޓޯ: ޔޫސުފް ސޮފްވާން\nލަންކާ ކައިރީގައި އުފެދިފައިވާ ކޮޅިގަނޑެއްގެ އަސަރުކުރަން ފަށައިފި، ކުރިއަށް އޮތް ތިން ދުވަހުވެސް މޫސުން ގޯސް\nސްރީ ލަންކާ ކައިރީގައި އުފެދިފައިވާ ކޮޅިގަނޑަކާ ގުޅިގެން، ކުރިއަށް އޮތް ތިން ދުވަހުވެސް ރާއްޖެއަށް މޫސުން ގޯސްވާނެ ކަމަށް މޫސުމާ ބެހޭ ގައުމީ އިދާރާ، މެޓް އޮފީހުން ބުނެފިއެވެ.\nމެޓުން މިއަދު ނެރުނު ސަމާލުގައި ބުނީ، ރާއްޖޭގެ އިރުއުތުރުން، ލަންކާ ކައިރީގައި އުފެދިފައިވާ ކޮޅުގަނޑަކާ ގުޅިގެން ކުރިއަށް އޮތް ތިން ދުވަހު ރާއްޖެ ސަރަހައްދުގައި ވަޔާއި ކަނޑު ގަދަވެ، ބައެއް ރަށްތަކަށް ބޯކޮށް ވާރޭ ވެހޭނެ ކަމަށް ލަފާކުރެވޭ ކަމަށެވެ.\nއެހެންކަމުން އާންމުކޮށް ހުރިހާ ފަރާތްތަކުން އަދި ހާއްސަކޮށް ކަނޑުދަތުރުކުރާ އިރު މޫސުމަށް ސަމާލުވުމާއެކު، ރައްކާތެރިކަމުގެ ފިޔަވަޅުތައް އެޅުމަށް ވަނީ އިލްތިމާސްކޮށްފައެވެ.\nމެޓް އޮފީހުން ވަނީ، މުޅި ރާއްޖެއަށް މޫސުން ގޯސްވެދާނެ ކަމަށް ލަފާކޮށް، ހުދު ސަމާލު ނެރެފައެވެ.\nއެގޮތުން ކ. އަތޮޅުން ފެށިގެން އައްޑޫ ސިޓީއަށް މިއަދު މެންދުރު 2:00 އަށް ނެރެފައިވާ ހުދު ސަމާލުގައި ބުނެފައި ވަނީ ގަޑިއަކު 19 މޭލާއި 24 މޭލާ ދެމެދުގެ ބާރުމިނުގައި ވައި ޖެހި، ވިލާގަނޑުގައި ގަޑިއަކު 45 މޭލަށް ވައި ގަދަވެ ކަނޑުތައް ގަދަވާނެ ކަމަށް ލަފާކުރެވޭ ކަމަށެވެ.\nމިއަދު ހަވީރު 4:00 އާ ހަމައަށް ހުދު ސަމާލު ނެރެފައި ވަނީ ހއ. އަތޮޅުން ފެށިގެން ޅ. އަތޮޅާ ހަމައަށެވެ. އެ ސަމާލުގައި ބުނެފައި ވަނީ ބޯކޮށް ވާރޭވެހުމާއެކު ގުގުރުން އަދި ވިލާގަނޑުގައި ގަޑިއަކު 40 މޭލަށް ވައިގަދަވާނެ ކަމަށް ލަފާކުރެވޭ ކަމަށެވެ.\nގުޅޭ ޓެގު މެޓް އޮފީސް މޫސުމް މޫސުމް


BREAKING: MACL Ge CEO Ge Magaamah Ingreysi Vilaathu Rayyitheh - Vaguthu\nއެމްއޭސީއެލްގެ ސީއީއޯގެ މަގާމަށް އިނގިރޭސިވިލާތު ރައްޔިތެެއް\nރާއްޖޭގެ މައި އެއާޕޯޓް ވެލާނާ އިންޓަނޭޝަނަލް އެއާޕޯޓް ހިންގަމުން އަންނަ މޯލްޑިވްސް އެއާޕޯޓް ކޮމްޕެނީ ލިމިޓެޑް (އެމްއޭސީއެލް)ގެ ޗީފް އެގްޒެކެޓިވް އޮފިސަރު (ސީއީއޯ) އަދި މެނޭޖިންގ ޑިރެކްޓަރުކަމުގެ މަގާމަށް އިނގިރޭސިވިލާތަށް ނިސްބަތްވާ ރައްޔިތެއް ކަމަށްވާ ގޯޑަން އެންޑްރޫ ސްޓުއަރޓް ހަމަޖައްސައިފިއެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް ވެރިކަމާއި ހަވާލުވެ ވަޑައިގެންނެވި ފަހުން އެމްއޭސީއެލްގެ ސީއީއޯގެ ޒިންމާތައް އަދާކުރައްވަމުން ގެންދަވަނީ އެމަނިކުފާނުގެ ބޮޑުބޭފުޅު މޫސާ ޞާލިހެވެ.\nއެމްއޭސީއެލްގެ ސީއީއޯގެ މަގާމަށް ބޭފުޅަކު ހޮވުމަށް އިއުލާނުކޮށްފައި ވަނީ މި އަހަރުގެ ޖެނުއަރީ މަސް ތެރޭގައެެވެ.\nސަރުކާރު ހިއްސާވާ ކުންފުނިތަކުގެ ތެރެއިން މިއަދާއި ސީއީއޯއެއް ހަމަ ޖައްސާފައި ނުވާ ހަމައެކަނި ކުންފުންޏަކީ އެމްއޭސީއެލް އެވެ.\nއެ ކުންފުނީގެ ސީއީއޯގެ މަގާމަށް ބޭފުޅަކު އައްޔަން ކުރައްވާފައިވާކަން އެ ކުންފުނީގެ އޮފިޝަލަކު ވަނީ "ވަގުތު"އަށް ކަށަވަރުކޮށްދެއްވާފައެވެ.\nއެމްއޭސީއެލްއިން ނެރުނު އިންޓާނަލް މެމޯއެއްގައި ބުނެފައި ވަނީ އެކުންފުނީގެ ސީއީއޯގެ މަގާމަށް ހަމަޖެއްސި ގޯޑަން އަކީ ޔޫރަޕް، މެދުއިރުމަތި، އުތުރު އެފްރިކާ، އޭޝިއާ އަދި އުތުރު އެމެރިކާގައި އޭވިއޭޝަން އެންޑް ޓްރާންސްޕޮޓޭޝަން އިންޑަސްޓްރީގައި 30 އަހަރުގެ ތަޖުރިބާ ލިބިވަޑައިގެން ހުންނެވި ބޭފުޅެއް ކަމަށެވެ.\nއެ ސާކިއުލާގައި ބުނެފައި ވަނީ އޭނާއަކީ 20 އަހަރު ދުވަހު އެގްޒެކެޓިވް އަދި ބޯޑު ފެންވަރުގެ މަގާމްތަކުގައި މަސައްކަތް ކުރައްވާފައިވާ ބޭފުޅެއް ކަމަށެވެ.\nއޭނާ މަގާމާއި ހަވާލުވުމަށް ރާއްޖެ ވަޑައިގަންނަވަން ހަމަޖެހިފައި ވަނީ ރާއްޖެ ހުޅުވާލުމުންނެވެ.ރާއްޖޭގެ ބޯޑަރުތައް ހުޅުވާލަން ނިންމާފައި ވަނީ އަންނަ ޖުލައި މަހުގެ 21 ވަނަ ދުވަހުއެވެ.\nދިވެހި ލޮބުވެތި ރައްޔިތުންނޭ. އަދިވެސް ނުވިސްނެނީތޯ. އެމްޑީޕީ އަކީ އަބަދުވެސް ދިވެހީނަށް ވުރެ އިނގިރޭސިނަށް ލޯބިކުރާ އެމީހުން މިރާއްޖޭގައި ވަޒަންވެރިކުރުމަށް ގަދަޔަށް މަސައްކަތް ކުރާ ބޭނުން ދީނަކަށް އަޅުކަންކުރަން އަދި އެއް ޖިންސުގެ ގުޅުން ހިންގުމަށް މަސައްކަތް ކުރާ ނުލަފާހަ ޖާހިލު ޤައުމަށް ގައްދާރު ބައިގަޑެއް.\nޖޫން 28, 2020 23:17\nބީއެމްއެލްއަށް އިނގެރޭސި އެންޑްރޫ ހީލީ ގެނައީމަ ތިހެން ސުރުހީ ހަދައި ފިތުނަ އުފައްދާނެ ބަޔަކު ނުނިކުމޭ.. ނަތީޖާއަކީ ބޭންކަށް އެތަށްކުރިއެރުމެއް ލިބި ޒަމާނީ ޚިދުމަތްތައް ފުޅާވެ ބޭންކްވެސް ފުޅާވުން..\nޖޫން 28, 2020 18:10\nއެހެންވީމަ ތިޔަކަން ދެންތިޔަނިމުނީނުން ވަރައް މަސައްކަތް ތިޔަ ކުރެވުނީ މިވެރިކަމުގަ އިބޫއައް.\nދޮންމީހެއް ވިއްޔާ 100 ދިވެހިންގެ މުސާރަ ދޭންވާނެ.\nޖޫން 28, 2020 18:24\nއަނެއްކާ ހަޑިމްހަމްގެ ބޭބޭނޫންބާ!\nޖޫން 28, 2020 18:34\nޖީ އެމް އާރަށް އެއަރޕޯޓް ދިނުމު ގެ ފުތަތަމަ ފިޔަވަޅު.\nޖޫން 28, 2020 19:09\nޤައުމުގެ މައިދޮރުއަށްޓަށް ފާރަވެރިވާނެ ފެންވަރުގެ ދިވެހި ދަރިން ހުސްވީތޯ ސޯލިޙޫ.\nދިވެހިންގެ ފަޚްރު ވެއްޔާ މޮޑެ ލަމުން ތިޔަގެން ދަނީ. ފާޑުފާޑުގެ ލާދީނީ ރިޕޯޓް ތައްނެރެން ފުރުޞަތު ދޭކަށް ނޫން ސޯލިޙް ވެރިއެއް ހޮވީ. މިހާރު އުޤެއިލްމެންފަދަ ބޭފުޅުންގެ އަޑުފުޅެއްވެސް ނީީވޭ.\nޖޫން 28, 2020 19:11\nއެ ބޭފުޅާ ގެ ސަބަބުން އެއަރ ޕޯރޓަށް އެހީ ހޯދުމުގައި ލުއި ރާސްޓަސް ފަހިވެގެން ދާނެ\nޖޫން 28, 2020 19:14\nދިވެހިންގެ އަގު ވައްޓާލުން\nޖޫން 28, 2020 19:31\nމިހާރުގައުމު އޮތްހާލަތައްބަލާއި ތިޔަކުރި ރަންގަޅުލަމެއްނޫން ސަބަބަކީ އަދި ޓާމިނަލްނިމެން ނިމެން2އަހަރުއިތީމަ\nޖޫން 28, 2020 19:42\nޖީއެމްއާރުގެ ކުރީގެ ސީއީއޯ\nޖޫން 28, 2020 19:48\nތި ޑޮލަރުކޮޅުވެސް ބޭރަށްތި ދުވާލީ..މިހާލަތުގަވެސް!\nޖޫން 28, 2020 19:51\nތިވަރު އެއާޕޯޓެއް ހިންގާކަށް އިނގިރޭސިއަކަށްނޫނީ ނޭނގޭނެ. ހީތުރޯ ހިންގިމީހާ ގެނައިނަމަ.\nޖޫން 28, 2020 19:55\nޢަންނި ވެރިކަމު ގަވެސް އެކި ނަންނަމު ގަ ގައުމު ގަގަޔާ ގައުމުން ބޭރު ގަ ދޮން ކުދިންނަށް ވަޒީފާ ތައް ވަނީދީފަ މިހާރު އަނެއްކާ ވެސް މިފެންނަނީ އެމަންޒަރު އަޅެ ތިޔަ ލާރި ގަނޑު ރާއްޖޭން ބޭރުކުރުމު ގެ ބަދަލު ގަ ރާއްޖެއިން ބޭރުނުވާ ގޮތަށް ތިޔަ ވަޒީފާ ދިވެއްސަކަށް ދިންނަމަ ރަ ގަޅު ވީސް ، ރަ ގަޅަށްވިއްޔާ ތިޔަވާނީ އަންނި ގެ ގާތް މީހަކަށް ، ކުރިން ވެސް ވަޒީފާދީފަހުރި ބިދޭސީން ގެ ތެރޭ ގަ ތިބި ކްރިސްޓިއަން ދީން ފަތުރަން މަސައްކަތް ކޮށް ގެން ޑީޕޯޓްކޮށްފަ ތިބިމީހުންވެސް އަނެއްކާ މިމީހާ ކިހާވަރަކުން ދާނެބާ!\nޖޫން 28, 2020 20:41\nޖޫން 28, 2020 21:25\nއެއީ މި ސަރުކާރުން ދިވެހީންނަށް ކުރި މަލާމަތެއް. ވަރަށް ވިޔާނުދާ ސަރުކާރެއް. މި ސަރުކާރު ވެރިކަމަށް ގެނައުމަށް ބުރަ މަސައްކަތްތަކެއް ކޮށް ވޯޓް ދެވުނީތީވެސް ހިތާމަކުރަން.\nޖޫން 28, 2020 22:05\nޢަހަރެން ހަމަ އަޖައިބުވެއްޖެއަިން. ޥަރަށް ހިތާމަހުރި. މިސަރުކާރު އިސްތިއުފާ\nޖޫން 28, 2020 22:21\nކޮބާތޭ މަޖްލީހުގެ އިކޮނޮމިކް ކޮމެޓީ ތަމެންނަށް މިތަން ނުފެނޭދޯ މާލޭގައި ވިޔަފާރި ކުރާ ކުންފުންނެއް ފުނޑާލި ބިދޭސީން ތަކެއް ފުރުވާލުމުން އެތަން ދޯ ތަމެންނަށް ފެނުނީ6ހާސް ދިވެހިންގެ މުސާރަ އެކަކަށް ދީގެން އެމްއޭސީއެލްގެ ސީއީއޯ އަކަށް ޔޫކޭގެ މީހަކު ގެނައަަސް އެއިން ކެއްކޭނެ ޑޮންޑޮނެއް ނުހުންނާނެއޭ ފުރަތަމަ އެފަދަ މީހަކު ޖެހޭނެއޭ ދެ އަހަރު ދުވަސް ނަގަން ރާއްޖެ ދަސްކުރަން އެއިރުން އެމީހަކު ހުންނާނީ މުއްސަނދި ވެފައޭ ތިޔާއީ ކުރަން ހެޔޮވާވަރުގެ ކަންކަންނޫނޭ ކަންކަން ނޫނޭ ނޫނޭ ނޫނޭ ނޫނޭ...\nޖޫން 28, 2020 22:45\nރައްޔިތުން ނޭވެ! ހާސްވެ ކަންބޮޑުނުވޭ!! މާޔޫސް ނުވޭ! އެފަހަރުވެސް3އަހަރު ކިރިޔާ ވީ އޮތީ އިސްތިއުފާ ދީފައި މިފަހަރުވެސް\nޖޫން 28, 2020 23:34\nކުދިންނޭ މިއަދު މިއޮތް ސަރުކާރަކީ ރަށްޔަތުންނަށް ދުއްޕާން ކުރާ ނަމެއްގަ އޮތް ޖާހިލް ސަަރުކާރެއް ރަށްޔަތުން ހޭއަރަންވެއްޖެ .\nޖޫން 29, 2020 00:03\nގާނޫނީ އިމުގެ ތެރޭން ވީހާވެސް އަވަކަށް މިސަރުކާރު ނިމުމަކަށް ގެއްނަން އެބަޖެހޭ ނޫން ނަމަ މިގައުމުގެ ދުވަސް ދުއްވާލަފާނެ.\nޖޫން 29, 2020 00:44\nދިވެހިންނަށް ވަޒީފާތަށް ތިއޮށްލިބެނީ ބާރަށް އަތްޖަހާ ، މިހާތަނަށް ދިވެހިން އިސްމަގާމުތަކުގައި ތިބެގެން އެއަރޕޯޓު ތިފެންވަރަށް ގެނައީ ވަށްކަންކުރަން ވެގެން ފަރަންޖީ އެއް...\nޖޫން 29, 2020 00:48\nމިރާއްޖޭގައި ހުސް އެންޑްރޫ! ބެންކްގައި އެންޑްރޫ، ތިތާގައިވެސް އެންޑްރޫ.\nޖޫން 29, 2020 00:50\nބަލަންތިއްބާ ގައުމުގެ ދުވަސްދުއްވާލަނީ ، ދިވެހިންހޭއަރާ މިސަރުކާރަށް ނޫނެކޭ ބުނަންވެއްޖެ އިބޫސޯލިހުގެ އިސްތިއުފާޔަށް ގޮވަންވެއްޖެ އިބޫސޯލިހު އިސްތިއުފާ އިސްތިއުފާ\nޖޫން 29, 2020 02:42\nއިނގިރޭސި ކާފަރުންނާއި އިންޑިޔާގެރިތައް މި ލާދީނީން ގާތްކުރާނީ ރައްޔިތުން އަތްޖަހަންތިބޭ


Inthi kurehi photo vara furihama, ekamaku miee kon anhen kujje? - AO News\nއިންތި ކުރެހި ފޮޓޯ ވަރަށް ފުރިހަމަ، އެކަމަކު މިއީ ކޮން އަންހެންކުއްޖެއް!\nއެމްޑީޕީގެ ފިޔަވަޅު އަޅާ ކޮމެޓީގެ ނައިބު މުގައްރިރު ޝުއައިބު އަލީ އާއި ގުޅޭ މައްސަލަ ބަލަން ބޭއްވި ކޮމެޓީ ބައްދަލުވުމުގައި، ރައްޔިތުން މަޖިލީހުގެ މެމްބަރު އިމްތިޔާޒު ފަހްމީ (އިންތި) ކުރަހަން އިން ފޮޓޯއެއް މީސް މީޑިއާގައި އާއްމުވެ އޭނާއަށް ގިނަ ބައެއްގެ ފާޑުކިޔުންތަކެއްވަނީ އަމާޒުވެފައެވެ،\nއެ ފޮޓޯތަކުން، ބައްދަލުވުން ކުރިއަށް ދިޔައިރު ވެސް އިންތި އޭނާގެ ކުރިމަތީގައި އޮތް ގަނޑެއްގައި އަންހެނެއްގެ ސްކެޗެއް ކުރަހަން އިން މަންޒަރު ފެންނަމުން ދިޔައިރު އެކަމާއި ގުޅިގެން ގިނަ ބަޔަކުވަނީ މުހިއްމު ބައްދަލުވުމަކަށް ސަމާލުކަން ނުދީ އެގޮތަށް ކުރެހުމެއް ކުރަހަން އިނުމަކީ ވަރަށް ޒިންމާދާރުކަން ކުޑައަމަލެއްގެ ގޮތުގައި ސިފަކޮށްފައެވެ،\nގިނަ ބަޔަކު އިންތިއަށް އަމާޒުކޮށް ދައްކަމުން ދިޔަ ވާހަކަތަކަށް އޭނާ އެއްވެސް ޖަވާބެއް ދެއްވާފައިނުވާއިރު މިއަދު މެންދުރުފަހު އިންތިވަނީ އޭނާ ކުރަހަން އިން ފޮޓޯ ސޯޝަލް މީޑިއާއަށް ދޫކޮށްލާފައެވެ. ޓްވީޓާ މެދުވެރިކޮށް އެ ކުރެހުން ދައްކާލުމާއެކު އިންތިއަށް ގިނަ ބައެއްގެ ތައުރީފް އޮހިގެން ދިޔައިރު ގިނަ ބަޔަކުވަނީ އިންތިގެ މަސައްކަތް ވަރަށް ފުރިހަމަކަމަށް ބުނެފައެވެ.\nއިންތިގެ އެ ފޮޓޯއިން އޭނާގެ ހުނަރުވެރިކަން ފެނިގެންދިޔައިރު ފޮޓޯ އާއި ގުޅޭ ގޮތުން މިހާތަނަށް އިންތި އެއްވެސް ވާހަކައެއް ދައްކާފައެއް ނުވެއެވެ، އެހެންކަމުން އެ ފޮޓޯގެ ހަގީގަތް ދެނެގަތުމަށް މިހާރު ސޯޝަލްމީޑިއާގައި ގިނަ ބަޔަކު އެމީހުންގެ ހިޔާލު ފާޅުކުރަމުން އަންނައިރު ގިނަ ބަޔަކުވަނީ އެ އަންހެންކުއްޖާއަކީ ކާކުތޯ ދެނެގަތުމުގެ މަސައްކަތްވެސް ފަށާފައެވެ.\n(މާފަންނު އުތުރު ދާއިރާގެ މެންބަރު އަލްއުސްތާޛު އިމްތިޔާޒު ފަހުމީ (އިންތިފޮޓޯ\nގާނޫނުއަސާސީ އިސްލާހު ކުރަން ވޯޓެއް ނުދޭނަން: އިންތި\nމަޖިލީހުން ސުޕްރީމްކޯޓަށް ދުލެއް ނުދޭނެ – އިންތި


BML Community Fund ge aa burah proposal husha alhan hulhuvaalifi\nބީއެމްއެލް ކޮމިއުނިޓީ ފަންޑުގެ އާބުރަށް ޕްރޮޕޯސަލް ހުށައަޅަން ހުޅުވާލައިފި\nބީއެމްއެލްގެ "އަހަރެންގެ ބޭންކު ކޮމިއުނިޓީ ފަންޑު" ގެ ހަތަރު ވަނަ ބުރަށް ޕްރޮޕޯސަލް ހުށައަޅަން ފުރުސަތު ހުޅުވާލައިފި އެވެ.\nފަރުދުންނާއި ހިލޭސާބަހަށް މަސައްކަތްކުރާ ޖަމިއްޔާތަކުން ރަށްރަށުގައި ހިންގަން ބޭނުންވާ ޕްރޮޖެކްޓްތަކަށް އެހީ ވުމުގެ ގޮތުން ބީއެމްއެލުން ހިންގާ ކޮމިއުނިޓީ ފަންޑުންގެ4ވަނަ ބުރަށް ހުޅުވާލާފައިވަނީ މިއަދުން ފެށިގެން އަންނަ މަހު 14 ވަނަ ދުވަހުގެ މެންދުރު 12:00 ށެވެ.\nމިއަހަރުގެ ކޮންމެ ކްއާޓާއެއްގައި ހުށަހަޅާ ޕްރޮޕޯސަލްތަކުގެ ތެރެއިން އެންމެ ރަނގަޅު ފަސް ޕްރޮޕޯސަލް ހޮވައި އެއިން ކޮންމެ ޕްރޮޕޯސަލެއްގައި ހިމެނޭ ހަރަކާތް ހިންގަން 50,000 ރުފިޔާ ބީއެމްއެލް އިން ދޭނެ އެވެ. މި ފުރުސަތުގައި އިޖުތިމާއި ފައިދާއަށް ހިލޭ ސާބަހަށް ކުރާ މަސައްކަތާއި ތައުލީމާއި ކުޅިވަރު އިތުރުން ތިމާވެށި ހިމާޔަތް ކުރުންފަދަ ކަންކަމަށް ޕްރޮޕޯސަލް ހުށައެޅޭނެ ކަމަށް ބީއެމްއެލްއިން މައުލޫމާތު ދެއެވެ.\nއެގޮތުން މިއަހަރު ތެރޭ "އަހަރެންގެ ބޭންކް" ގެ ދަށުން މުޖުތަމައަށް އެހީތެރިވާން ހިންގާ ޕްރޮގްރާމްގައި ތައުލީމާއި ކުޅިވަރާއި އަދި ތިމާވެށީގެ ހަރަކާތްތަކުގެ އިތުރުން ހިލޭ ސާބަހަށް މަސައްކަތްކުރާ ޖަމިއްޔާތަކުން ހިންގާ ހަރަކާތްތަކާއެކު 100 ޕްރޮޖެކްޓަކަށް އެހީތެރިކަން ދީފައި ވެއެވެ.\nކޮމިއުނިޓީ ފަންޑުގެ މިދިޔަ ކްއާޓަރުގައި އެންމެ ރަނގަޅު ފަސް ޕްރޮޕޯސަލަކަށް ހޮވިފައިވަނީ ހދ. ކުޅުދުއްފުށީގައި ކުޑަކުދިންގެ ޕާކެއް ތަރައްގީކުރުމާއި، ހއ. ކެލާ ސްކޫލު ކުރިމަތީގައި ދަރިވަރުންނާއި ބެލެނިވެރިން ބޭނުން ކުރުމަށް ހިޔަލެއް ހެދުން ނ. ހޮޅުދޫ ބަނދަރު ސަރަހައްދުގައި މަސް ކަނޑާ ތަނެއް ހެދުމާއި ރ. ހުޅުދުއްފާރުގައި އަތިރިމަތީ ސަރަހައްދުގައި ހިތްފަސޭހަ މައިޒާނެއް ތަރައްގީކުރުމާއި އަދި ތ. ކަނޑޫދޫގެ ތުނޑީގައި ޕިކްނިކް ސަރަހައްދެއް ގާއިމްކުރުމުގެ ޕްރޮޕޯސަލެވެ.\nބީއެމްއެލްގެ ލޯނުތައް ދެއްކުން ނޮވެމްބަރު މަހަށް ފަސްކޮށްދީފި\nބޭންކުތަކުން ފައިދާ ނުބެހުމަށް އެމްއެމްއޭއިން އަންގައިފި


އަހަރުގެ މިހާތަނަށް ރާއްޖެ ޒިޔާރަތްކުރި ފަތުރުވެރިންގެ އަދަދު 36000 އަށްވުރެ މައްޗަށް އަހަރުގެ މިހާތަނަށް ރާއްޖެ ޒިޔާރަތްކުރި ފަތުރުވެރިންގެ އަދަދު 36000 އަށްވުރެ މައްޗަށް\nއަހަރުގެ މިހާތަނަށް ރާއްޖެ ޒިޔާރަތްކުރި ފަތުރުވެރިންގެ އަދަދު 36000 އަށްވުރެ މައްޗަށް\nޔޫކްރެއިން އިންޓަރނޭޝަނަލް އެއަރލައިންސްގެ ފްލައިޓުގައި އައި ފަތުރުވެރިންތަކެއް، ފޮޓޯ- ވެލާނާ އިންޓަރނޭޝަލް އެއަރޕޯޓު\nމިއަހަރުގެ މިހާތަނަށް ރާއްޖެއަށް ޒިޔާރަތްކުރި ފަތުރުވެރިންގެ އަދަދު 36000 އަށްވުރެ މައްޗަށް އަރައިފިއެވެ.\nތަފާސް ހިސާބުތައް ދައްކާގޮތުން ރާއްޖެއަށް މިހާރު ދުވާލެއްގެ މައްޗަށް އެވްރެޖްކޮށް 3000 ފަތުރުވެރިން އާދެއެވެ. ވަކިވަކި ޤައުމުތަކުން ރާއްޖެއަށް އަންނަ ފަތުރުވެރިންގެ އަދަދުތަކަށް ބަލާލާއިރު، މި މުއްދަތުގައި ރާއްޖެއަށް އެންމެ ގިނަ ފަތުރުވެރިން އައިސްފައިވަނީ ރަޝިޔާއިންނެވެ. އެޤައުމުން ރާއްޖެއަށް 9830 ފަތުރުވެރިން އައިސްފައިވާއިރު، ދެން އެންމެ ގިނަ އަދަދަކަށް ފަތުރުވެރިން ރާއްޖެއަށް އައިސްފައިވަނީ އިންޑިއާއިންނެވެ. އެޤައުމުން މި މުއްދަތުގައި ރާއްޖެއަށް 4965 ފަތުރުވެރިން އައިސްފައިވެއެވެ. މިހާރު ރާއްޖެއަށް3ވަނައަށް އެންމެ ގިނަ އަދަދަކަށް ފަތުރުވެރިން އަންނަނީ ޔޫކްރެއިން އިންނެވެ. އެޤައުމުން ރާއްޖެއަށް މިއަހަރު މިހާތަނަށްވަނީ 1824 ފަތުރުވެރިން އައިސްފައެވެ.\nމީގެ ކުރިން ރާއްޖެއަށް އެންމެ ގިނަ އަދަދަކަށް ފަތުރުވެރިން އަންނަ ތިން ޤައުމުގެ ތެރޭގައި އިނގިރޭސިވިލާތް ހިމެނުނު ނަމަވެސް، ކޯވިޑް-19 އާއި ގުޅިގެން އެޤައުމު ފުރަބަންދަކަށް ދިޔުމުން އެޤައުމުން ރާއްޖެއަށް އަންނަ ފަތުރުވެރިންގެ އަދަދުތައްވަނީ ދަށަށް ގޮސްފައެވެ. އެގޮތުން މިއަހަރުގެ ފުރަތަމަ 12 ދުވަސްތެރޭ އެޤައުމުން ރާއްޖެއަށް އައިސްފައިވަނީ 1465 ފަތުރުވެރިންނެވެ. މިއާއެކު މިޤައުމަކީ ރާއްޖެއަށް6ވަނައަށް އެންމެ ގިނަ އަދަދަކަށް ފަތުރުވެރިން އަންނަ ޤައުމަށްވަނީ ވެފައެވެ.\nތަފާސް ހިސާބުތައް ދައްކާގޮތުން މިއަހަރުގެ މިހާތަނަށް ރާއްޖެއަށް އެންމެ ގިނަ އަދަދަކަށް ފަތުރުވެރިން އައިސްފައިވަނީ މިމަހުގެ3ވަނަ ދުވަހުއެވެ. އެދުވަހު ރާއްޖެއަށް ވަނީ 4195 ފަތުރުވެރިން އައިސްފައެވެ.\nފަތުރުވެރިން މިދުވަސްކޮޅު ރާއްޖޭގައި ހޭދަކުރާ ޗުއްޓީގެ މުއްދަތުވެސް ދިގުކަން ފާހަގަކޮށްލެވެއެވެ. ޓޫރިޒަމް މިނިސްޓްރީގެ ތަފާސް ހިސާބުތައް ދައްކާގޮތުން ފަތުރުވެރިން އާއްމުގޮތެއްގައި މިހާރު ރާއްޖޭގައި9ދުވަހުގެ ޗުއްޓީއެއް ހޭދަކުރެއެވެ.\nރާއްޖެއަށް އަންނަ ފަތުރުވެރިންގެ އަދަދުތަކަށް ލިބެމުންދާ ކުރިއެރުންތަކާއެކު ފަތުރުވެރިންނަށް ޙިދުމަތްދޭ ފެސިލިޓީތައްވެސް ދަނީ އަލުން ހުޅުވާލަމުންނެވެ. ޓޫރިޒަމް މިނިސްޓްރީގެ ތަފާސް ހިސާބުތައް ދައްކާގޮތުން މިހާތަނަށް 573 ފެސިލިޓީއަކުން 42136 އެނދުވަނީ ފަތުރުވެރިކަމަށް ނެރެފައެވެ.


Amitabh Jaya aai kaiveni kuree London ah dhaanvegen\nއަމީތާބް ބައްޗަން އާއި ޖަޔާ ބައްޗަން\nއަމީތާބް ޖަޔާ އާއި ކައިވެނި ކުރީ ލަންޑަނަށް ދާންވެގެން\n03 ޖޫން 2020 - 12:30:37\nބޮލީވުޑްގެ މަޝްހޫރު ދެ ތަރިން ކަމަށްވާ އަމީތާބް ބައްޗަން އާއި އަންހެނުން ޖަޔާ ބައްޗަން ގެ ކައިވެންޏަށް މިހާރު މިވަނީ 47 އަހަރު ވެފައެވެ.\nއިންސްޓްގްރާމްގައި އެ ދެތަރިންގެ ކައިވެނީގެ ހަފްލާގެ ފޮޓޯ އެއް ޕޯސްޓް ކޮށް އަމީތާބް ވަނީ މީގެ 47 އަހަރު ކުރިން އޭނާ ޖަޔާ އާއި ކައިވެނި ކުރި ސަބަބުތަކުގެ ތެރެއިން ސަބަބެއް އޭނާގެ ފޭނުންނާ ހިއްސާކޮށްފަ އެވެ.\nއާމީތާބް ވަނީ ޖޫން ތިނެއް 1973 ވަނަ އަހަރު އޭނާ ޖަޔާ އާއި ކައިވެނި ކުރީ ލަންޑަނަށް ދާން ބޭނުން ވެގެން ކަމަށް ބުނެފައެވެ.\nއިންސްޓްގްރާމްގައި ފޮޓޯ ޝެއާ ކުރަމުން އޭނާ ބުނެފައި ވަނީ އެ އަހަރު އޭނާގެ ފިލްމު 'ޒަންޖީރު' ބޮކްސް އޮފީހުގައި ކާމިޔާބު ފިލްމަކަށް ވެއްޖެ ނަަމަ ރައްޓެހިންނާއި އެކު ލަންޑަނަށްދާން ރާވާ އެކަން އޭނާގެ ބައްޕަ ކައިރީ ބުނުމުން އޭނާ ލަންޑަނަށް ދާން އުޅެނީ ކޮން ބަޔަކާ އެއްކޮންތޯ ސުވާލު ކުރިކަމަށެވެ. އަދި އޭނާ ދާން ބޭނުން ވަނީ ޖަޔާ އާއި އެއްކޮށް ކަމަށް ބުނުމުން، ބައްޕަ ވަނީ ލަންޑަނަށް ދެވޭނީ ކައިވެނި ކޮށްގެން ކަމަށް ބުނެފައި ކަމަށް ވެސް އަމީތާބު ވަނީ ފޭނުންނާއ ހިއްސާކޮށްފަ އެވެ.\nމި ދެތަރިން ވަނީ ކާމިޔާބު ގިނަ ފިލްމު ތަކަކުން އެކުގައި ފެނިފައެވެ. އޭގެ ތެރޭގައި 1973 ވަނަ އަހަރުގެ ފިލްމު ޒަންޖީރު އާއި ހަމަ އެއަހަރު ރިލީސް ކުރި ފިލްމު އަބިމާންގެ އިތުރުން، 1975 ވަނަ އަހަރުގެ ޗުޕްކޭ ޗުޕްކޭ އާއި މިލީ އަދި ޝޯލޭގެ އިތުރުން 2001 ވަނަ އަހަރު ރިލީސް ކުރި ކާމިޔާބު ފިލްމު، ކަބި ހުށި ކަބި ގަމް ފާހަގަކޮށްލެވެ އެވެ.


މާލެއަށް މިނީ ބަސް ތަޢާރަފްކުރެވޭނީ އަންނަ އަހަރު: މިނިސްޓަރ ނަހުލާ | Jazeera\tމާލެއަށް މިނީ ބަސް ތަޢާރަފްކުރެވޭނީ އަންނަ އަހަރު: މިނިސްޓަރ ނަހުލާ - Jazeera\nމާލެއަށް މިނީ ބަސް ތަޢާރަފްކުރެވޭނީ އަންނަ އަހަރު: މިނިސްޓަރ ނަހުލާ\nޢަލީ ޔާމީން September 11, 2019 98 views0\nމާލެއަށް މިނީބަސް ތައާރަފުކުރެވޭވަރުވާނީ އަންނަ އަހަރު ކަމަށް ޓްރާންސްޕޯޓު މިނިސްޓަރު އާއިޝަތު ނަހުލާ ވިދާޅުވެއްޖެ އެވެ.\nޓްރާންސްޕޯޓް މިނިސްޓްރީ އިން އާދީއްތަ ދުވަހު ބޭއްވި "ނުވަގަޑި" ޕްރޮގްރާމުގައި ނޫސްވެރިންނަށް މައުލޫމާތު ދެއްވަމުން މިނިސްޓަރު ނަހުލާ ވިދާޅުވީ މިނީ ބަސް ތައާރަފު ކުރުމުގެ މަސައްކަތް އެމްޓީސީސީ އިން ކުރަމުންދާ ކަމަށާއި، މިނީ ބަސް ތައާރަފްކުރުން ލަސްވާ ކަން ގަބޫލުފުޅު ކުރައްވާ ކަމަށެވެ.\n"މިނީ ބަސް ތައާރަފުކުރުން ލަސްވޭ، އެކަން އަޅުގަނޑުމެން ވެސް ގަބޫލުކުރަން. އަޅުގަނޑުމެން ގެންނަ ބަސްތަތަކީ މާލޭގެ މަގުތަކަށް އެކަށޭނެ ގޮތަކަށް ކަސްޓަމައިޒް ކޮށްގެން ގެންނަ ބަސްތަކެއް،" މިނިސްޓަރު ނަހުލާ ވިދާޅުވި އެވެ.\nމިނިސްޓަރު ވިދާޅުވީ، މާލެއަށް ގެންނަ ބަސްތަކަކީ މާލޭގެ މަގުތަކުގައި ދުއްވަން ފަސޭހަވާނެހެން ހަނި ބަސްތަކެއް ކަމަށާއި އެ ބަސްތަކުގައި 16 ނުވަތަ 18 ސީޓު ހުންނާނެ ކަމަށެވެ. އަދި އެ ބަސްތަކަކީ ތިމާވެއްޓާއި ރަށްޓެހި ބަސްތަކެއް ކަން މިނިސްޓަރ ނަހުލާ ފާހަގަކުރެއްވިއެވެ.\nޓްރާންސްޕޯޓު މިނިސްޓަރު ވިދާޅުވީ އަލަށް ބަސް ގެންނައިރު، އޯޑަރު ކުރާތާ 90 ދުވަސް ތެރޭ ބަސްތައް ލިބޭނެ ކަމަށާއި ނަމަވެސް އޭގެ މާނައަކީ ކުރިއަށް އޮތް 90 ދުވަސްތެރޭ ބަސްތައް މާލެ ގެނެސް ހިދުމަތް ފެށޭނެ ވާހަކަ ނޫން ކަމަށެވެ..\nމާލޭގައި މިނީބަހުގެ ހިދުމަތް ދިނުމަށް ހަވާލުކޮށްފައި ވަނީ އެމްޓީސީސީ އާ އެވެ. އެ ކުންފުންޏާއެކު މިނިސްޓްރީ އިން ކޮންޓްރެކްޓުގައި ސޮއިކޮށްފައި ވަނީ މި އަހަރުގެ ފެބްރުއަރީ މަހުގެ ތެރޭގަ އެވެ. މާލެއަށް މިނީ ބަސް ތައާރަފު ކުރުމަކީ ސަރުކާރުގެ 100 ދުވަހުގެ ވައުދުގެ ތެރޭގައި ވެސް ހިމެނޭ ކަމެކެވެ.


SunOnline: Dhogu habaru huttuvumuge campaign eh fashaifi\nމުހައްމަދު އައުޒަމް 05 Nov 2019, 00:14\n"ދޮގު ޚަބަރު ހުއްޓުވާނީ އަހަރެން" ފެށުމުގެ ރަސްމިއްޔާތުގެ ތެރެއިން---- ފޮޓޯ: ހޯމް މިނިސްޓްރީ\nދޮގު ޚަބަރު ފެތުރުން ހުއްޓުވައި ހަބަރުގެ ސައްހަކަން ދެނެގަތުމަށް ބާރުއެޅުމުގެ ގޮތުން ހޯމް މިނިސްޓްރީން ކެމްޕޭންއެއް ފަށައިފިއެވެ.\n"ދޮގު ޚަބަރު ހުއްޓުވާނީ އަހަރެން" މިޝިއާރުގެ ދަށުން އިއްޔެ ފެށި އެ ކެމްޕޭން ލޯންޗްކޮށްދެއްވީ ގައުމީ ޔުނިވާސިޓީގެ ޗާންސެލަރު ޑރ. ހަސަން ހަމީދެވެ.\nބައިސްކޯފް މޯލްޑިވްސްގެ އެހީތެރިކަމާއެކު ކުރިއަށް ގެންދާ އެ ކެމްޕެއިންގައި މީޑިއާ ދާއިރާގެ ބޭފުޅުންގެ ތެރެއިން ހަތް ބޭފުޅަކުން ކެމްޕެއިން އެމްބެސެޑަރުންގެ ގޮތުގައި މަސައްކަތްކުރާނެކަމަށްވެސް ހޯމް މިނިސްޓްރީން ބުންޏެވެ.\nކެމްޕެއިން އެމްބެސެޑަރުންގެ ގޮތުގައި މަސައްކަތްކުރައްވާނީ ވީމީޑިޔާގެ ސީއީއޯ މުހައްމަދު އާސިފް، ޕީއެސްއެމްގެ ބޯޑު ޑިރެކްޓަރު މަރިޔަމް ވަހީދާއާއި، މިހާރު ނޫހުގެ އެސިސްޓެންޓް އެޑިޓަރ މުހައްމަދު ހަމްދޫނާއި، ގައުމީ ޔުނިވާސިޓީގެ ލެކްޗަރާ ޝަމްއާން ޝާކިރުއާއި، ކުޅިވަރު ނޫސްވެރިޔާ އަބްދުﷲ އަޒްމީނާއި، ކުރީގެ ނޫސްވެރިޔާ ހުސައިން ހަސަންއާއި، ވަގުތު އޮންލައިންގެ ހުސެއިން އަރުބާން ފައްވާޒެވެ.\nއެ ކެމްޕެއިންގެ ދަށުން ސޯޝަލް މީޑިއާ އަދި އެނޫންވެސް ޒަރިއްޔާއިން ރައްޔިތުން ހޭލުންތެރިކުރުވުމުގެ މަސައްކުރުމަށް ވަނީ ހަމަޖެހިފައެވެ. އެގޮތުން އެމްބެސެޑަރުން ހިމަނައިގެން ތައްޔާރުކުރާ ވީޑިއޯ ސްޕޮޓާއި، ވަކިވަކި ފޮޓޯ ޕޯސްޓަރުންތަކުގެ ޒަރިއްޔާއިންވެސް މަސައްކަތްކުރާނެއެވެ. އަދި ދާއިރާގެ އެހެން ފަރާތްތަކުގެ ބައިވެރިވުންވެސް ކެމްޕެއިންގެ ތެރޭގައި ހޯދާނެއެވެ.\nއެ ކެމްޕެއިން އަންނަ އަހަރުގެ މާޗު މަހުގެ ފަސްވަނަ ދުވަހުގެ ނިޔަލަށް ކުރިއަށްގެންދިޔުމަށް ނިންމާފައިވާ ކަމަށް ހޯމް މިނިސްޓްރީން ބުންޏެވެ.\nވީ މީޑިއާ ހުއްޓާލަން ޖެހިދާނެކަން އަންގައިފި\nނޫސްވެެރިން ކުރަނީ ތާރީހީ މަސައްކަތެއް: މަބްރޫކު\n"ދައުލަތަށް ފާރަވެރިވެ، ނޫސްވެރިން ކުރާ މަސައްކަތް ރަނގަޅު"


ފޮރެންސިކް ޑިޕާރޓްމަންޓަށް ބޭނުންވާ އޭސީ ސަޕްލައިކޮށް އިންސްޓޯލް ކޮށްދެއްވާނެ ފަރާތެއް ހޯދުން\nމި ސަރވިސްގެ ފޮރެންސިކް ޑިޕާރޓްމަންޓަށް ބޭނުންވާ އެއަރ ކޮންޑިޝަން ސަޕްލައިކޮށް އިންސްޓޯލްކޮށް ދެއްވާނެ ފަރާތެއް ހޯދަން ބޭނުންވެއެވެ. ވީމާ، މިއަށް ބީލަން ހުށަހެޅުމުގެ ދަޢުވަތު މިކަމަށް ޝައުޤްވެރިވެލައްވާ އެންމެހައި ފަރާތްތަކަށް ހުޅުވާލަމެވެ.\n4. ބީލަމުގައި ރަޖިސްޓްރީ ވެވޭނެ އެންމެ ފަހުވަގުތަކީ 17 ޖުލައި 2019 ގެ 16:00 އެވެ. ބީލަމަށް ރަޖިސްޓްރީ ކުރަން ދެވިފައިވާ ގަޑީގެ ފަހުން ލިބޭ އެއްވެސް ފޯރމެއް ބަލައި ނުގަނެވޭނެ ވާހަކަ ބީލަންވެރިންގެ މަޢުލޫމާތަށްޓަކައި ދަންނަވަމެވެ.\nތާރީޚް: 18 ޖުލައި 2019\n6. ބީލަން ހުޅުވުން އޮންނާނީ 23 ޖުލައި 2019 ދުވަހުގެ 11:00 ގައި މި ސަރވިސްގެ އިސްކަންދަރު ބިލްޑިންގ 01 ގައެވެ. ބީލަންތައް ހުންނަަން ވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށްދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައި ނުގަނެވޭނެ ވާހަކަ މަޢުލޫމާތަށްޓަކައި ދަންނަވަމެވެ.\n9. ޕްރޮޖެކްޓާއި ގުޅޭ ގޮތުން އެއްވެސް ސުވާލެއް ވާލެއް ވާނަމަ 21 ޖުލައި 2019 ވާ އާދީއްތަ ދުވަހުގެ 14:00 ގެ ކުރިން ތިރީގައިވާ އެޑްރެހަށް އީ-މެއިލް ކުރަންވާށެއެވެ.\n10.އިތުރު މަޢުލޫމާތު ތިރީގައިވާ އެޑްރެހުން ލިބިވަޑައިގަންނަވާނެއެވެ.\nސުންގަޑި: 17 ޖުލައި 2019 1600


Luthufee ge massalaigai maafah edhehn jeheyne: Congress party\nލުތުފީ މައްސަލާގައި ސަރުކާރު މައާފަށް އެދެން ޖެހޭނެ: ކޮންގްރެސް\nކޮންގްރެސް ޕާޓީގެ ރައީސް އަބްދުލްރަހީމް އާއި ނައިބު ރައީސް މުހައްމަދު ސައީދު ޖަލްސާއެއްގައި -- ފޮޓޯ : އަހްމަދު އަޔާދު | އަވަސް\nނޮވެމްބަރު 3، 1988 ގައި ރާއްޖެއަށް ދިން އުދުވާނީ ހަމަލާގައި އިސްކޮށް ހުރި ހ. ހާޖަރާގޭ އަބްދުﷲ ލުތުފީ ލަންކާގައި ހުންނަ ދިވެހި އެމްބަސީގައި ހުރި ކަމުގެ މައުލޫމާތު ގިނަ ދުވަސްތަކެއް ވަންދެން ހާމަނުކޮށް ސިއްރު ކޮށްފައިވާތީ ސަރުކާރުން އެ ކަމަށް މައާފަށް އެދެން ޖެހޭނެ ކަމަށް އިދިކޮޅު ކޮންގްރެސް ޕާޓީން ބުންޏެވެ.\nޖެނުއަރީ 16، 2010 ގައި ލުތުފީ ލަންކާއަށް ބޭސް ފަރުވާއަށް ފޮނުވުމުން އޭގެ ފަހުން އެނބުރި އައިސްފައެއް ނުވެ އެވެ. ނަމަވެސް މިދިޔަ މެއި މަހުގެ ފުރަތަމަ ދުވަހު އޭނާ އަމިއްލައަށް ލަންކާގައި ހުންނަ ރާއްޖޭގެ އެމްބަސީއަށް ހާޒިރުވި އެވެ. އޭގެ ފަހުން މިއަދާ ހަމަޔަށް ވެސް އޭނާ އުޅެމުން އަންނަނީ ދިވެހި އެމްބަސީގަ އެވެ. އޭނާ ދިވެހި އެމްބަސީގައި ހުރިކަން ހާމަކުރީ މިދިޔަ ހޯމަ ދުވަހުގަ އެވެ. އަދި އެ ކަމާ ގުޅިގެން ފޮރިން މިނިސްޓްރީން ބަޔާނެއް ނެރުނީ މިއަދު އެވެ.\nކޮންގްރެސް ޕާޓީން މިރޭ ނެރުނު ބަޔާނެއްގައި ބުނީ ލަންކާގައި ހުންނަ ދިވެހި އެމްބަސީއަށް ގޮސް އަމިއްލައަށް ހަވާލުވާން އެދުމުން ސަރުކާރުން އެ ކަމުގެ މައުލޫމަތު ވަގުތުން މީޑިއާތަކަށާއި ދިވެހި ރައްޔިތުންނަށް ހިއްސާ ކުރަން ޖެހޭނެ ކަމަށެވެ. އަަދި މެއި މަހުގެ ފުރަތަމަ ދުވަހުން ފެށިގެން އޭނާ އެމްބަސީގައި ބަހައްޓާފައި ވަނީ ކޮން ހަމައަކާއި އުސޫލަކުންތޯ އަދި ބައިނަލްއަގްވާމީ ކޮން މުއާހަދާއެއްގެ ދަށުންތޯ އެ ޕާޓީން ސުވާލު ކޮށްފައި ވެއެވެ.\nލުތުފީ ދެ މަސް ދުވަސް ވަންދެން ލަންކާގައި ހުންނަ އެމްބަސީގައި ހުރި ކަން ސަރުކާރުން ސިއްރު ކޮށްގެން ތިބުމަކީ ނޮވެމްބަރު 3، 1988 ގައި ޝަހީދުވި 19 މީހުންނާއި އެ އެންމެންގެ އާއިލާތަކަށް ދިން ނާއިންސާފު، ހަޑިމުޑުދާރު އަމަލެއް ކަމުގައި ކޮންގްރެސް ގަބޫލު ކުރާ ކަމަށާއި މިކަން ދިވެހި ސަރުކާރުން ހާމަކުރީ ވެސް ސޯޝަލް މީޑިއާގައި ލުތުފީ ލަންކާގައި ހުންނަ ދިވެހި އެމްބަސީގައި ހުރި ކަމުގެ ވާހަކަ ފެތުރުމުން ކަމަށް ވެސް އެ ބަޔާނުގައި ވެއެވެ.\nމި މަހުގެ 15 ވަނަ ދުވަހު ރައްޔިތުންގެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދާއި އެމްޑީޕީގެ ވަފުދެއް ލަންކާއަށް ވަޑައިގެންނެވި އިރު ވެސް ލުތުފީ ހުންނެވީ ދިވެހި އެމްބަސީގައި ކަން ފާހަގަކޮށް ކޮންގްރެސް ޕާޓީން ބުނީ އެ މައްސަލައާ ގުޅޭ ގޮތުން އޭރު ވެސް ދިވެހި ސަރުކާރަށާއި އެމްޑީޕީގެ ވަފުދަށް މައުލޫމާތު ލިބިފައިވާ ކަން ކަށަވަރު ކަމަށެވެ.\n"... ދިވެހި ސަރުކާރުން މި މައްސަލާގައި ރައްޔިތުންނަށް އޮޅުވާލުންތަކެއް އޮޅުވާލައި ގަސްތުގައި ލުތުފީ ފޮރުވައިގެން ސިއްރުކޮށްގެން ހިންގާފައިވާ ޖަރީމާތަކަށް ދިވެހި ރައްޔިތުންގެ ކިބައިން މައާފަށް އެދުމަށް ދިވެހި ސަރުކާރަށް ގޮވާލަމެވެ. އަދި ސަރުކާރުން ހިންގާފައިވާ އަމަލު މި ޕާޓީން ހަރުކަށި އިބާރާތުން ކުށްވެރިކުރަމެވެ." ބަޔާނުގައި ވެ އެވެ.\nދެ ދުވަހުގެ ތެރޭގައި ލުތުފީ ރާއްޖެ ގެންނަން މަސައްކަތް ކުރަމުންދާ ކަމަށް ފުލުހުން ރޭ ބުންޏެވެ. ނަމަވެސް ފޮރިން މިނިސްޓްރީން މިއަދު ބުނީ އޭނާ ގެނައުމުގައި ގޮންޖެހުންތަކެއް އެބަ ހުރި ކަމަށާއި ވީ އެންމެ އަވަހަކަށް އޭނާ ގެންނަން ކުރާ މަސައްކަތް ކުރަމުންދާ ކަމަށެވެ.\nފޮރިން މިނިސްޓްރީން ވަނީ އެއިން ބައެއް ގޮންޖެހުންތައް ފާހަގަކޮށްފަ އެވެ.\nމިނިސްޓްރީން ހާމަކުރި ބައެއް ގޮންޖެހުންތަކާ ގުޅޭ ގޮތުން ވެސް ކޮންގްރެސް ޕާޓީން ފާޑުކިޔަފާއިވެ އެވެ. އެ ގޮތުން ދިވެހިރާއްޖެއާއި ކޮމަންވެލްތާ ވަކިވެފައި އޮތުމުން ލަންކާއާއި ރާއްޖެއާ ދެމެދު ވެފައިވާ ކުށްވެރިން ބަދަލުކުރުމުގެ އެއްބަސްވުމުގެ ސައްހަކަމާ މެދު ސުވާލު އުފެދިފައިވާ ކަމަށް ފޮރިން މިނިސްޓްރީން ބުނިއިރު، ދެ ގައުމުގެ ދެމެދުގައި ކުށްވެރިން ބަދަލު ކުރުމުގެ އެއްބަސްވުމާއި ކޮމަންވެލްތާ ވަކިވުމާ އެއްވެސް ގުޅުމެއް ނެތް ކަމަށް ކޮންގްރެސް ޕާޓީން ބުންޏެވެ.\nލަންކާގައި ދިން ބޮމުގެ ހަމަލާގެ ސަބަބުން ލުތުފީ ގެނައުމުގައި ދަތިތަކެއް ކުރިމަތިވާ ކަމަށް ފޮރިން މިނިސްޓްރީން ބުނިއިރު ބޮމުގެ ހަމަލާއާ ގުޅިގެން ލަންކާގައި ހައްޔަރު ކުރެވުނު ދިވެހިންގެ ކަންކަން ވެސް ދެ ސަރުކާރުގެ ދެމެދުގައި ކުރެވުނު މަޝްވަރާތަކާއެކު ހައްލު ކުރެވިފައިވާ ކަމަށާއި އެހެންކަމުން ލަންކާގެ ބޮމުގެ ހަމަލާގެ ސަބަބުން ލުތުފީ ގެންނަން ދަތިތަކެއް ހުރި ކަމަށް ނުދެކޭ ކަމަށް ކޮންގްރެސް ޕާޓީން ބުންޏެވެ.\nއޭގެ އިތުރުން އިންޓަޕޯލް ރެޑް ނޯޓިސް ނެރެފައިވުމުން ލުތުފީ ރާއްޖެ ގެނައުމުގައި ފުރިހަމަ ކުރަން ޖެހޭ އިޖުރާއަތްތަކެއް ހުރި ކަމަށް ފޮރިން މިނިސްޓްރީން ބުނިއިރު، އެ ކަމަށް ރައްދުދީ ކޮންގްރެސް ޕާޓީން ބުނީ އޭގެ އެއްވެސް ތަފުސީލެއް ބަޔާނުގައި ނެތް ކަމަށެވެ. އެހެންކަމުން ތަފުސީލުކޮށް އެ ކަންކަން ހާމަ ކުރަން ވެސް އެ ޕާޓީން ގޮވާލި އެވެ.\nސްރީލަންކާ ފޮރިން މިނިސްޓްރީ ނަސްރުގެ ދުވަސް + އަބްދުﷲ ލުތުފީ ޕީޕަލްސް ނޭޝަނަލް ކޮންގްރެސް - ޕީއެންސީ\nލުތުފީ އެމްބަސީގައި ބެހެއްޓުމަކީ ކޮރަޕްޝަން: ޔާމީން


Idhikolhaa gulheykah Maumoon nunimmavaa: Yumna | Mihaaru\nއިދިކޮޅާ ގުޅޭކަށް މައުމޫން ނުނިންމަވާ: ޔުމްނާ\nރައީސް އިބްރާހިމް މުހައްމަދު ސޯލިހް، މައުމޫނާ އެކު: އިދިކޮޅާ ގުޅެން މައުމޫން މަޝްވަރާ ނުކުރައްވާ ކަމަށް ޔުމްނާ ވިދާޅުވި. --ފޮޓޯ/މިހާރު\n10 މާޗް 2021 - 15:10\nރައީސް އިބްރާހިމް މުހައްމަދު ސޯލިހްގެ ވެރިކަމަށް ގެންނެވި ކޯލިޝަންގެ އެއް ލީޑަރު، ކުރީގެ ރައީސް މައުމޫން އަބްދުލްގައްޔޫމް އިދިކޮޅު ފަރާތްތަކާ ގުޅިވަޑައިގަތުމަށް ނިންމަވާފައިވާ ކަމަށް ފެތުރީ ދޮގެއް ކަމަށް ދަރިކަނބަލުން އަދި ހެރިޓޭޖް މިނިސްޓަރު ޔުމްނާ މައުމޫން މިއަދު ވިދާޅުވެއްޖެ އެވެ.\nއެމްއާރުއެމްގެ ނައިބު ރައީސަކަށް ވެސް ހުންނެވި ޔުމްނާ ކުރެއްވި ޓުވީޓެއްގައި، ވެރިކަން ހިންގާ ކޯލިޝަންގައި ސާބިތުކަމާ އެކު މައުމޫން ހުންނެވި ކަމުގެ ޔަގީންކަން ދެއްވީ އެ މަނިކުފާނު އިދިކޮޅު ޕީޕީއެމާއި ޕީއެންސީއާ ގުޅިވަޑައިގަތުމުގެ މަޝްވަރާތަކެއް ކުރައްވާފައިވާ ކަމަށް ރާއްޖެ އެމްވީގައި ރިޕޯޓް ކުރި ޚަބަރު ދޮގުކުރައްވަމުންނެވެ.\nމައުމޫން ރައީސްކަން ކުރައްވާ އެމްއާރުއެމް އިން އެފަދަ އެއްވެސް ނިންމުމެއް ނުނިންމާ ކަަމަށް ޔުމްނާ ވިދާޅުވި އެވެ. އެފަދަ މަޝްވަރާއެއް ވެސް ޕާޓީ ތެރޭގައި ކޮށްފައި ނުވާ ކަމަށް އޭނާ ވިދާޅުވި އެވެ.\n"އެމްއާރުއެމް އިން މިފަދަ ނިންމުމެއް ނިންމައިފައެއް ނުވޭ. މިފަދަ މަޝްވަރާއެއް ވެސް ކޮށްފައެއް ނުވޭ. މިއީ ހަގީގަތް އޮޅުވައިލުމަށް ބަޔަކު ދައްކާ ވާހަކަ،" ޔުމްނާ ވިދާޅުވި އެވެ.\nއެމް.އާރް.އެމް އިން މި ފަދަ ނިންމުމެއް ނިންމާފައެއް ނުވޭ. އަދި މި ފަދަ މަޝްވަރާއެއް ވެސް ކޮށްފައެއް ނުވޭ. މިއީ ހަގީގަތް އޮޅުވައިލުމަށް ބަޔަކު ދައްކާ ވާހަކަ. @MRM_Office @MrmWomenCouncil @MRM_Youth https://t.co/3lzWeagI8u\n— Yumna Maumoon (@yumna_maumoon) March 10, 2021\nކުރީގެ ރައީސް އަބްދުﷲ ޔާމީންއާ ދެކޮޅަށް އިއްތިހާދުވެ މި ވެރިކަން ގެނައީ އެމްއާރުއެމްގެ އިތުރުން އެމްޑީޕީ އާއި ޖުމްހޫރީ ޕާޓީ އަދި އަދާލަތު ހިމެނޭ ގޮތުންނެވެ. މި އިއްތިހާދާ ދެކޮޅަށް އެމްޑީޕީގެ މަޖިލިސް މެމްބަރުން ދޭތެރެއަކުން ވާހަކަ ދައްކަވަ އެވެ. އެކަމަކު ރައީސް ސޯލިހް އަބަދުވެސް ވިދާޅުވަމުން އަންނަނީ ކޯލިޝަން ބަދަހިކަމާ އެކު ދެމިއޮންނާނެ ކަަމަށެވެ.\nވެރިކަންކުރާ ކޯލިޝަނާ ގުޅޭ ގޮތުން މައުމޫން އެންމެ ފަހުން ވެސް ވިދާޅުވެފައި ވަނީ ރައީސް އިބްރާހިމް މުހައްމަދު ސޯލިހު އިންތިހާބު ކުރުމުގައި އެމްއާރުއެމް އިން ވަރަށް މުހިންމު ދައުރެއް އަދާކުރި ކަމަށެވެ. އެހެންވެ، ސަރުކާރަށް ތާއިދުކޮށް ކޯލިޝަން ސަރުކާރު ދެމެހެއްޓުމަށް ގައުމީ މަސްލަހަތު އިސްކޮށް، ރައްޔިތުންނަށް ހިދުމަތް ކޮށްދިނުމުގައި އެމްއާރްއެމުން ސަރުކާރާ އެކު ދެމިއޮންނާނެ ކަމަށެވެ.\nއެ މަނިކުފާނު ވިދާޅުވެފައިވާ ގޮތުގައި ސިޔާސީ ޕާޓީތައް ގުޅިގެން ކޯލިޝަން ވެރިކަމެއް އުފެއްދީ އެ މާޒީ އަށް ރުޖޫއަ ނުވާން ކަމަށެވެ. ކޯލިޝަން ބައިވެރިންގެ އެންމެ މުހިއްމު ވާޖިބަކީ ކޯލިޝަން ވަރުގަދަކުރަން މަސައްކަތް ކުރުން ކަމަށް ވިދާޅުވި އެވެ. މި ވެރިކަމަށް މައުމޫން ތާއީދުކުރެއްވީ، ކޮއްކޯފުޅު ކުރީގެ ރައީސް އަބްދުﷲ ޔާމީންގެ ވެރިކަމުގައި ހިނގި ގޯސްތައް އިސްލާހުކޮށް ގައުމު ހަމަ މަގަށް އަޅުވަން ޖެހިފައިވާ ކަމަށް ވިދާޅުވެ އެވެ. ޔާމީންގެ ވެރިކަމުގައި ހިންގި ހިޔާނާތާއި ގާނޫނުއަސާސީއާ ޚިލާފު އަމަލުތަކަށް މައުމޫން އަޑުއުފުއްލަވަން ފެއްޓެވެމުން ޕީޕީއެމްގެ ރައީސްކަމުގެ މަގާމުން ވެސް ވަކިކުރީ އެވެ.\nAniyaa aai hiyaanaaiy alun dhekey kah beynumeh noon: Maumoon\nމި ވެރިކަމުގެ ކޯލިޝަންގައި އެމްއާރުއެމުން އެއްބާރުލުންދީގެން ތިބި ނަމަވެސް ކޯލިޝަންގެ ބައެއް ބައިވެރިންގެ ފަރާތުން އެމްއާރުއެމަށް ބޭއިންސާފު ބަސްތަކެއް އަޑުއިވިވަޑައިގަންނަވާ ކަމަށާއި އެއީ އެދިވަޑައިގަންނަވާ ގޮތެއް ނޫން ކަމަށް ވިދާޅުވެފައިވެ އެވެ. އެފަދަ ކަންކަމަކީ ކޯލިޝަން ބަލިކަށިވުމަށް މެދުވެރިވެދާނެ ކަންކަން މައުމޫން ވަނީ ހަނދާންކޮށްދެއްވައިފަ އެވެ.\n"އަޅުގަނޑުމެން ބޭނުމެއް ނޫން ކުރިން ދެކުނު އަނިޔާވެރި ދުވަސްތަކަކަށް އެނބުރިދާކަށް. ކުރިން ލިބުނު ނިކަމެތި ގޮތްތަކެއް ވާކަށެއް. ރައްޔިތުންގެ މުދަލާއި ފައިސާ އަށް ޚިޔާނާތްތެރިވި މަންޒަރު ދެކެން ތިބޭކަށް. ވަރަށް ގިނަ ޚިޔާނާތާއި ކޮރަޕްޝަންގެ އަމަލުތައް ވަނީ ހިނގާފައި،" މައުމޫން ވިދާޅުވި އެވެ.\nރައްޔިތުން ބޭނުންވާ އިސްލާހަށް މަސައްކަތުގައި ކުރިއަށް ދެވޭނީ، މައުމޫން ވިދާޅުވެފައިވާ ގޮތުގައި، ކޯލިޝަން އުފެއްދި މަގްސަދުގައި ދެމިތިބެގެންނެވެ.\nރައީސް މައުމޫން އަބްދުލްގައްޔޫމް ޔުމްނާ މައުމޫން، އާޓްސް، ކަލްޗަރު މިނިސްޓަރު ޕާޓީތަކުގެ ކޯލިޝަން\nބަ ރާބަ ރު! އަނެއްކާ އަނެއް ލޮޓި ދޭން ގުޅޭނެ ކަމެއް ނެތް. މަށަށް މަށަށް ނޫން ގޮތެއް ނޯންނަ މީހެއް. ގުޅުނަސް ތާއީދެއް ނުކުރާނަމު.\nއިދިކޮޅުގައި ވެސް މަނިކުފާނު. އެއްކޮޅުގައިވެސް މަނިކުފާނު އަދި ތިންވަނަ ފިކުރުގައިވެސް މަނިކުފާނު. ކޮންމެ އަތަކަށް އަރިވިއަސް ހަމަ މަނިކުފާނު. މަނިކުފާނުގެ ގެއަށް ބައި ނާޅާ ސަލާމަތްވެވޭނެ އެއްގޮތްވެސްނެތް\nމިހާރު ހުރީ ނުގުޅިތަ؟ އެއްދަރި އެމް.ޑީ.ޕީގަ އަނެއްދަރި ޕީ.ޕީ.އެމްގަ، ކޮންމެ ބަޔަކަށް ވެރިކަން ލިބުނަސް ބަޑުފުރޭގޮތައް!!!! އެހެން މީހުން މޮޔަކަމައް ހަދަން\nދިވެހި ދައުލަތަކީ ފަޅިފަޅިއަށް ފަޅައިގެން ބަހާ އެއްޗަކަށް ހަދާފި. އިންތިހާބު ވަނީ ފޮނި އުއްމީދުގަ އިންތިހާބު ވީމަ ދެން ރައްޔިތުން ހަދާންވަނީ އަނެެއް އިންތިހާބަށް\nމައިމޫނުވެސް ގާސިމްވެސް އިމްރާންވެސް ކެތްކުރާނީ ވަކިވަރަކަަށް. މީ ވަރަށް ވާހަކަ.\nމައުމޫނަކީ ވަރަށް ދުރަށް ވިސްނަވާ ބޭކަލެއް. އެމަނިކުފާނު ގުޅޭނެކޮޅެއް އެނގޭނީ އަދި ވިއްސަކަށްއަހަރު ފަހުން.\nއަދިވެސް ހަމަ މައުމޫން ވަރެއްނެތް ، ފަހަރެއްގަ ރީނދޫ ކުދިންނާއި ފާތުމަގެ ކުދިންކޮޅު ހިތްހަމަނުޖެހިދާނެ.\nވަތަން އިސްކުރަން ޖެހޭ\nރާއްޖެއަކީ މިހާރު މިނިވަން ޤައުމެއްތަ؟\nއިންޑިޔާގެ މަސްވެރިން ރާއްޖޭގެ ކަނޑުގަ ދާ ޖަހައިގެން މަސްވެރިކަން ކުރަނީ.\nކުރީގެ ސަރުކާރުގެ ހިންގުންތެރިކަން ހުރިގޮތުން ރާއްޖޭގެ މުސްސަދިކަން އިތުރުވެފަ ވަނިކޮއް އެމްޑީޕީޔައް ތަބަކަކައް ލާފަ ވެރިކަން ދިނީމަ ދައުލަތުގަ ހުރި ހުރިހާ ޑޮލަތުތައް ފެންތައްޓަކައްނުލާ ދިރުވާލި.


Fathuruverikan kuri eruvumah MMPRC ah bodethi badhaluthakeh gennan jehey: Mohamed Rasheed - AO News\nދިވެހިރާއްޖޭގެ ފަތުރުވެރިކަން ކުރިއަރުވާ ދުނިޔެއަށް އިޝްތިހާރުކުރުމަށް މޯލްޑިވްސް މާކެޓިންގ އެންޑް ޕަބްލިކް ރިލޭޝަންސް ކޯޕަރޭޝަން(އެމްއެމްޕީއާރްސީ) އަށް ބޮޑެތި ބަދަލުތަކެއް ގެންނަން ޖެހޭ ކަމަށް ފުވައްމުލަކު އުތުރު ދާއިރާގެ މެމްބަރު، މުހައްމަދު ރަޝީދު ވިދާޅުވެއްޖެއެވެ.\nމަޖިލީހުގައި މިހާރު ކުރިއަށް ދާ އަންނަ އަހަރަށް ލަފާކޮށް ސަރުކާރުން ހުށަހެޅި ބަޖެޓުގެ ބަހުސްގެ ތެރެއިން ވާހަކަ ދައްކަވަމުން މުހައްމަދު ރަޝީދު ވިދާޅުވިގޮތުގައި އެބޭފުޅާ ގަބޫލުކުރައްވާ ގޮތުގައި އެމްއެމްޕީއާރްސީ އަކަށް އެކަށީގެންވާ މިންވަރަކަށް ރާއްޖެ އިޝްތިހާރެއް ނުކުރެވެއެވެ.\n“ފަތުރުވެރިކަން ކުރިއަރުވާ އިޝްތިހާރުކުރުމަށް އަޅުގަނޑުމެން އެބަޖެހޭ އެމްއެމްޕީއާރްސީއަށް ވަރަށް ބޮޑެތި ބަދަލުތަކެއް ގެންނަން. އަޅުގަނޑު ގަބޫލުކުރާގޮތުގައި ރާއްޖެ އެކަށީގެންވާ ގޮތަކަށް މާކެޓެއް ނުކުރެވޭ. އެމްއެމްޕީއާރްސީއަށް ދުނިޔޭގެ ފެންވަރުގެ ރަނގަޅު ސީއީއޯ އެއް ނަމަވެސް ގެނެސްގެން ރާއްޖެ މާކެޓްކުރެވޭނެ ގޮތްތަކެއް ހޯދަން އެބަޖެހޭ.” މުހައްމަދު ރަޝީދު ވިދާޅުވިއެވެ،\nމުހައްމަދު ރަޝީދު އިތުރަށް ވިދާޅުވިގޮތުގައި ރާއްޖެ އިޝްތިހާރުކުރުމަށް އެމްއެމްޕީއާރްސީ އަށް އަންނަ އަހަރުގެ ބަޖެޓުގައި ކަނޑައަޅައިފައިވާ 154 މިލިއަން ރުފިޔާ އަށްވުރެން އިތުރުވާންޖެހޭ ކަަމަށެވެ. އެގޮތުން ފަތުރުވެރިކަން ކުރިއެރުވުމަށް އޮތް އެންމެ ބޮޑު ގޮންޖެހުމަކީ ވެލާނާ އިންޓަނޭޝަނަލް އެއަރޕޯޓު ކަމަށާއި އެ އެއަރޕޯޓް ތަރައްގީކުރުމަށް އަންނަ އަހަރުގެ ބަޖެޓުގައި 1.1 ބިިލިއަން ރުފިޔާ ހިމަނައިފައިވާކަމަށްވެސް މުހައްމަދު ރަޝީދު ވިދާޅުވިއެވެ.\nމީގެ އިތުރުން މުހައްމަދު ރަޝީދު ވަނީ މިހާރު ދައުލަތުން ދޭ ސަބްސިޑީތައް ދެމުން އަންނަ ގޮތާއި މެދުވެސް މިރޭގެ ބަހުސްގައި ފާޑު ވިދާޅުވެފައެވެ. އެގޮތުން ދައުލަތުން ދޭ ސަބްސިޑީ ދެވިގެންދަނީ އެންމެ ހައްގުވެރި ފަރާތްތަކަށްތޯ ސަރުކާރުން ކަށަވަރުކުރަންޖެހޭކަމަށްވެސް މުހައްމަދު ރަޝީދު ވިދާޅުވިއެވެ. ސަބްސިޑީ ދިނުމުގައި މިހާރާ ހިލާފަށް ވަކި ވަކި ފަރާތްތަކަށް އަމާޒުކޮށް ސަބްސިޑީ ދޭންޖެހޭ ކަމަށްވެސް މުހައްމަދު ރަޝީދު ވިދާޅުވިއެވެ.\n“މިހާރު ސަބްސިޑީ މިދެވެނީ އެންމެ މުއްސަނދި މީހާ އާއި އެންމެ ފަގީރު މީހާ އާއިވެސް އެއް ހަމައެއްގައި. ކާޑަށް ދޭ ސަބްސިޑީސް ރިސޯޓުތަކުން މުވައްޒަފުންނަށްވެސް ކާންދެނީ އެ ސަބްސިޑީސްގައި. ތެލަށް ދެވޭ ސަބްސިޑީސް އިން ހުރިހާ އެންމެންނަށް އެއް ހަމައެއްގައި އެ ބޭނުން ކުރެވެނީ. އެހެންވީމަ އަޅުގަނޑުމެން އެބަޖެހޭ ޓާގެޓްކޮށް ސަބްސިޑީ ދޭން، އެހެންނޫނީ ހަރަދު ކުޑައެއް ނުކުރެވޭނެ.” މުހައްމަދު ރަޝީދު ވިދާޅުވިއެވެ.\nމުހައްމަދު ރަޝީދު ވަނީ މިރޭގެ ބަޖެޓު ބަހުސްގައި ސްކޫލްތަކުގެ ނާސްތާ ޕްރޮގްރާމަށްވެސް ވަރަށް ބޮޑަށް ފާޑު ވިދާޅުވެފައެވެ. އެގޮތުން ނާސްތާ ޕްރޮގްރާމުންވެސް ވަރަށް ގިނަ އަދަދަކަށް ފައިސާ ބޭކާރުވާކަމަށާއި މިހާރަށްވުރެން ހަރުދަނާ ގޮތަކަށް ނާސްތާ ޕްރޮގްރާމް ހިންގޭނެ ގޮތެއް ހޯދަން ޖެހޭ ކަމަށްވެސް މުހައްމަދު ރަޝީދު ވިދާޅުވިއެވެ.\nމީގެ އިތުރުން މުހައްމަދު ރަޝީދު ވިދާޅުވިގޮތުގައި ދައުލަތުގެ ހަރަދު ކުޑަކުރުމަށް ސަރުކާރުގެ ކުންފުނިތަކަށްވެސް ބަދަލުތަކެއް ގެންނަންޖެހެއެވެ. އެގޮތުން ހަރަދު ދެކޮޅު ނުޖެހޭ މުހިންމު ނޫން ކުންފުނިތައް އުވާލުމަކީ ވަރަށް މުހިންމު ކަމެއް ކަމުގައި މުހައްމަދު ރަޝީދު ވިދާޅުވިއެވެ. ދައުލަތުން އިސްރާފުވާ ގޮތަށް އަދި އެއް މަސައްކަތެއް ދެ ކުންފުނިއަކުން ކުރާ ގޮތަށް ރޭވިފައިވާ ކުންފުނިތައް ފާހަގަކުރެވޭ ކަމަށްވެސް މުހައްމަދު ރަޝީދު ވިދާޅުވިއެވެ.\n“މިސާލަކަށް 2016 ވަނަ އަހަރު އުފެއްދި ސްޕޯޓްސް ކޯޕަރޭޝަން ވުޖޫދަށް އައިސް މިއަދާއި ހަމައަށް އާމްދަނީގެ ގޮތުގައި9ލައްކަ ރުފިޔާ ލިބިފައިވާއިރު މި މުއްދަތުގައި އެ ކުންފުންޏަށް 31 މިލިއަން ރުފިޔާ ހަރަދުކުރެވިފައިވޭ. މިއީ އަމިއްލަ އަށް ހިންގައިގެން އަމިއްލަ އަށް އާމްދަނީ އުފެއްދުމުގެ ނިޔަތުގައި އުފެއްދި ކުންފުނި. އެކަމަކު އެކުންފުނިންވެސް މިއަދާއި ހަމައަށް ގެއްލުންވަމުން މިދަނީ.” މުހައްމަދު ރަޝީދު ވިދާޅުވިއެވެ.\nމިރޭގެ ބަހުސްގައި މުހައްމަދު އަހުމަދު ވަނީ ސްކޫލް ނިންމާލުމަށްފަހު މަތީ ތައުލީމު ހޯދުމަށް ނުދާ ދަރިވަރުންނަށް ވޮކޭޝަނަލް ޓްރެއިނިންގް އަދި އިތުރު ހުނަރުތައް ދަސްކޮށްދިނުމަށް ޕްރޮގްރާމްތައް ހިންގުމުގެ މުހިންމު ކަން ފާހަގަކުރައްވާފައެވެ. އެގޮތުން އެފަދަ ފަރާތްތަކަށް އަމާޒުކޮށްގެން ބަޖެޓުގައި ހިމަނައި ތަމްރީނު ނުކުރެވިއްޖެނަމަ ރާއްޖޭގައި މިހާރު ބިދޭސީންނަށް ބަރޯސާވާ މިންވަރު ކުޑަ ނުކުރެވޭނެ ކަމަށްވެސް މުހައްމަދު ރަޝީދު ވިދާޅުވިއެވެ.\nމިރޭގެ ބަހުސްގައި މުހައްމަދު ރަޝީދު ވަނީ އާސަންދައަށް ވެސް ވަރަށް ބޮޑަށް ފާޑުވިދާޅުވެފައެވެ. އެގޮތުން އާސަންދައަކީ ގިނަ އަދަދެއްގެ ފައިސާ އިސްރާފުވާ ކަމެއްކަމުގައި ވިދާޅުވެ އާސަންދަ މެނޭޖު ކުރުމަށް އިތުރު ގޮތްތަކެއް ހޯދަން ޖެހޭ ކަމަށްވެސް މުހައްމަދު ރަޝީދު ވަނީ ވިދާޅުވެފައެވެ.\nބަޖެޓް 2021ބަޖެޓް ބަހުސްއެމްއެމްޕީއާރްސީމަޖިލިސްމުހައްމަދު ރަޝީދުފުވައްމުލައް ސިޓީ


Dhiffusheegai Guest House viyafaari fulhaa koh dheynan: Faisal\nދިއްފުށީގައި ގެސްޓުހައުސްގެ ވިޔަފާރި ފުޅާ ކޮށްދޭނަން: ފައިސަލް\nބޭރު ދުނިޔޭގައި ގެސްޓްހައުސްގެ ވިޔަފާރި އިސްތިހާރު ކޮށްދެއްވާނެކަމަށް ވިދާޅުވި\nސިއްހީ ނިޒާމު ރަނގަޅުކުރައްވާނެ ކަމަށް ވިދާޅުވި\nކ. މާލެ 29 އޯގަސްޓު 2018 | ބުދަ 19:58 3,448\nފައިސަލް ނަސީމްއަށް ދިއްފުށިން މަރުހަބާ ކިޔަނީ - ރާއްޖެ އެމްވީ\nގުޅިފައިވާ ކޯލިޝަންގެ ސަރުކާރެއްގައި ރާއްޖޭގެ ގެސްޓް ހައުސްތައް ބޭރު ދުނިޔޭގައި އިސްތިހާރުކޮށް، ދިއްފުށީގައި އެ ވިޔަފާރި ފުޅާ ކޮށްދެއްވާނެކަމަށް ކޯލިޝަންގެ ރަނިންގް މޭޓް ފައިސަލް ނަސީމު ވިދާޅުވެއްޖެއެވެ.\nކ. ދިއްފުއްޓަށް ކުރެއްވި ދަތުރުފުޅުގައި ވާހަކަދައްކަވަމުން ފައިސަލް ވިދާޅުވީ، އެ ރަށުން ފެންނަނީ ފާގަތި މުސްތަޤުބަލެއް ހޯދުމަށްޓަކައި ވިޔަފާރި ކުރާ ތަންކަމަށާއި ކޯލިޝަން ސަރުކާރުގައި އެ ރަށުގައި ގެސްޓް ހައުސް ވިޔަފާރި ފުޅާ ކޮށްދެއްވާނެ ކަމަށެވެ.\nދިއްފުށީ ރައްޔިތުންގެ އެންމެ ބޮޑު ޝަކުވާއަކީ ބިމުގެ ދަތިކަން ކަމަށާއި ކޯލިޝަން ސަރުކާރުގައި އެންމެ އިސްކަމެއް ދޭނީ ބިމުގެ ދަތިކަން ހައްލުކޮށްދީ، ކޮންމެ ރައްޔިތަކަށްވެސް ބޯހިޔާ ވަހިކަން ފޯރު ކޮށްދިނުން ކަމަށްވެސް ފައިސަލް ވިދާޅުވިއެވެ. އަދި އެރަށަށް ދިމަވެފައިވާ ރަށް ގިރުމުގެ މައްސަލައަށް ހައްލެއް ހޯދައިދެއްވާނެ ކަމަށާއި ރަށުގައި ކުނި މެނޭޖް ކުރެވޭނެ ނިޒާމެއް ގާއިމްކޮށްދެއްވާނެ ކަމަށްވެސް ފައިސަލް ވިދާޅުވިއެވެ.\nރާއްޖެއިން ބޭރުން ސްޕްޝަލިސްޓް ޑޮކްޓަރުން ގެނެސްގެން ނަމަވެސް ސިއްހީ ނިޒާމު ރަގަނޅުކުރައްވާނެ ކަމަށާއި ރަނގަޅު އާއިލާއެއް ބިނާ ކުރެވޭނެ މަގު ފަހިކޮށްދިނުމަކީ ކޯލިޝަނުން އެންމެ އިސްކަންދޭ އެއް އަމާޒުކަމަށް ފައިސަލް ވިދާޅުވިއެވެ. އަދި މި ސަރުކާރުން ބައެއް ފަރާތްތައް ބޭސްފަރުވާއިން މަހުރޫމު ކުރާ ފަދައިން ކޯލިޝަން ސަރުކާރުގައި އަމަލު ނުކުރާނެ ކަމަށާއި، ކޯލިޝަންގެ ސަރުކާރުގައި ހުރިހާ ރައްޔިތުން ހަމަހަމަ ވާނެ ކަމަށްވެސް ފައިސަލް ވިދާޅުވިއެވެ.\nސަރުކާރުން ބެހެން ނުޖެހޭ ކަންކަމާއި، ކޯލިޝަން ސަރުކާރުން ނުބެހޭނެ ކަމަށާއި، އެގޮތުން ރައްޔިތުންގެ މަޖިލީހާއި ޝަރުޢީ ކޯޓުތަކާއި ކޯލިޝަން ސަރުކާރުން ނުބެހޭނެ ކަމުގެ ޔަޤީންކަން ފައިސަލް ދެއްވިއެވެ.\nއެންމެ ފަހުން އަޕްޑޭޓް ކުރީ: 10 މަސް ކުރިން | ރިވިއު ކުރީ: އިސްމާއިލް ނާއިލް ނަޝީދު\n- ޖޭއެސްސީން ފިޔަވަޅު އެޅުމުން ކޯޓުން އެކަމަށް ގޮތް ކިޔައިގެން ނުވާނެ: މެމްބަރު ސަނީފް\n- އެމެރިކާގެ ދަތިކުރުމުގެ ފިޔަވަޅުތަކަކީ ހާލަތަ ނުބައްދަލު މޮޔަ އަމަލެއް: ޚާމަނާއީ\n- މަޑުއްވަރީ ކައުންސިލުން ހުށަހެޅި ކަންކަމަށް ހައްލެއް ހޯދައިދެއްވުމަށް މަސައްކަތްކުރާނަން: ރައީސް\n- ގާނޫނީ ފަންނުގެ ބިލް ފާސްކޮށްފި\n- ޑެލައިޓް ހޯދުމާ ގާތަށް ޔުވެންޓަސް ޖެހިލައިފި\n- ދިއްދޫއިން ހައުސިންގ ޔުނިޓްތައް ދޫކުރުމަށް އަލުން އިއުލާނުކުރުމަށް އަންގައިފި\n- އަދީބުގެ ބޭސްފަރުވާގެ މުއްދަތު 10 ދުވަހަށް އިތުރުކޮށްފި\n- 4.9 މިލިއަން ރުފިޔާގެ ހިޔާނާތުގެ މައްސަލައިގައި ބީއެމްއެލްގެ ތިން މުވައްޒަފަކު ވަކިކޮށްފި\nޑެނީ އަލްވޭސް ހޯދުމުގެ މަސައްކަތް ބާސާއިން ފަށައިފި\nޖޭއެސްސީން ފިޔަވަޅު އެޅުމުން ކޯޓުން އެކަމަށް ގޮތް ކިޔައިގެން ނުވާނެ: މެމްބަރު ސަނީފް\nމުސްލިމް ފިރިހެނަކާއި އެއްކޮށް އުޅުނު ކަމަށް ބުނެ އަނިޔާ ކުރި: ރިތިކްގެ ދައްތަ\nބެނިތޭޒް ނިއުކާސަލް ދޫކޮށްލައިފި\nތިނަދޫ ކޯޓުގެ މެޖިސްޓްރޭޓް މައްސަަލަ ޖުޑިޝަރީ ކޮމިޓީއަށް\nއެމެރިކާގެ ދަތިކުރުމުގެ ފިޔަވަޅުތަކަކީ ހާލަތަ ނުބައްދަލު މޮޔަ އަމަލެއް: ޚާމަނާއީ\nމަޑުއްވަރީ ކައުންސިލުން ހުށަހެޅި ކަންކަމަށް ހައްލެއް ހޯދައިދެއްވުމަށް މަސައްކަތްކުރާނަން: ރައީސް\nގާނޫނީ ފަންނުގެ ބިލް ފާސްކޮށްފި\nޑެލައިޓް ހޯދުމާ ގާތަށް ޔުވެންޓަސް ޖެހިލައިފި\nދިއްދޫއިން ހައުސިންގ ޔުނިޓްތައް ދޫކުރުމަށް އަލުން އިއުލާނުކުރުމަށް އަންގައިފި


27 މާރޗް 20182years ago\nއައްޑޫސިޓީ ހުޅުދޫ އަވަށު ކޯނަރޕާރކް ކެފޭ އެންމެ ރަނގަޅު ހުށަހެޅުމެއް ހުށަހަޅުއްވާ ފަރާތަކަށް ކުއްޔަށް ދޫކުރުމަށް ކުރެވުނު ނަންބަރު: (IUL)426-AA/426/2018/19 އިޢުލާނަން އެކަށީގެންވާ އަދަދަށް އަންދާސީ ހިސާބު ހުށަހާޅާފައިނުވާތީ މިއިޢުލާން ބާޠިލުކޮށް މިފުރުޞަތު ހުޅުވާލަމެވެ. މި އިމާރާތް ކުއްޔަށް ދިނުމަށް ކައުންސިލުން ނިންމަވާފައިވަނީ 10 އަހަރުގެ މުއްދަތަކަށެވެ.\nމި މަސައްކަތާއި ގުޅޭ ބީލަން ފޯމް 2018 މާރިޗު 29 ވާ ބުރާސްފަތި ދުވަހުގެ 10:00 ފެށިގެން 2018 އެޕްރީލް 05 ވާ ބުރާސްފަތި ދުވަހުގެ 12:00 ނިޔަލަށް މިއިދާރާއިން އަދި ހުޅުދޫ އަވަށު އޮފީހުން ގަންނަން ލިބެން ހުންނާނެއެވެ. ބީލަން ފޯމެއްގެ އަގަކީ 300ރ (ތިން ސަތޭކަ ރުފިޔާ) އެވެ. ބީލަން ހުޅުވުން އޮންނާނީ 2018 އެޕްރީލް 09 ވާ ހޯމަ ދުވަހުގެ 12:00 ގައި ކައުންސިލް އިދާރާގެ ޖަލްސާކުރާ ހޯލު އަދި ހުޅުދޫ އަވަށު އޮފީހުގައެވެ.\nބީލަމާއި ގުޅިގެން މައުލޫމާތެއް ސާފުކުރައްވަންޖެހޭ ކަމަށްވާނަމަ 2018 މާރިޗު 29 ވާ ބުރާސްފަތި ދުވަހުން ފެށިގެން 2018 އެޕްރީލް 08 ވާ އާދިއްތަ ދުވަހުގެ 10:00 އާއި ދެމެދު ތިރީގައިވާ އެޑްރެހަށް މެއިލްކޮށްދެއްވުން އެދެމެވެ. މި މެއިލްއަށް ފޮނުވޭ ސުވާލުތަކުގެ ޖަވާބު، 2018 އެޕްރީލް 08 ވާ އާދިއްތަ ދުވަހުގެ 14:00 ގެ ކުރިން، ބިޑް ބައްލަވައިގަންނަވާ ހުރިހާ ފަރާތްތަކުގެ މެއިލްއަށް ފޮނުވޭނެއެވެ.\n10 ރަޖަބު 1439\nޕަބްލިޝް ކުރި ތާރީޚް: 27-03-2018\nސުންގަޑި: 2018-04-05 12:00:00


މަޖިލީހުގެ ޖަލްސާތަކަށް ވަޑައިނުގަންނަވާ މެމްބަރުންތެރޭ މިފަހަރުވެސް މެމްބަރު މުޙައްމަދު ޢަބުދުﷲ ހިމެނިއްޖެ — Ihavandhoo.com\nމަޖިލީހުގެ ޖަލްސާތަކަށް ވަޑައިނުގަންނަވާ މެމްބަރުންތެރޭ މިފަހަރުވެސް މެމްބަރު މުޙައްމަދު ޢަބުދުﷲ ހިމެނިއްޖެ\n4 ޑިސެމްބަރު 20160ޢަބުދުﷲ ޙަމީދު\n18 ވަނަ ރައްޔިތުންގެ މަޖިލީހުގެ މިއަހަރުގެ ތިންވަނަ ދައުރުގެ ޖަލްސާތަކަށް އެއްވެސް ސަބަބެއް އެންގުމަކާނުލައި ޖަލްސާތަކަށް ވަޑައިނުގަންނަވާ 26 މެމްބަރުން ތިއްބެވިއިރު އިހަވަންދޫ ދާއިރާގެ އިތްޒަތްތެރި މެމްބަރު މުޙައްމަދު ޢަބުދުﷲ، ގެ ނަންފުޅު، މިފަހަރުވެސް އެލިސްޓުގައި ހިމެނިފައިވާކަން މަޖިލީހުން އާންމުކުރި ހާޒިރީ ރެކޯޑުން ދައްކައިފިއެވެ.\n18 ވަނަ ރައްޔިތުން މަޖިލީހުގެ 2016 ވަނަ އަހަރުގެ ތިންވަނަ ދައުރުގެ ޖަލްސާތަކުން އިހަވަންދޫ ދާއިރާގެ ޢިއްޒަތްތެރި މެންބަރު މުޙައްމަދު ޢަބްދުﷲ ވަޑައިގެންނެވީ 68.7 އިންސައްތަ ޖަލްސާއަށެވެ.\nރައްޔިތުންގެ މަޖިލީހުން އާންމުކޮށްފައިވާ ހާޒިރީ ރެކޯޑުން ދައްކާގޮތުގައި 18 ވަނަ ރައްޔިތުން މަޖިލީހުގެ މިއަހަރުގެ ތިންވަނަ ދައުރުގައި ބާއްވާފައިވަނީ ޖުމުލަ 16 ޖަލްސާއެވެ. އޭގެތެރެއިން އިހަވަންދޫ ދާއިރާގެ ޢިއްޒަތްތެރި މެންބަރު މުޙައްމަދު ޢަބްދުﷲ ހާޒިރުވެފައިވަނީ 11 ޖަލްސާއަށެވެ. އެބޭފުޅާ ހާޒިރުނުވާ5ޖަލްސާއަކީ އެއްވެސް ސަބަބެއް އެންގުމަކާ ނުލައި ވަޑައިނުގަންނަވާ ފަސް ޖަލްސާ ކަން ފާހަގަ ކުރެވެއެވެ.\nހާޒިރީ ރިޕޯޓުން ދައްކާގޮތުން މި ދައުރުގައި ބޭއްވި ހުރިހާ ޖަލްސާއަކަށް 15 މެމްބަރުން ވަނީ ވަޑައިގެންފައެވެ. ހުރިހާ ޖަލްސާއަކަށް ވަޑައިގެންނެވި ޕީޕީއެމް މެމްބަރުންނަކީ މަޖިލީހުގެ ރައީސް އަދި ފުވައްމުލަކު ދެކުނު ދާއިރާގެ އަބްދުﷲ މަސީހާއި މާފަންނު އުތުރު ދާއިރާގެ އަބްދުﷲ ރިފާއު އާއި ދިއްދޫ ދާއިރާގެ އަބްދުއްލަތީފް މުހައްމަދާއި މިލަންދޫ ދާއިރާގެ ހަސަން މުފީދާއި ހޮޅުދޫ ދާއިރާގެ އަލީ މުހައްމަދާއި އުނގޫފާރު ދާއިރާގެ ޖައުފަރު ދާއޫދާއި ދުވާފަރު ދާއިރާގެ މުހައްމަދު އަލީ އާއި ކ. ގުރައިދޫ ދާއިރާގެ އިބްރާހިމް ރިޒާ އާއި ވިލުފުށީ ދާއިރާގެ ރިޔާޒް ރަޝީދާއި ތ. ގުރައިދޫ ދާއިރާގެ ހުސެއިން މަނިކު ދޮންމަނިކާއި ގެމަނަފުށީ ދާއިރާގެ ޖަމީލް އުސްމާނާއި ގައްދޫ ދާއިރާގެ އަހުމަދު ރަޝީދު އަދި ފޭދޫ ދާއިރާގެ އިބްރާހިމް ދީދީ އެވެ. ދެން ހުރިހާ ޖަލްސާ އަކަށް ވަޑައިގެންނެވި ބޭފުޅުން ނަކީ އެމްޑީޕީގެ މާފަންނު އުތުރު ދާއިރާގެ އެމްޑީޕީ މެމްބަރު އިމްތިޔާޒް ފަހުމީ އާއި މިހާރު ވަކި ޕާޓީއަކަށް ނިސްބަތްވެވަޑައިނުގަންނަވާ އަދި މަޖިލީހުގެ ނައިބު ރައީސް، ހުޅުހެންވޭރު ދާއިރާގެ މެމްބަރު ރީކޯ މޫސާ މަނިކެވެ.\nއަދި މިއަހަރުގެ ތިންވަނަ ދައުރުގެ ޖަލްސާތަކަށް އެންމެ މަދުން ވަޑައިގެންނެވި މެމްބަރަކީ އެމްޑީއޭގެ ލީޑަރު އަދި ރައްޔިތުންގެ މަޖިލީހުގެ މީދޫ ދާއިރާގެ މެންބަރު އަހުމަދު ސިޔާމް އެވެ. އެބޭފުޅާ ވަޑައިގެންނެވީ އެންމެ2ޖަލްސާ އަށެވެ.


މުބާރާތުގެ3ވަނައަށް މާލެގަމު ސްޕޯޓްސް އިން ވާދަކުރަނީ – Mikal News\nމުބާރާތުގެ3ވަނައަށް މާލެގަމު ސްޕޯޓްސް އިން ވާދަކުރަނީ\nސެމީ ފައިނަލުގައި މާލެގަން ޓީމު ބަލިވީ 2-0 އިން\nވަގުތު ފުޓްސަލް ޗެލެންޖް 2020 ގެ3ވަނަ މަގާމަށް މާލެގަމު ސްޕޯރޓްސް ކްލަބު ވާދަކުރަން ޖެހިއްޖެއެވެ. ރޭ ކުޅުވުނު މިމުބާރާތުގެ ސެމީފައިނަލުގައި އެންމެ ފަހުގެ ޗެމްޕިއަން އައްޑޫ އުސްގަޑަ ޓީމު އަތުން މާލެގަމު ޓީމު ބަލިވީ 2-0 އިން ނެވެ.\nއެއާއެކު މުބާރާތުގެ3ވަނަ ހޮވާ މެޗުގައި މާދަމާރޭ މާލެގަން ޓީމުން ވާދަކުރާނީ ސެމީފައިނަލް ދެވަނަ މެޗުން ބަލިވި އެފްސީ ސްޕްރިންޓްއާއި މާދަމާ ރޭ 8:00 ގައެވެ. މުބާރާތުގެ ފައިނަލް މެޗު ކުޅޭނީ އެރޭ 9:00ގައެވެ.\nފުވައްމުލައް ސިޓީއިން މި ފަހަރުގެ މުބާރާތުގައި ބައިވެރިވި3ޓީމުގެ ތެރެއިން އެންމެ ރަނގަޅު ކާމިޔާބިއެއް ހާސިލުކުރީ މާލެގަމު ސްޕޯޓްސް ކްލަބުންނެވެ. އެޓީމު ވަނީ ގްރޫޕް ސްޓޭޖްގައި 1 ވަނަ ހޯދައި ދެވަނަ ބުރުންނާއި ކުއާޓާރ ފައިނަލުން މޮޅުވެ މުބާރާތުގެ ގަދަ4ޓީމުގެ ތެރޭގައި ހިމެނިފައެވެ.\nމިމުބާރާތުގައި ފުވައްމުލައް ސިޓީއިން ދެން ވާދަކުރި ހޯދަޑު ސްޕޯރޓްސް އާއި ދިގުވާޑް ސްޕޯރޓްސް ވެސް ދެވަނަ ބުރުގެ ޖާގަހޯދިއެވެ. އެ ދެ ޓީމުވެސް ދެވަނަ ބުރުގައި ކުޅުނު މެޗުން ބަލިވީއެވެ. ނަމަވެސް ހޯދަޑު ސްޕޯޓްސް ދެވަނަ ބުރުގައި ވާދަކުރި ފޭދޫ ލޮނަ ޓީމު މުބާރާތުގެ ގަވާއިދާއި ޚިލާފުވުމުން މުބާރާތުން ވަކިކުރުމުން ކުއާޓާފައިނަލުގެ އެޓީމުގެ ޖާގަ ލިބުނީ ހޯދަޑު ސްޕޯޓްސް އަށެވެ.\nހޯދަޑް ސްޕޯރޓްސް އިން ކުއާރޓާ ފައިނަލުގައި ކުޅުނު މެޗުން ބަލިބީ 3-0 އިން\nހޯދަޑުސް ސްޕޯރޓްސް އިން ކުއާޓާރ ފައިނަލުގައި ވާދަކުރީ މުބާރާތުގެ އެންމެ ފަހުގެ ޗެމްޕިއަން އަދި މިހާރު ފައިނަލަށް ދަތުރުކޮށްފައިވާ އުސްގަޑަ ޓީމާއެވެ. އެމެޗު 3-0 އިން ކާމިޔާބުކުރުމުން އުސްގަޑަ ސެމީ ފައިނަލުގެ ޖާގަ ލިނުނީއެވެ.\nމުބާރާތުގައި ވާދަކުރި ދިގުވާޑު ސްޓްސް ޓީމު


MDP Ge Verikamehgai Raajjeyge Court Thakugai Beyruge Fandiyaarun Baithihbanee - Vaguthu\nކޮވިޑް-19: އަދަދުތައް މަޑުޖެހުމެއްނެތި މައްޗަށް - 21 ގަޑިއިރު ކުރިން\nއެމްޑީޕީގެ ވެރިކަމެއްގައި ރާއްޖޭގެ ކޯޓުތަކުގައި ބޭރުގެ ފަނޑިޔާރުން ބައިތިއްބަނީ\nއިދިކޮޅު މައި ޕާޓީ، އެމްޑީޕީގެ ވެރިކަމެއްގައި، ރާއްޖޭގެ ޝަރުޢީ ކޯޓުތަކުގައި ބޭރު ޤައުމުތަކުގެ ފަނޑިޔާރުންނަށް މަސައްކަތް ކުރެވޭނެ އިންތިޒާމުތައް ހަމަޖެއްސުމަށް އެޕާޓީން ހުށަހަޅައިފިއެވެ. އެޕާޓީން، މި ގޮތް ހެދުމަށް ނިންމާފައިވަނީ މިހާރު އއ. އުކުޅަހުގައި ކުރިއަށްދާ އެޕާޓީގެ ކޮންގްރެސް އަށް ހުށަހެޅި މެނިފެސްޓޯ ގައެވެ.\nމެނިފެސްޓޯގައި ބަޔާންކޮށްފައިވާ ގޮތުގައި ރާއްޖޭގެ ކޯޓުތަކުގައި ބޭރުގެ ފަނޑިޔާރުންނަށް މަސައްކަތް ކުރެވޭ ގޮތް ހަދަނީ ޝަރުއީ ދާއިރާގެ ހުކުމްތަކަކީ ރައްޔިތުން ބަލައިގަންނަ އެއްޗަކަށް ހެދުމަށެވެ. އަދި، މިކަން ކުރަނީ ރާއްޖޭގައި ޓީޗަރުންނާއި ޑޮކްޓަރުން އަދި އެނޫންވެސް ބޭރުގެ ފަރާތްތައް މަސައްކަތް ކުރާކަމަށް، މެނިފެސްޓޯ ހުށަހެޅި، ޤާނޫނީ ވަކީލު ހިސާން ޙުސައިން ވަނީ ބުނެފައެވެ.\nމީގެއިތުރުންވެސް، އެމްޑީޕީގެ ވެރިކަމެއްގައި ޝަރުޢީ ދާއިރާއަށް އިތުރު ބަދަލުތަކެއް ގެނައުމަށްވަނީ ހުށަހަޅާފައެވެ. އެގޮތުން، ހުށަހަޅާފައިވާ އެއް ބަދަލަކީ ޖުޑީޝަލް ސަރވިސް ކޮމިޝަން (ޖޭއެސްސީ) ގެ ދައުރު ކުޑަ ކުރުމެވެ. އެގޮތުން، އެ ކޮމިޝަނުގެ ދައުރު ކުޑަ ކުރަން ހުށަހަޅާފައިވަނީ ތިން އަހަރަށެވެ.\nހަމައެހެންމެ، ޝަރުޢީ ދާއިރާގެ ބައެއް ކަންކަން ބެލެހެއްޓުމުގެ ޒިންމާ އުފުލާ ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނަކީ، ދިވެހި ރާއްޖޭގެ ސުޕްރީމާ ކޯޓާ ވަކިން، އެކޯޓާ މިނިވަން ކޮށް ހިނގާ ތަނެއްކަމަށް ހަމަޖައްސަންވެސް އެމްޑީޕީގެ މެނިފެސްޓޯގައި ބަޔާންކޮށްފައިވެއެވެ.\nއެމްޑީޕީގެ މެނިފެސްޓޯގައި، ޝަރުޢީ ދާއިރާގައި އަލަށް ބައެއް މުއައްސަސާތައް ޤާއިމްކުރުމަށްވެސް ހުށަހަޅާފައިވެއެވެ. އެގޮތުން، ޤާނޫނީ ބާރު ލިބިގެންވާ ބާ ކައުންސިލަކާއި، ޕަބްލިކް ޑިފެންޑާސް އޮފީހެއް ހުޅުވުމަށް ހުށަހަޅާފައިވެއެވެ. މިފަދަ އޮފީހެއް ވެގެންދާނީ ވަކީލެއް އައްޔަން ކުރުމަށް މާލީ ފުދުންތެރިކަން ނެތް ފަރާތްތަކަށް އެހީތެރިވެދޭ ތަނަކަށެވެ.\nއެޕާޓީގެ މެނިފެސްޓޯގެ ބައިތައް އާއްމުކޮށްފައިވާއިރު، އެޕާޓީގެ ޓިކެޓުގައި، ކުރީގެ ރައީސް މުޙައްމަދު ނަޝީދު، ވެރިކަމަށް ކުރިމަތި ނުލެއްވުމަށްވަނީ ނިންމަވާފައެވެ.\nޖޫން 30, 2018 19:52\nއަހަރުނަނަށް އެނގޭ މިބައިގަނޑު އައިސްފިޔާ މިގައުމު އޮނާނީ އެހެންގައުމެއްގެ އަޅުވެތިކަމުގަކަން. ޢެކަމު ކީއްކުރާނީ މަދުބައިގަނޑެ މިމޮޔައިންގެ ފަހަތުގަ އެބަ އުޅޭވިއްޔާ. އިންޝާ ﷲ 2018 އަކީ %65 އިން ޔާމީންގެ ފަހަރެއް.\nޖޫން 30, 2018 19:53\nއަހަރުނަނަށް އެނގޭ މިބައިގަނޑު އައިސްފިޔާ މިގައުމު އޮނާނީ އެހެންގައުމެއްގެ އަޅުވެތިކަމުގަކަން. ޢެކަމު ކީއްކުރާނާ މަދުބައިގަނޑެ މިމޮޔައިންގެ ފަހަތުގަ އެބަ އުޅޭވިއްޔާ. އިންޝާ ﷲ 2018 އަކީ %65 އިން ރައީސް ޔާމީންގެ ފަހަރެއް\nޖޫން 30, 2018 20:07\nމިހާރުވެސް މާލީފުދުންތެރިކަން ނެތްމީހުންނަ ދައުލަތުން ވަކީލަކު ހަމަޖައްސަދޭ... ބޭރުގެ ފަޑިޔާރުން ގެންނަނީ ރާއްޖޭގަ ޑޮކުޓަރުން ޓީޗަރުން ތިބޭތީކަމަށް މިއަދު މެނިފެސްޓޯގަ ހާމަކުރީ... މާދަން ވެރިކަން ލިބުނީމަ އެމީހުންތިބޭތީ އެމީހުންގެ ދީނަށް އަޅުކަންކުރަން ފައްޅިވެސްއަޅާނީ.. ވިސްނާމިއީ ނުބާރޭވުމަކުން ރާވާ ނުބާރޭވުމެއް... ޑޮކްޓަރުންނާ ޓީޗަރުން ތިބޭތީ އެމީހުންނަށް ސެކެޔުރިޓީދޭން ބޭރުގެ ސިފައިންވެސް ގެންނާނީ... ދެން ނުވިސްނޭ ގަމާރު އިދިކޮޅުމީހުން ޒުންބާ ޖައްސާ....\nޖޫން 30, 2018 20:37\nޖޫން 30, 2018 20:17\nމަދުކޮއްބަލަ މެޗް ނިމެންދެން\nޖޫން 30, 2018 20:22\nކަލޭމެންނަކީ ތީ އެއްވެސް ހަރުދަނާކަމެއްތިބި ބައެއްނޫން...ރާއްޖޭގެ ކޯޓްތަކަށް ބޭރުމީހުން..ސިފައިންނަށް ބޭރުމީހުން ޕޮލިހުންނަށް ބޭރުމީހުން ރައީސް އޮފީހުގަ ބޭރުމީހުން...މީގެއިން އެނގޭ އެއްޗަކީ ދިވެހި ގައުމުދެކެ ލޯބިވާ ބައެއްނޫންކަން ތީ...ތިއުޅެނީ ބޭރުމީހުންގެ އަވާއިގަޖެހިގެން އަމިއްލަ ފައިދާޔަށް ގައުމު ވިއްކާލަން!\nޖޫން 30, 2018 20:31\nއޭރުންދޯ މިގައުމުގަ އިސްލާމްދީންއާ ހިލާފް ހުކުމްތައް އިއްވޭނީ އަންނިބޭނުންވަނީ މިގައުމުން އިސްލާމްދީން ފޮހެލަން ގައުމުދެކެ ލޯބިވާ މީހުން މިކަންތައްތަކާާދޭތެރޭ ވިސްނަން....\nޖޫން 30, 2018 20:33\nތިޔަބާއިމީހުންނަށް ވެރިކަމަށް އާދެވެއްޖެ ނަމަ ރާއްޖޭގައި ހަމަގައިމުވެސް ފައްޅި ތަރައްގީކުރާނެކަން ކަށަވަރު އެއިރު މިގައުމުގައި އޮްންނާނީ ބުދުދީން ޔަޤީން ކަށަވަރު\nޖޫން 30, 2018 21:03\nމިއަންނި އަކާ އެމްޑީޕީގެ ބަލާވެރިކަމުން މިގައުމަށް މިންޖެއްދެން ނެތީތަ. ބޮޑު ނޮހޮރުއްޕާނެއް ބޭރުގައުމުތަކަށް ހިޖުރަކޮށްބަލަ އެމްޑީޕީ ބައިގަނޑު އޭރުން ބޭރު ފަނޑިޔާރުންނާ ފައްޅިތަކާ ރަލާ ހުރިހާ އެއްޗެއްވެސް ލިބޭނެއްނު ކޮންމެހެން ރާއްޖެއަށް ގެންނަނީ ކީއްކުރަން. ޕްލީސް އަންނި ދައްޖާލު ލީވް އަސް ބީ\nޖޫން 30, 2018 20:38\nމިއީ ދިވެހިރާއްޖެ ، ކޮންމެ ބަޔަކުވެސް މޮޅުވާހަކަ ދައްކާނެ އެކަމަކު ވެރިކަން ލިބުމުން ރައްޔަތުން މަތިން ހަދުމަނެތި ފައިސާގެ މަތިން ހަދާންވާންފަށާނެ...\nޖޫން 30, 2018 20:46\nމިބައިގަނޑަށް މިރާއްޖޭގެ ވެރިކަން ލިބިއްޖެނަމަ\nހާދަ ބިރުބޮޑޭ. ރައްޔިތުން މިކމާމެދު ވިސްނާ.\nޖޫން 30, 2018 20:52\nއެހެންތަ؟ އެމްޑީޕީއަށް މަގޭ ވޯޓު ޙަރާމްކުރެ!\nޖޫން 30, 2018 21:07\nހައްހާ .... 100 ޕަސެންޓް ކުރިސްތިޔަން ދީނަށް ރާއްޖެ ވެއްދުމުގެ ކޮޅުމަތި ކުދިންނޭ އެމްޑީޕީ އަށް ވޯޓް ނުދޭތި އިސްލާމްދީނަށް ވޯޓްދީ އެއީ އެންމެންގެ ވާޖިބެއް.\nޖޫން 30, 2018 21:20\nހަބަރު ތަށް ބުނާގޮތުގައި ލަންޑަނުގެ އިސްފާދިރިއަކު މިހާރު އަންނަނީ ރާއްޖޭގެ ކޯޓް ތަކުގައި މަސައްކަތް ކުރުމުގެ ޓުރެއިނިންގ އެއް ހަދަމުން މިއީ މުޖައްރިބު ވާހަކައެއް ތޯތޯ ވާހަކައެއްނޫން ވަގުތު ނޫހުން މި ކޮމެންޓު ނުޖަހާނެކަންވެސް އެނގޭ.\nހަނދާނާއި ތާރިީހައް ޓަކައި ބުނެލަން އަންނިގެ ވެރިކަމުގައި މުލީއާގެއަށް އެޑްރެސް ކޮށް ރާފުޅިތަށް ފޮނުވަނީ އިނގިރޭސި ވިލާތުގެ ފާދިރީން ވިސްނާ ފިކުރުކުރާ ބަޔަކު ކަމުގައި އަޅުގަނޑުމެން ވަމާތޯއެވެ.\nޖޫން 30, 2018 22:24\nޖޫން 30, 2018 23:51\nހަބޭސް ނިންމުމެއްތީ ދިވެހިންނަށް އެނގޭނީ ލާރިބަނޑުއަޅައިގެން ގޮނޑިހޫނުކުރަން\nޖުލައި 1, 2018 10:54\nއެމްޑީޕީގެ ވެރިކަމެއްގައި ޝަރުޢީ ދާއިރާއަށް ޓީޗަރުންނާއި ޑޮކްޓަރުން ހެއްވާކަމެއްދޯ


ޑރ. އޭޕީޖޭ އަބްދުލްކަލާމްގެ ހަޔާތްޕުޅުން ރަން ސަފްޙާތަކެއް! | Sandhaanu\nޑރ. އޭޕީޖޭ އަބްދުލްކަލާމްގެ ހަޔާތްޕުޅުން ރަން ސަފްޙާތަކެއް!\nޑރ.އޭޕީޖޭ އަބްދުލް ކަލާމަކީ އިންޑިޔާގެ މަޝްހޫރު އޭރޯސްޕޭސް ސައިންޓިސްޓެކެވެ. 1931 ވަނަ އަހަރުގެ އޮކްޓޯބަރ މަހުގެ 15 ވަނަ ދުވަހު ދުނިޔޭގެ އަލިކަން ދެކެވަޑައިގަތް ޑރ.އަބްދުލް ކަލާމް ވަނީ އިންޑީޔާގެ 11ވަނަ ރައީސްކަމުގެ މަޤާމް ފުރުއްވައިފައެވެ. އެމަނިކުފާނު ރައީސްކަން ކުރައްވައިފައިވަނީ 2002 އަކުން 2007 ކަށެވެ. ޝައްކެއްނެތި ޑރ. ކަލަމް އަކީ ލާމަސީލު ނަމޫނާ ރައީސް އެކެވެ.\nއެމަނިކުފާނު މަޝްހޫރު ވެފައިވަނީ އެއްވެސް ހާލެއްގައި ބޮޑު ސައިންޓިސްޓަކަށް ވެގެންނެއް ނޫނެވެ. އެހެނެއް ކަމަކު އެމަނިކުފާނުގެ ދިރިއުޅުއްވުމު ވައްޓަފާޅި ގެންގުޅުއްވި ރީތި ސިފަފުޅުތަކުގެ ސަބަބުންނާއި، އެމަނިކުފާނުގެ ހަރުދަނާ ޝަޚްސިއްޔަތުގެ އަމާނާތްތެރިކަމާއި އީމާންދާރީގެ ސަބަބުންނެވެ.\nމިލިޔުމުގައި އަޅުގަނޑު އަލިއަޅުވާލައިފައިވާނީ ރައީސް ޑރ. އަބްދުލްކަލާމުގެ ކުރީގެ ސެކެޓްރީ މރ. ޕީއެމް ނަޔަރް ޓީވީ އިންޓަރވިއުއެއްގައި ހިއްސާ ކޮށްފައިވާ ބައެއް ހަގީގީ ވާހަކަތަކަށެވެ. މރ.ނަޔަރް އަކީ ކުރީގެ އައިއޭއެސް އޮފިސަރެކެވެ. އެބޭފުޅާ ވަނީ ޑރ.ކަލާމްގެ ހަޔާތްޕުޅާ ބެހޭގޮތުން “ކަލާމް އިފެކްޓް”ގެ ނަމުގައި ފޮތެއްވެސް ލިޔުއްވައިފައެވެ. އެބޭފުޅާގެ އިންޓަރވިއުގެ ބައެއް ޚާއްސަ ނުކުތާތަކަށް އަލިއަޅުވާލާނަމެވެ.\nޑރ.އަބްދުލް ކަލާމުގެ ޒަޢާމަތުގައި އެމަނިކުފާނު އެކި ޤައުމުތަކަށް ޒިޔާރަތް ކުރައްވާ ދަތުރުތަކުގައި އެކި އަގުބޮޑެތި ހަދިޔާ ލިބިވަޑައިގަންނަވައެވެ. ޑރ.ކަލާމް އެފަދަ އަގުބޮޑެތި ހަދިޔާތަށް ޤަބޫލު ކުރައްވަނީ އެއީ އެ ހަދިޔާތަށް ގަބޫލުފުޅު ނުކުރެއްވުމަކީ ބައެއް އާދަކާދައިގެ މަތިން އެފަރާތަކަށް ކުރެވޭ ކުޑާމީސް ކަމަކަށް ވެދާނެތީއެވެ. ރައީސް ޑރ.ކަލާމް އެހަދިޔާތަށް ޤަބޫލުކުރެއްވުމަށް ފަހު ސަރުކާރުގެ ޚަޒާނާގެ ތެރެއަށް ލައްވައެވެ. އަދި ޚަޒާނާއަށް އެ އެހަދީޔާއެއް ލެއްވުމަށް ފަހު އަނބުރާ އެއެއްޗަކާއި ދިމާލަށް ބައްލަވައިވެސްނުލައެވެ. އެތަކެތި ހުންނަނީ ރައްޔިތުންގެ ރައުސުލްމާލުގައި ރައްކާ ކޮށްފައެވެ. މުޅި ރިޔާސީ ޓާރމުގައި ލިބިވަޑައިގެންނެވި ބައިވަރު ހަދިޔާގެ ތަކެތީގެ ކުޑަމިންވަރެއްވެސް އެމަނިކުފާނު ބޭނުން ނުކުރައްވާއެވެ.\n2002 ވަނަ އަހަރު އެމަނިކުފާނު ވެރިކަމާއި ހަވާލު ވީއިރު، ރަމަޞާން މަހުގައި އާދަކާދައިގެ މަތިން ކޮންމެ އަހަރަކުވެސް ރައީސްއާއި ދައުލަތުގެ އިސްވެރިންނާއި އެކު ޝާހީ ރޯދަ ވީއްލުމެއް ބާއްވާ އުޅެއެވެ. ނަމަވެސް ޑރ. ކަލާމް ގާތުގައި މިވާހަކަ ދެންނެވުމުން، މުދާވެރި ބަޔަކަށް އެފަދަ ޚަރަދެއް ކުރައްވަނީ ކީއްކުރަންތޯ ސުވާލުކުރެއްވިއެވެ. އަދި އެކަމަށް ހޭދަވާ ފައިސާގެ އަދަދު މރ.ނަޔަރް ގާތުގައި އެއްސެވި ކަމަށް ވެއެވެ. މރ.ނަޔަރ އެއީ 22 ލައްކަ ރުޕީސް ކަމަށް ދެންނެވުމުން، އެފައިސާ އެޤައުމުގެ ބައެއް ޔަތީމުޚާނާ ތަކަށް ހަދިޔާ ކުރެއްވުމަށް އެންގެވިއެވެ. އަދި އެއަށްފަހު އެމަނިކުފާނުގެ އަމިއްލަ ފައިސާއިން 1 ލައްކަ ރުޕީސްގެ ޗެކެއް ދެއްވިއެވެ. މިވާހަކަ މރ.ނަޔަރ ރައްޔިތުންނާއި ހިއްސާކުރައްވަން އުޅުމުން އެކަމާވެސް ދެކޮޅުހައްދަވާ، އެކަން މަނާ ކުރެއްވިއެވެ. އަދި އެފައިސާއަށް ވާވަރަށް ކާބޯތަކެއްޗާއި، އަންނައުނު ފަދަ ތަކެތި އެ ޔަތީމުޚާނާތަކަށް ހަދިޔާ ކުރަން އެންގެވިއެވެ.\nޑރ. ކަލާމަކީ އެއްވެސް ވަރަކަށް “ޔެސް ސަރ” ބުނެއުޅޭ މީހުންނާއި ހިތްޕުޅާކުރަށްވާ ބޭފުޅެއްވެސް ނުމެ ނޫނެވެ. އެގޮތުން އެއްދުވަހަކު އިންޑިޔާގެ ޗީފް ޖަސްޓިސް އެމަނިކުފާނު އަރިހުގައި ކަމަކާއި މަޝްވަރާ ކުރައްވައި ރައީސްގެ ލަފާފުޅަކަށް އެދުމުން، ރައީސް ޑރ.ކަލާމްގެ ޚިޔާލު އެކަމުގައި ދެއްވިއެވެ. އަދި މރ.ނަޔަރގެ އަރިހުގައި Do you agree?”” (މިގޮތްތާއި އެއްބަސްވެވޭތޯ ރަނގަޅުތޯ ) ސުވާލު ކުރެއްވިއެވެ. ނަމަވެސް މރ.ނަޔަރ އަށް އެޚިޔާލު ކަމުނުދާކަމަށް ދަންނަވައި އެޚިޔާލަށް ތާޢީދެއް ނުކުރެވޭ ވާހަކަ ދެންނެވުނެވެ. އެހިނދު އިންޑީޔާގެ ޗީފް ޖަސްޓިސް އެކަމާ ހައިރާންވެގެން ނައަރ ގާތު ސުވާލު ކުރެއްވުމުން ނަޔަރ ޖަވާބުގައި ޗީފް ޖަސްޓިސްއަށް ދެއްވީ އޭނާ ހައިރާންވެ އަންތަރީސް ވާކަހަލަ ޖަވާބެކެވެ. ނަޔަރ ދެންނެވީ އެއީ އެހެން ބުނީ ކޭއްވެތޯ ޑރ.ކަލާމް ފަހުން ސުވާލުކުރައްވާނެ ކަމަށެވެ. އަބަދުވެސް ބޭނުންފުޅުވާނީ ތެދުބަހުން ޚިޔާލު އެރުވުމަށެވެ. އަދި އޭނާގެ ޚިޔާލް ރަނގަޅުކަމުގައި ވާނަމަ އަބަދުވެސް ޑރ.ކަލާމްގެ ނިންމުން ބަދަލުކުރައްވާ ކަމަށްވެސް ވިދާޅުވިއެވެ. މިއީ އާއްމުކޮށް މިޒަމާނުގެ ވެރިންގެ ކިބައިގައި ނުހުންނަ މާތް ރީތި ސިފައެއްކަމުގައެވެ..\nއެއްފަހަރެއްގައި ޑރ.ކަލާމްގެ އާއިލާގެ 50 ބޭފުޅަކަށް ދިއްލީގައި ޗުއްޓީ ހޭދަކުރަން ދަޢުވަތު ދެއްވިއެވެ. އެ ހުރިހާ ބޭފުޅުން ވެސް ތިއްބެވީ ދިއްލީގައި ހުންނަ ރައީސުންނަށް ޚާއްސަ ގެކޮޅު ކަމުގައިވާ ރާޝްތްރަޕަތި ބާވަންގައެވެ. އެހަފްތާގެ ތެރޭގައި އާއިލާގެ ބޭފުޅުން އެކިތަންތަނަށް ޒިޔާރަތް ކޮށް އުޅުމުގައި ވެސް ދަޢުލަތުގެ އެއްވެސް އުޅަނދެއް ބޭނުމެއް ނުކުރައްވައެވެ. އެ ދަތުރުފުޅުތަކުގެ ޚަރަދު ބަރަދުވެސް ހަމަޖެއްސެވީ އެމަނިކުފާނުގެ އަމިއްލަފުޅަށެވެ. ހަމަ އެހެންމެ އާއިލާގެ ބޭފުޅުން އުޅުއްވި ކޮޓަރިތަކަށްވެސް އަމިއްލަފުޅު ޖީބުން ސަރުކާރަށް ކުލީގެ ގޮތުގައިވެސް ފައިސާ ދެއްކެވިއެވެ. އެމަނިކުފާނު ނަޔަރގެ އަރިހުގައި ހުރިހާ އެދަތުރުގެ ހުރިހާ ކަމަކަށް ދިޔަ ލާރީގެ ހިސާބު ހައްދަވަން އެންގެވި ކަމަށް ވެއެވެ. އަދި އަމިއްލަ ޖީބުން ފައިސާ ދެއްކެވި ކަމަށް ވެއެވެ. އަދި އޮތީ މިއަށްވުރެން ވެސް ހައިރާންކުރަނިވި ވާހަކައެކެވެ. މި ދަތުރުގައި ވަޑައިގަތް ޑރ.ކަލާމްގެ ބޭބެއަކު އެމަނިކުފާނުގެ ރަސްމީ ކޮޓަރީގައި ބެހެއްޓެވިއެވެ. އަދި އެމަނިކުފާނުގެ އަމިއްލަ ކޮޓަރިއަށް ވެސް މިކަމާއި ގުޅުވައިން ކުލި ދައްކަން އުޅުއްވިއެވެ. ނަމަވެސް މުވައްޒަފުން އެކަމާ ދެކޮޅު ހަދައި އެވިދާޅުވާ ގޮތަށް ފައިސާ ނަގަން ދެކޮޅުހެދިއެވެ. “މިއީ އިންޑިޔާގެ ތާރީޚުގައި އެއްވެސް ރައީސަކު ކަންކުރެއްވި ގޮތެއް ނޫން!”. އަދި ކިއެއްތަ މުޅިދުނިޔޭގައިވެސް މިފަދަ އިއްޒަތްތެރިއަކު ޢަމަލު ކުރެއްވި ގޮތެއްކަމަށް އެނގޭކަށް ނެތެވެ. ނަޔަރގެ މިދެންނެވި އިންޓަރވިއުގައި ވަރަށް އަސަރާއިއެކު ފާހަގަ ކުރެއްވިއެވެ.\nޑރ.ކަލާމްގެ ރިޔާސީ ދައުރު ނިންމަވާލައްވާ ގެކޮޅު ދޫކުރައްވަން އޮތް ދުވަހު ހުރިހާ މުވައްޒަފުންނާއި އެމީހުންގެ އަނބިކަނބަލުން އެމަނިކުފާނަށް ޒިޔާރަތް ކުރެއްވިއެވެ. އެދުވަހު މރ.ނަޔަރ ވަޑައިންނަވަން ޖެހުނީ ގިނިކަންޏާއެވެ. މިކަމާބެހޭ ގޮތުން ޑރ.ކަލާމް ސުވާލުކުރެއްވުމުން އެބޭފުޅާގެ އަނބިކަނބަލުންގެ ފަޔަށް އަނިޔާވެގެން ބައިވެރި ނުވެވުނީކަމުގައި ދެންނެވިއެވެ. އޭގެ އަނެއް ދުވަހު ނަޔަރ އަށް ފެނުނީ އާދަޔާ ޚިލާފު މަންޒަރެކެވެ. ގޭވަށައިގެން ގިނަ އަދަދެއްގެ ފުލުހުން ތިބި މަންޒަރެވެ. ނައިރް އެތަނުން ފުލުހަކާ ސުވާލުކުރެއްވުމުން ވިދާޅުވީ ޑރ.ކަލާމެ އެދުވަހު އެގެޔަށް ޒިޔާރަތް ކުރައްވާގޮތަށް ހަމަޖެހިފައިވާ ކަމަށެވެ. އުފަލާއި ހިތަހަމަޖެހުމާއި އެކު ނަޔަރ ކިޔައިދިންގޮތުގައި ޑރ.ކަލާމް އެގެޔަށް ޒިޔާރަތް ކުރައްވާ އޭނާގެ އަނބިކަނބަލުންގެ ހާލުބައްލަވާ ވާހަކަ ދެއްކެވިއެވެ. އެއްވެސް ޤައުމެއްގެ ރައީސަކު މިފަދަ ކަމެއްގައި ސިވިލް ސާވިސް މުވައްޒަފެއްގެ ގެޔަށް ޒިޔާރަތް ނުކުރައްވާ ކަމަށް ނައިރް ވަރަށް އަސަރާއިއެކު ދެންނެވިއެވެ.\nޑރ. އަބްދުލްކަލާމަކީ ޙަޤީޤަތުގައިވެސް އެފަދަ ދެވަނައެއް ނެތް ސާދާ ޝަޚުސިއްޔަތެއްގެ ވެރި ލާމަސީލު ބޭފުޅެކެވެ. އެމަނިކުފާނު ދުނިޔެ ދޫކުރެއްވި އިރު އަމިއްލަ މުދަލުގެ ގޮތުގައި ހުރީ4ފަޓުލޫނާއި،4ގަމީހާއި،2ޑީއާރްޑީއޯ ޔުނިފޯމާއި،3ސޫޓާއި، 2500 ފޮތާއި، 1 ގެއެވެ. (އެގޭ ވެސް ވަނީ ފަހުން ބަޔަކަށް ހަދިޔާ ކޮށްފައި)\nއޭގެ އިތުރުން ސަނަދުތަކުގެ ގޮތުގައި 1 ޕަދްމާޝަރީ، 1 ޕަދްމާބޫޝަން، 1 ބާރަތް ރާތްނާ އަދި 16 ޑޮކްޓްރޭޓް އެމަނިކުފާނުގެ އަތްޕުޅުގައި އޮންނެވިއެވެ. އޭގެ އިތުރުން އެމަނިކުފާނު ސޯޝަލް މީޑީޔާ އެކައުންޓްތަކުގެ ގޮތުގައި 1 ވެބްސައިޓްއާއި، 1 ޓްވިޓާރ އެކައުންޓް އަދި އެއް އީމެއިލް އައިޑީ އޮންނެވިއެވެ.\nއެމަނިކުފާނުގެ އަތުގައި މީގެ އިތުރުން ކާރެއް، ޓީވީއެއް، ގެޔެއް، ނުވަތަ ފައިސާއެއްވެސް ދުނިޔެ ދޫކޮށް ދިޔައިރު ނެތެވެ. ހުރިހާ އެއްޗެއްވެސް ވަނީ ބޭނުން ޖެހިފައިވާ ފަރާތަތަކަށް ހަދިޔާ ކުރައްވައިފައެވެ.\nހާދަ މާތް ޝަޚުސިއްޔަތެކެވެ. ހާދަ މަޑުމޮޅި ހިތްހެޔޮ ބޭފުޅެކެވެ. އެހެންނޫންތޯއެވެ؟ އެއީ މުޅިދުނިޔޭގެ ތާރީޚުގައިވެސް ރަންއަކުރުން ބިންވަޅުނެގޭނެ ފަދަ ބޭފުޅެކެވެ.\nއެމަނިކުފާނު އަވަހާރަވެފައިވަނީ 2015 ވަނަ އަހަރުގެ ޖުލައި މަހުގެ 27 ވަނަ ދުވަހު އިންޑިޔާގެ ޝިލޮންގް ގައެވެ. އެމަނިކުފާނުގެ އިލްމީ މަސައްކަތްތަކަކީ މިއަދުވެސް މުޅި ދުނިޔެ ބަލައިގަންނަ، ފުރިހަމަ މަސައްކަތްތަކެކެވެ. އެމަނިކުފާނުގެ ވަކިވެގެން ދިޔުމަކީ މުޅި ޢިލްމީ ދުނިޔެއަށް ވެސް ލިބުނު ފަޅުކަމެކެވެ.\nމަންސޫރު އަހުމަދު އޯގަސްޓް 18, 2020 At 6:35 ޕމ\nވަރަށް ބެސްޓު އިންސާނެކެވެ. ޝައްކެއްނެތެވެ. ތާރީޚުން ފަވާލެވޭ އަލިގަދ ތަރިއެކެވެ. މިފަދަ އިންސާނުން މަދުވުމުން މިވަނީ ދުނިޔެ ފާލުން ނެއްޓިފައެވެ.\nޒުބެއިދާ އޯގަސްޓް 18, 2020 At 6:37 ޕމ\nމރ. ނަޔަރަށް އަހަރެމެންގެ ވެރިންނާއި އެކު އުޅުއްވަން ފުރުސަތު ނުލިބުނީތީ ތިޔަހެން ނަޔަރ އަށް ބުނެވުނީ ކަމަށް ހީކުރެވެއެވެ. ބައްލަވާ އަޅުގަނޑުމެން މިތިއްބެވި އަމިއްލަ އެދުމެއްނެތް ބޭފުޅުން. ނޫންތޯ؟\nއައްޑޫ އަޙުމަދު އޯގަސްޓް 20, 2020 At 5:16 ޕމ\nއަސްލުވެސް ދޯ ޒުބާދާ< އަމުދުން ދިވެހި ރާއްޖޭގެ ރައީސުންދޯ؟\nމަންމަނު ފެބްރުއަރީ 14, 2021 At 8:04 އމ\nރައްޔިތުންގެ ޚާދިމުންގެ ކިބައިގާ އެންމެ މަދުވެގެން ހުންނަންޖެހޭ ސިފަތަކަކީ މިއެވެ. މިއުޅޭ ވެރިންނަށް މި އުޅެނީ މީގެ ބައިކުޅަބައެއްވެސް ނުދެއްކިގެންނެވެ. ތަންކޮޅެއްކުރިން ޕާކިސްތާނުގެ ބޭފުޅަކަށް އީރާނުގެ ރައީސް ނެޖާދު ދެއްވި އިންޓަރވިޔުއެއް ކިޔާލީމެވެ. އެމަނިކުފާނުގެ ފަރީއްކޮޅުގެންނަނީ ގެއިންކަމަށާއި ފަރީއްކުޅުވަނީ އޮފީހުގެ ތަޅުމުގައި އިށީންދެ އިންނަވައިގެންކަމާއި އަދި މުސާރަ ނުނަންގަވާ ކަމަށް އޮތެވެ. މުސާރަ ނުނަންގަވާ ކަމާއި ގުޅޭގޮތުން ސުވާލުކުރެއްވުމުން ވިދާޅުވެފައިވަނީ ރައްޔިތުންނަށް ޚިދުމަތްކުރުމުގައި އެއްވެސް މީހަކު އިސްތިސްނާ ކުރެވިފައި އޮވެދާނެކަމުގެ ބިރަށްޓަކައި މުސާރަނަންގަވަން ނުކެރެނީކަމަށެވެ. ދިރިއުޅުމަށް ޚަރަދުކުރައްވަނީ ޔުނިވަރސިޓީ ގައި ކިޔަވާދެއްވުމުންލިބޭ މުސާރައިންނެވެ. މިއީވެސް އިސްލާމި ގައުމެއްގެ ވެރިޔަކު ކަންތައްކުރެއްވިގޮތެވެ. ނަމަވެސް ގިނައީ މީގެ ދިމާ އިދިކޮޅަށް ކަންތައްކުރައްވާ ބޭފުޅުންނެވެ. ޑިމޮކްރެސީއަކީ އެއީތާއެވެ..އަޣްލަބިއްޔަތަށް ތަބާވުމެވެ.